ষষ্ঠ ইন্দ্ৰিয় – অভিজিত কলিতা – ফটাঢোল\nMarch 1, 2020 ভিন্নস্বাদ\t18 Comments\nষষ্ঠ ইন্দ্ৰিয় – অভিজিত কলিতা\nমই অনুমান কৰিছিলোঁৱেই কিবা এটা নিশ্চয় হৈছে, হ’বই লাগিব৷ মোৰ ষষ্ঠ ইন্দ্ৰিয়ই মোক বাৰে বাৰে সোঁ‌ৱৰাই আছিল- তোৰ বেয়া দিন চলি আছে, আৰু বেছি বেয়া হ’বলৈ গৈ আছে৷ তই ধ্বংস হ’বলৈ গৈ আছ, তোৰ একো বাকী নেথাকিব জীৱনত৷ শূন্য হৈ পৰিবি তই, নিশ্চিহ্ন হৈ যাবি৷ সাৱধান, হুচিয়াৰ৷ কিন্তু মই বুজা নাছিলোঁ, ক’ত কি হৈ আছে, কেনেকৈ মই শেষ হৈ গৈ আছোঁ৷ কাৰণ আপাতদৃষ্টিত সকলো ঠিকেই চলি আছিল৷ এওঁৰ চাকৰিত প্ৰমোচন হৈছিল, ল’ৰা দুটাৰো পঢ়া-শুনা আগবাঢ়িছিল, ভগৱানে কৰাত গুৱাহাটীত নহ’লেও ওচৰতে নিজাকৈ মাটি এটুকুৰাও হৈছিল৷ এওঁৰ ঘৰুৱা দ্বায়িত্ব কমি আহিছিল, মোৰো মা-দেউতাই জীয়েকৰ পৰিয়ালটো লৈ শংকিত হ’ব লগা একো বাকী নাছিলগৈ, আমাৰ কলেজৰ লগৰ কেইজনীৰ মাজত মোৰ সামাজিক স্থিতি সকলোতকৈ ওপৰত আছিল, ফেচবুকত মই দিয়া চেল্ফি আৰু ৰেচিপিৰ ফটোত গড়ে পঞ্চাছটা মানকৈ লাইক পাই আছিলোঁ, সেইদিনা স্থানীয় কবি সন্মিলনীত স্বৰচিত কবিতা এটা পাঠ কৰাৰ সুবিধা পাইছিলোঁ,\nমানে চকুত পৰা একো সমস্যা নাছিল৷ তথাপিও মোৰ মনে কৈছিল, – মুৰ্খ মানৱী, এয়া ধুমুহাৰ আগৰ শান্ত সাগৰ৷ সাৱধান হ৷\nআজি তাৰে প্ৰমাণ পাই গ’লোঁ৷ হে ভগৱান, এইবিলাক চলি আছে মোৰ পিঠিৰ পিছত৷ কি দোষৰ শাস্তি দিছা মোক, মোৰ কি হ’ব এতিয়া৷ মই দুখুনী, অভাগা, অবলাজনী কাৰ ওচৰলৈ যাম, কাৰ ওচৰত হাত পাতিম? মোৰ মান-সন্মান গপ-ভেম কি হ’ব এইবোৰৰ? লগৰ কেইজনীয়ে কিমান সুখ পাব মোৰ এই অৱস্থা দেখি, নেজানো নেকি কিমান ইৰ্ষা কৰে সিহঁতে মোক! হে ভগৱান, এই দিন দেখাৰ আগতে মাৰি নিনিলা কিয়?\nআগতেই কৈছোঁ, সন্দেহ মোৰ বহুদিনৰ পৰাই আছিল, যে কিবা এটা গৰৱৰ আছে৷ কিন্তু কি মই বুজি পোৱা নাছিলোঁ৷ কালি কিন্তু সকলো জল-জল পট-পট কৈ ওলাই পৰিল৷ লাহে লাহে মই বুজি উঠিলোঁ, আগতে মই উপেক্ষা কৰা বহু ঘটনা আৰু কাৰ্য আচলতে এক অদৃশ্য সূতাৰে বন্ধা৷ মোৰ আজীৱন অন্ধকাৰৰ ৰূদ্ধদ্বাৰ উন্মোচন কৰা ঘটনাটো আচলতে তেনেই সৰু, কিন্তু সিয়েই মোৰ জীৱন চকৰি ওলোটাফালে ঘূৰাই দিলে৷\nমই বি এ পাছ কৰি এম এ ত পঢ়ি থাকোঁতেই আমাৰ বিয়া হৈছিল, সামাজিক ভাৱে ঘৰৰ পৰা চাই-চিতি হোৱা বিয়া৷ এওঁ দেখাই শুনাই মোৰ সপোনৰ ৰাজকুমাৰ সকলৰ দৰে নহ’লেও, মোৰ সেই সপোনবোৰ দেখি থাকিব পৰা জীৱন এটা দিয়াৰ সমৰ্থ আছিল৷ চৰকাৰী চাকৰি, গতিকে প্ৰথম কিছুবছৰ তেওঁৰ চাকৰিৰ ঠায়ে ঠায়ে ঘূৰি ফুৰিয়ে কটালোঁ‌৷ অগাপিছাকৈ ল’ৰা দুটাও আহিল আমাৰ জীৱনলৈ৷ ল’ৰা দুটা ডাঙৰ হৈ অহাৰ লগে লগে তেও আমাক গুৱাহাটীত ভাড়াঘৰত ৰখাৰ সিদ্ধান্ত কৰিলে, পঢ়া-শুনাৰ সুবিধাৰ বাবে৷ আৰু তাৰ কিছুদিনৰ পাছতে আমাৰ জীৱনৰ সকলোতকৈ সৌভাগ্যৰ দিনটো আহিল, মানে এওঁ ডেপুটেচন নে কিবা এটাত গুৱাহাটীলৈ আহিল৷ মই শুনা মতে চৰকাৰ সলনি নহ’লে এওঁ ৰিটায়াৰমেণ্টলৈকে ইয়াৰ পৰা যাব নেলাগে৷ সকলো ভালেই বুলিব পাৰি, কিন্তু মই জানিছিলোঁ, মোৰ মনে ভুল নকৰে, কৰিবই নোৱাৰে৷ আজি কথাটো প্ৰমাণ হ’ল৷\nআমাৰ দুইজনৰে দুটা স্মাৰ্টফোন আছে, দুয়োৰে হোৱাটচ এপ আছে, ফেচবুক আছে, মোৰ ইনষ্টাগ্ৰামো আছে৷ হোৱাটচ এপত মই এওঁলৈ মূলতঃ বজাৰৰ লিষ্ট দিওঁ, কলেজ, স্কুল আফিচৰ কেইটামান গ্ৰুপ আছে, তেওঁৰ বাবে হোৱাটচ এপৰ মূল উপযোগীতা সিমানেই৷ হোৱাটচ এপত মাজে মাজে এওঁলৈ লগে লগে ডিলিট কৰিব লগা ভিডিঅ কিছুমান আহে, সেয়াও মই জানো৷ মোকো দেখুৱাই কেতিয়াবা৷ ফেচবুকত তেওঁৰ বৰ এটা ইণ্টাৰেষ্ট নাই, কেৱল মোৰ আপডেটবোৰত সোঁ‌ৱৰাই দিলে লাইক এটা মাৰে৷ গতিকে তেওঁৰ ফোন লক কৰি থ’ব লগা একো কাৰণেই নাই৷ নকৰেও৷ মোৰ সমুখতে ফোনটো পৰি থাকে৷ ময়ো বিশেষ মনোযোগ নিদিওঁ৷ আৰু সেয়াই মোৰ মহাভুল হ’ল৷\nকালি দেওবাৰৰ পুৱা, আমি দুজন চাহ একোকাপ লৈ বাৰাণ্ডাত৷ তেওঁৰ ফোনটো কাষতে আছিল, হঠাতে এটা নটিফিকেচন আহিল, আৰু মোৰ স্বাভাৱিক ভাৱেই তালৈ চকু গ’ল৷\nRimlee: – ki kri asa? Aji ahiba ne.\nমোৰ মুৰত আকাশ ভাঙি পৰিল! অহ!\nৰিমলী? কোন ৰিমলী? কিয়? কিয় ৰিমলীয়ে এওঁক লগ কৰিব খুজিছে? কি দৰকাৰ আজিৰ বন্ধৰ দিনত৷ মোৰ যেন প্ৰাণস্পন্দন যেন বন্ধ হৈ গ’ল মুহূৰ্তৰ বাবে৷ ৰিমলী কোন? নামটোচোন আধুনিকা যেন লাগে, মানে নিশ্চয় সৰু ছোৱালী হ’ব, – এওঁৰ তেনে কোনোবা সৰু ছোৱালীৰ লগত?\nমই আঁ‌ৰ চকুৰে তেওঁলৈ চালোঁ, তেওঁ পেপাৰ পঢ়াত মচগুল৷ গমেই পোৱা নাই যে ইতিমধ্যে তেওঁৰ ঠগ-প্ৰৱঞ্চনা আৰু লম্পটামিৰ জীৱন্ত দাস্তান মোৰ সমুখত উন্মোচিত হৈ পৰিছে৷ মই কিংকৰ্তব্যবিমুঢ় হৈ পৰিলো, চকুদুটা ভৰি আহিল, কাণ গৰম হৈ আহিল৷ মই উচাৎ মাৰি উঠি আহিলোঁ, যি কৰোঁ ভাৱি চিন্তি কৰিব লাগিব, হেস্ত-নেস্ত কৰিব লাগিব৷ মই কাকো মোৰ জীৱনটো ধ্বংস কৰিবলৈ অনুমতি দিব নোৱাৰোঁ‌৷\nমই আহি বিছনাত পৰিলোঁ, ঠিয় হৈ থকাৰ মোৰ শক্তি নাছিল৷ মোৰ চকুৰ আগতে ইমানবোৰ ঘটনা হৈ গ’ল, মই বুৰ্বকৰ দৰে চাই থাকিলোঁ৷ মই ঘটনাবোৰ এটা এটাকৈ বিশ্লেষণ কৰিবলৈ ধৰিলোঁ, জিগশ্ব পাজলৰ দৰে এটা এটাকৈ ঘটনাবোৰ ইটোৰ সৈতে সিটো খাপ খাই পৰিবলৈ ধৰিলে৷ এই যে তেওঁ নিজৰ ফোনটো লক নকৰে, সিয়ো এক ষড়যন্ত্ৰ, মোৰ বিশ্বাস জন্মাবলৈ৷ তেওঁ নিশ্চয় হোৱাটচ এপ বা মেচেঞ্জাৰৰ পুৰা ছাট ডিলিট কৰি পেলায়, সেয়ে মই আজিলৈকে কোনো সন্দেহজনক বস্তু দেখা নাই৷ মিছা নকওঁ, মই মাজে মাজে তেওঁৰ ফোন খুচৰি নোচোৱা নহয়৷ কিন্তু মোক ইমান সহজতে তেওঁ বুৰ্বক বনাই দিলে৷\nমই আৰু এটা কথা মন কৰিছোঁ, তেওঁ আজিকালি অফিচলৈ বৰ সাজি কাচি যায়৷ আগতে মানুহটোৰ কাপোৰ-কানিৰ একো চখ নাছিল, কিবা এটা পিন্ধিলেই হ’ল৷ কিন্তু আজিকালি সদায় ইস্ত্ৰি কৰা কাপোৰ পিন্ধে, দাড়ি খুৰাই, ডিঅডৰেণ্টো মাৰি যায়৷ মোৰ ভালেই লাগিছিল কথাটো, কিন্তু এইবোৰ মোৰ বাবে নাছিল, আছিল ৰিমলীৰ বাবে৷\nকোন এই ৰিমলী? মই চিনি পোৱাৰ ভিতৰত কোনো ৰিমলী নাই চোন৷ নিশ্চয় অফিচৰ কোনোবা হ’ব৷ হয় অফিচৰে কোনোবা৷ আজি কালি তেওঁৰ অফিচত সদায় দেৰি হয়, মোক কয় প্ৰমোচনৰ পাছত দ্বায়িত্ব বাঢ়িছে বোলে৷ ধোকেবাজ, নিশ্চয় সেই ৰিমলীজনীৰ লগত থাকে, অফিচৰ মানুহবোৰ যোৱাৰ পাছত, কি কি কৰে কি ঠিক? চিঃ চিঃ, এনে এটা লম্পটৰ লগত মই ইমান বছৰ ঘৰ সংসাৰ কৰিছোঁ৷ নিজৰ গালতে চৰিয়াবৰ মন গ’ল মোৰ৷\nএই ৰিমলী বোলাজনী দেখিবলৈ কেনেকুৱা হ’ব বাৰু? মোতকৈ বহুত ধুনীয়া নেকি? টাইট জীনচ টি-ছাৰ্ট পিন্ধা ৰচকী এজনী হ’ব চাগে, দেহা দেখুৱাই মোৰ অজলা মানুহটোক ভুলালে৷ আৰু মানুহটোৱেওনো কি বিছাৰি পালে তাইৰ মাজত৷ ময়োতো দেখাত ইমান বেয়া নহয়, ফিগাৰো ঠিক আছে৷\nনে নাই? মই অলপ শকত হৈছোঁ হয়, কিন্তু ইমানো বেছি হোৱা নাই বুলি ভাৱি আছিলোঁ৷ নে মই ক’ব নোৱাৰাকৈয়ে পেটেলী হৈ গ’লোঁ৷ মোৰ টেনচন হৈ গ’ল৷ বিছনাৰ পৰা জাপ মাৰি উঠি বেডৰূমৰ দুৱাৰখন বন্ধ কৰি মই আইনাৰ সমুখত ঠিয় হ’লোঁ৷ নিজকে মূৰৰ পৰা ভৰিলৈ, খুটিনাটি মাৰি চালোঁ, ক’তা ইমানতো শকত হোৱা নাই৷ পেটটো অলপ ভিতৰলে টানি ধৰিলেই মোৰ ফিগাৰটো সুন্দৰেই লাগে৷ অলপ অচৰপ ফেটচ থাকিলে ভালেই লাগে, আজিকালি বোলে জিৰো ফিগাৰ নচলে৷\nএঘণ্টা মান আইনাৰ সমুখত নিজকে চাই, মই আকৌ বিছনাত পৰিলোঁ৷ তেওঁ বাৰাণ্ডাতে আছে, মই নথকাৰ সুবিধা লৈ নিশ্চয় ৰিমলীৰ সৈতে ৰোমাণ্টিক ছাট কৰাত ব্যস্ত৷ মই বুজি নেপাওঁ, এই ছোৱালীবোৰে বিয়া পতা আধা বুঢ়া মানুহবোৰৰ মাজত কি বিছাৰি পায়৷ টকা পইচা? আৰু কি হ’ব পাৰে৷ টকাৰ মোহতে ছোৱালীবোৰ আদবয়সীয়া মতাৰ পিছত পৰে, চিঃ চিঃ৷ কিন্তু এওঁৰতো বেছি টকাও নাই, মানুহটো সৎ, দুৰ্নীতি নকৰে বুলি নাম আছে৷ সেয়ে আমাৰ পৰিয়ালত অভাৱ অভিযোগ থাকেই সদায়৷ ৰিমলীজনীকনো ক’ৰ পৰা দিব৷ এক মিনিট! দিবওতো পাৰে৷ কি ঠিক তেওঁৰ এই সততাৰ ভাওঁ কিজানি মিছাই৷ কি ঠিক অফিচত চাগে লাখে লাখে টকা মাৰে, আৰু তাৰে চাগে ৰিমলীক অলংকাৰ, কাপোৰ কানি সকলো কিনি দিয়ে৷ কি ঠিক ফ্লেট গাড়ী এইবোৰো কিনি দিব পাৰে৷ অহ! মই আৰু মোৰ ল’ৰা দুটাইহে এই সততাৰ ভাও”ৰ কষ্টখিনি ভুগি আছোঁ৷\nকিমান সময় পাৰ হৈ গ’ল নেজানো, মোৰ মন গহনত বহু চিন্তাই পাকঘুৰণি খাই আছিল৷ মাজতে এনে লাগিছিল যেন উঠি গৈ চিঞৰি চিঞৰি সকলো প্ৰশ্নৰ জবাব বিছাৰোঁ, আকৌ যেন কাকো একো নোকোৱাকৈ এইখন দুনীয়াৰ পৰা হেৰাই যাওঁ, আত্মহত্যা কৰোঁ, নে এই ৰিমলীক খুলে আম হত্যা কৰোঁ‌৷ হে ভগৱান মোক উপায় দিয়া৷ এনে অৱস্থাত মোৰ হাৰ্ট এটেক হ’লে কি হ’ব? কোন অজীণপাতকী ৰিমলীয়ে মোৰ ঘৰত ৰাজ কৰিব৷ উস কি যন্ত্ৰণা৷ কি অসহায় মই, কি দুৰ্ভগীয়া৷\nসন্ধিয়া লাগি আহিছিল৷ মোক নিঃশেষ কৰি পেলোৱা মানুহজন কিন্তু নিৰ্লিপ্ত হৈয়ে আছিল, তেওঁ গমেই পোৱা নাছিল যে তেওঁৰ সকলো দগাবাজী, কাৰচাজী মই ইতিমধ্যে ধৰা পেলাইছোঁ৷ মই বিছনাতে পৰি থাকিলোঁ৷\nএসময়ত তেওঁ বেডৰূমলৈ সোমাই আহিল, আলনাৰ পৰা কাপোৰ কানি কেইটামান লৈ পিন্ধি উৰি কৰবালৈ যাবলৈ সাজু হ’ল৷ নিশ্চয় ৰিমলীক লগ কৰিবলৈ যায়, কেতিয়াবাই মেছেজ পাই থৈছে নহয়, লম্পট চাল্লা৷ মই নেজানো বুলি ভাবিছে৷\n-’কি হ’ল? ইমান দেৰি শুই আছা যে, গা বেয়া নেকি? ’\n-’নহয়! ’ মই গেঙেৰী মাৰি ক’লোঁ৷\n– ’শুনা, মোৰ আজি দেৰি হ’ব, ভাত খাই আহিম চাগে৷ তোমালোকে খাই শুই যাবা৷\nআহহ৷ আজি সন্ধিয়া তাৰমানে ৰিমলীৰ ফ্লেটত৷ মদো চলিব, লগতে সেই বেশ্যাজনী৷ কি কৰোঁ মই৷ নাই, ইমান সহ্য কৰা উচিত নহয়, সুধি দিওঁ পোনে, কি কয় চাওঁ৷\n– ’ক’লৈ যোৱা? ’ – মই যেনেতেনে মাতটো উলিয়ালোঁ৷\n-’অ! ৰিমলীৰ তালৈ৷ বহুত দিনৰ মুৰত আহিছে যে, আজি একেলগ হম আৰু বহুদিনৰ মুৰত৷ বাকী কেইজনো আহিব’\nবাকী কেইজন৷ হে হৰি, কি শুনিছোঁ মই এইবোৰ! নাই এনেকৈ নহ’ব৷ ইমান আস্পৰ্ধা৷ মোক কয় ৰিমলীৰ ওচৰলৈ যাওঁ বুলি, মই কি ইমান এলাইবাদু নে? ইমান অদৰকাৰী নে?\n-কোন ৰিমলী? – এইবাৰ মই স্পষ্ট মাতেৰে সুধিলোঁ৷ মোৰ দুচকুৰে অশ্ৰু নিগৰি আহিল৷\n-’কিয়? প্ৰকাশ আকৌ, তাৰ ঘৰত মতা নাম ৰিমলী নহয় জানো? অদ্ভুত নাম! পিছে সৰুৰে পৰা সেইটো নামেৰে মাতি মাতি আচল নামেৰে মাতিবলৈ ভালেই নলগা হ’ল৷ বহু বছৰৰ মুৰত ইউ এচ ৰ পৰা আহিছে, আজি পাৰ্টি দিছে, আজি গোটেইকেইটা একেলগ হ’ম৷ মোলে ভাত নবনাবা, কিবা কিবি খাবই লাগিব তাত৷\nপ্ৰকাশ ওৰফে ৰিমলীৰ অধ্যায়টো বাৰু গ’ল, কিন্তু মোৰ মনে এতিয়াও কৈ আছে, কিবা এটা গন্দগোল চলি আছে৷ মইহে গম পোৱা নাই৷ এই প্ৰকাশটো বা কেনেকুৱা মানুহ, ইউ এচত থাকেতো, গে’ হোৱাও আচৰিত নহয়৷ আজিকালিচোন এওঁ মোৰ ওচৰলৈকে আহিব নোখোজে৷ হে ভগৱান, এয়াই লিখা আছিল মোৰ কপালত\n« সংখ্যাৰ আঁৰকথা\nফটাপ্ৰেম-ৰাজশ্ৰী শৰ্মা »\nহেঃ হেঃ ভাল লাগিল দাদা। গল্পৰ প্ৰটাগনিষ্টটো মই যেনেই লাগিল দিয়ক। 😀\nবৰ ধুনীয়া লাগিল৷ শেষলৈকে চাচপেন্স৷\nহাঃ হাঃ ভাল লাগিল অভিজিত দা।\nভাল লাগিল পঢ়ি। হলেও কিবা এটা গন্দগুল আছে নিশ্চয়।\nমই শেষলৈকে পাট্টা পোৱা নাছিলো কিন্তু৷ মজা লিখিছা৷\nহয়, ৰিমলি গে’ হোৱাৰ ফুল চাঞ্চ আছে। তাতে আমেৰিকাত থকা।\nআৰু আপোনাৰ ফটোত হট, জুই এইবোৰ কমেণ্ট কোনে দি থাকে।\nবঢ়িয়া৷ কিবা এটাতো আছেই আছে৷\nবঢ়িয়া লাগিল। কিবা এটা গন্দগোল নিশ্চয় আছে।\nভাল লাগিল অভিজিত দা।\nৰিমলি সন্দেহৰ আৱৰ্তত!\nবৰ ভাল লাগিল অভিজিত দা\nএকদম মিছা কৈছে, ৰিমলি কোনোবা ছোৱালীয়ে হয়,\nবঢ়িয়া লিখিছে। শেষলৈকে ছাছপেন্স দিছে।


মহীৰূহৰ লেখাঃ বেপাৰীৰ হাতত দেশ আৰু উত্তৰ-প্ৰত্যুত্তৰ :: ড° হীৰেন গােহাঁই - অসমীয়াৰ সুখ-দুখ\nHome DR-HIREN-GOHAIN MAHIRUH ডঃহীৰেন-গোহাঁই মহীৰূহ মহীৰূহৰ লেখাঃ বেপাৰীৰ হাতত দেশ আৰু উত্তৰ-প্ৰত্যুত্তৰ :: ড° হীৰেন গােহাঁই\nxukhdukh.com December 06, 2018 DR-HIREN-GOHAIN, MAHIRUH, ডঃহীৰেন-গোহাঁই, মহীৰূহ,\nঔপনিবেশিক শাসনত বিদেশী পুজিয়ে জনগণক সর্বস্বান্ত কৰা সম্পর্কে সচেতন, আৰু তাৰ ঠাইত দেশীয় বৃহৎ পুঁজিয়ে পুনৰ শােষণ চলােৱা আশংকাত উদ্বিগ্ন, জৱাহৰলাল নেহৰু আদি স্বাধীনতা সংগ্ৰামৰ প্ৰধান-প্রধান নেতাসকলে দেশৰ অর্থনীতি বেপাৰীৰ হাতত গতাই নিদিবলৈ কৃতসংকল্প আছিল। অর্থনৈতিক উন্নতিৰ অর্থ যাতে কেৱল বেপাৰীৰ লাভৰ প্ৰাচুৰ্য্য নহয়, তেওঁলােক সেই সম্পর্কে সজাগ আছিল। সেয়ে সংবিধানৰ গণ্ডীৰ বাহিৰতে দেশৰ অর্থনীতিক জনগণৰ সর্বাত্মক মংগল আৰু সামাজিক ন্যায়ৰ স্বাৰ্থত গঢ় দিবলৈ তেওঁলােকে যােজনা আয়ােগ গঠন কৰিছিল। কিন্তু পৰিতাপৰ কথা যে। দেশত বৃহৎ পুঁজিপতিৰ আর্থিক প্রভাৱৰ ফলত যােজনা আয়ােগৰ কাম-কাজবােৰে সেই সৎ উদ্দেশ্য পূৰণ কৰিব নােৱাৰিলে। যােজনা আয়ােগে গঢ়ি তােলা ৰাজহুৱা খণ্ডই লাে-তীখা আদি গুৰুত্বপূর্ণ উপাদান সস্তাতে যােগান ধৰিলে বৃহৎ পুঁজিপতিবিলাকক। তেওঁলােকে উৎপাদন কৰা শিল্পজাত বস্তুৰাে গ্রাহক চৰকাৰেই হ'ল। ফলত ছােৱিয়েট ৰুছিয়াৰ অর্থনীতিবিদ Levkovsky (লেৱৱস্কি)ৰ মতে ভাৰতত সমাজবাদ নহৈ State Capitalism (ৰাষ্ট্রীয় পুজিবাদ)হে হ’ল। আমােলাসকল অর্থনীতিৰ অন্যতম নিয়ন্তা হৈ পৰিল, দুর্নীতিয়ে শিপা মেলিলে।\nসি যি নহওক নেহৰু আৰু তেওঁৰ উত্তৰসূৰীসকলে জনস্বার্থ আৰু সামাজিক ন্যায়ৰ কথাটো বাদ দিয়া নাছিল। আনহাতে জনসংঘ, স্বতন্ত্র পার্টী আদিয়ে অবাধ পুঁজিবাদী প্রতিপত্তিৰ হৈ সদায় ওকালতি কৰিছিল। | এতিয়া বিজেপিৰ অখণ্ড প্রতাপৰ দিনত পুঁজিবাদৰ জ্বলা-কলা ভাৰতত। বিদেশী পুঁজিৰ বাবেও দুৱাৰ পুৰাকৈ মেলি দিয়া হ’ল। ফলত অর্থনীতি, ৰাজনীতি, সংস্কৃতি সকলােতে বেপাৰী সংস্কৃতি প্রতিপত্তিশালী। দেশত বেপাৰ লাগে, বেপাৰীও লাগে। কিন্তু সমাজৰ সকলাে। দিশে সকলাে স্তৰৰ জনগণৰ প্রতি মনােযােগ দিবলৈ বেপাৰী শ্ৰেণীৰ আগ্রহ নাথাকে। তেওঁলােকৰ লক্ষ্য কেৱল মুনাফা। সেয়ে ৰাষ্ট্র। পৰিচালনাত বেপাৰী শ্ৰেণীৰ প্রতিপত্তি হােৱা মানেই সর্বসাধাৰণৰ মৰণ।\nএতিয়া তাৰাে বৃহৎ বেপাৰীৰ প্ৰতিহে চৰকাৰৰ মায়া। সৰসুৰা, মজলীয়া বেপাৰী মৰিছে ইন্ধন তথা পৰিবহণৰ খৰচ অতিপাত বঢ়া বাবে, জি-এছ-টিৰ বহুৰূপী ভাওৰ বাবে, আৰু সাধাৰণ গ্রাহক ক্রয়ক্ষমতা কমাৰ বাবে। মােবাইল, টিভি, ফ্রিজ, এ চি যন্ত্র আদিৰ নির্মাতাহে লাভবান হ’ব পাৰিছে। ৪/৫ তাৰকা হােটেল মালিকৰহে ৰমৰমীয়া ব্যৱসায়। বাকীসকলৰ কলঢােপ-কলঢােপ অৱস্থা। বৃহৎ ৰৌবৰালী বেংকৰ ধন সাউৎকৰে গিলি বিদেশ পালেও চৰকাৰে কাতিকুতা নকৰে। কিন্তু সৰু মজলীয়া ব্যৱসায়ীক আয়কৰ, ইনফ’র্চমেন্ট আদি বিভাগে বাঘে ধৰা দিয়ে। চৰকাৰটোও হৈছে বেপাৰী প্ৰকৃতিৰ। সাধাৰণ নাগৰিকৰ সর্বস্ব লুটি কেৱল নিজে আৰু এটা কাৰ্যকাল পাবলৈ সেই ধন খৰচ কৰে।\nকিছুমান কথাৰ উত্তৰ নিদিলে ৰাইজ বিভ্রান্ত হােৱাৰ আশংকা ৰৈ যায়। সেয়ে উত্তৰ নিদিয়াকৈ থাকিব নােৱাৰি, সৰু কথা হলেও।\nশ্রীমান অৰূপ বৰবৰা আইনজ্ঞ, মেধাৱী আইনজীৱী। কিন্তু কেতবােৰ কথা তেওঁ ধৰিব নােৱাৰে যেন লাগে। তেওঁ মােক সকীয়নি দিছে যাতে ২০১৬ চনৰ দৰে নিৰ্বাচনৰ প্ৰাকমুহূৰ্তত বিকল্প উলিয়াই নিদি কেৱল বিজেপিৰ বিৰুদ্ধে ভােট দিবলৈ আকৌ যেন আহ্বান নিদিওঁ। সেই সময়ত তেওঁ আমাৰ সেই মতৰ বিৰুদ্ধে অসমীয়া প্রতিদিন’ত সুদীর্ঘ প্রবন্ধও লিখিছিল। কিন্তু এতিয়া সৰহসংখ্যক ৰাইজে কয়, ‘গােসাঁইহঁতে ঠিকেই কৈছিল তেতিয়া, আমিহে নুশুনি ভুল কৰিলোঁ। তেতিয়াই বিজেপিৰ ভূমিকা সম্পর্কে একো নামাতি ঘৰত সােমাই থকা হ'লে ৰাইজে আজি কিজানি বিজেপিক তেনেদৰে সমর্থন কৰি ভুল কৰা বুলি সতকাই সিদ্ধান্ত কৰিব নােৱাৰিলেহেঁতেন। অভিজ্ঞতাই শিকায়, কিন্তু তাকো স্পষ্ট ৰূপ পােৱাত সহায় কৰে সচেতন মহলৰ লিখা-মেলাই। |আৰু বিকল্প আঙুলিয়াই নিদিলোঁৱেই বা। কি মহাভাৰত অশুদ্ধ হ’ল ? আমি ৰাইজৰ অভিভাৱক নহওঁ যে আমি ৰাইজৰ বিচাৰ-বুদ্ধিক অগ্রাহ্য কৰি হাতত ধৰি বাট দেখুৱাম। এটা বিকল্প ব্যৱস্থা নির্বাচনৰ আগতাে হ'ব পাৰে, পিছতাে হ'ব পাৰে।\nদ্বিতীয় কথা শ্বেইক্সপীয়াৰৰ অপব্যাখ্যা সম্পর্কে\n২ ডিচেম্বৰৰ ‘দৈনিক অসমত অমৃতজ্যোতি মহন্তই কৈছে যে তেওঁ শ্বেইক্সপীয়াৰক নাৰী-বিদ্বেষী বুলি সমূলি কোৱা নাছিল। তেনেহ'লে মােৰ বুজাত ভুল হ’ল। কিন্তু সেই সম্পর্কে তেওঁৰ উক্তি বৰ স্পষ্ট নাছিল। তেওঁৰ উক্তি দুটা চাওক ।\n‘এই বিদ্বেষৰ (নাৰী-বিদ্বেষৰ অভিযােগৰ) সমল একেবাৰে আঁৰবেৰ নাইকিয়াকৈ স্পষ্ট হৈ পৰে কেথেৰিনৰ শেষৰ সংলাপত। তাৰ মানে, মই বুজাত শ্বেইক্সপীয়াৰ নাৰীবিদ্বেষী হয়েই। পৰিচালিকাই হেনাে প্রত্যাহ্বান হিচাবে লৈ’ সেই নাৰী-বিদ্বেষ থকা নাটকখন এতিয়া মঞ্চস্থ কৰিলে। আমি দিয়া ডেছডেমােনাৰ স্বগতােক্তিৰ উল্লেখ আদি নাৰী-বিদ্বেষৰ অভিযােগৰ বিৰুদ্ধে অকাট্য প্রমাণ। আজি ‘Me too আন্দোলন’প্রবল প্রভাৱেৰে চলি থকা সময়ত শ্বেইক্সপীয়াৰৰ 'Merry Wives of Windsar' নাটত নাৰীক কেৱল যৌন উপভােগৰ সামগ্রী বুলি গণ্য কৰা ফস্তাফৰ ওপৰত উইঞ্জাৰৰ বােৱাৰীবিলাকে তােলা পােটকৰ কাহিনীটো মনত আকৌ পেলাব পাৰি।\nঅমৃতজ্যোতি মহন্তৰ মতে ঐতিহ্য কেতিয়াও কোনােবা চনৰ কোনােবা তাৰিখত সম্পূর্ণ হৈ ৰৈ যােৱা বস্তু নহয়।আমিনাে কেতিয়া তেনে কথা ক'লোঁ?কিন্তু ঐতিহ্যৰৰূপান্তৰে বগাকক’লা,ক’লাক বগা কৰিব নােৱাৰে। হোেমাৰ, বাল্মীকি, শ্বেইক্সপীয়াৰৰ কালজনিত সীমাবদ্ধতাই তেওঁলােকৰ ৰচনাৰ তাৎপর্য নিঃশেষ নকৰে। শ্বেইক্সপীয়াৰ সাগৰ সাগৰৰ দৰেই অপাৰ তাৰ ৰহস্য, অপৰিসীম। তাৰ বৈচিত্র্য কিন্তু সাগৰত মৰুভূমি বিচাৰি পােৱা নাযায়। মহৎ সাহিত্যকৃতিৰ বৈচিত্র্য আৰু ৰহস্যও অপৰিসীম, কালে তাৰ ক্ষয় সাধিব নােৱাৰে। কিন্তু তাৰ চৰিত্ৰৰ আমূল পৰিৱৰ্তন ঘটে। মােৰ বিদ্বান বন্ধু মিহিৰ ভট্টাচাৰ্যই মােক কৈছে যে লণ্ডনত তেওঁ অলপতে অথেলােৰ এক মঞ্চায়ন চাই দেখিলে যে পৰিচালকে ‘সাগৰদুষ্ট আয়াগ’ৰ কুটিল চয়তানিৰ ব্যাখ্যা দাঙি ধৰিছে অথেলােৰ লগত তাৰ সমকামী সম্পর্ক দেখুৱাই। দুয়াে মঞ্চত চুমাচুমিও কৰা দেখুৱাইছে। আমাৰ মতে ই শ্বেইক্সপীয়াৰে উপলব্ধি কৰা মানৱ চৰিত্ৰৰ অমােঘ ৰহস্যক স্থুল ব্যাখ্যাৰে সীমিত কৰিছে। ঐতিহ্যৰ এক পর্বৰূপে তাক মানিব নােৱাৰি।\nএই প্ৰসংগতে আন এটা পুৰণি কথা ঘুকটি উলিয়াওঁ। আনন্দৰাম ঢেকিয়াল ফুকন যে অতি প্রতিভাশালী মৌলিক ব্যক্তিত্ব থকা দেশপ্রেমিক লােক আছিল, তাত সন্দেহ কৰাৰ থল নাই। কিন্তু তেওঁক ঈশ্বৰচন্দ্র বিদ্যাসাগৰৰ পৰা প্যাদি মিত্রলৈকে বংগীয় নৱজাগৰণৰ নেতাসকলৰ অন্যতম বুলি ধৰাটো এক অলীক কল্পনা। এচাম ডেকা সমালােচকে কথাটো মানি ল’বলৈ টান পাইছে। তেওঁলােকে ‘বেংগল হৰকৰা’ কাকতৰ খবৰ আৰু যােগেশ চন্দ্র বাগলৰ সাক্ষ্য উদ্ধৃত কৰি ক'ব খােজে যে বংগীয় নৱজাগৰণত বিশেষ অৱদান দিয়া ‘বে’থুন। ছ'চাইটি’ (বীটন ছ'চাইটি)ৰ অন্যতম প্রতিষ্ঠাপক সদস্য আছিল। তেওঁলােকে দিয়া সাক্ষ্যপ্রমাণে এই কথাহে প্রমাণ কৰে যে ঢেকিয়াল ফুকন উপস্থিত থকা এখন সভাতে বেথুন ছ'চাইটি গঠন কৰা হৈছিল। তাৰ পাছত বেথুন ছ'চাইটিৰ কাম-কাজত তেওঁৰ তেনে বিশেষ ভূমিকা নাথাকিল। তেওঁ অসমলৈ উভতি অহা বাবে বেথুন। ছ'চাইটিৰ সজীৱ কালছােৱাত তেওঁ তাৰ কাৰ্য্য সম্পাদনত একো অৱদান দিয়া নাছিল। আনকি বেথুন ছ'চাইটিয়েও তেওঁলােকৰ আনুষ্ঠানিক ঐতিহাসিক কাগজ-পত্র (records) প্রতিষ্ঠাপক সদস্যৰূপে তেওঁৰ নামটোও ৰখাৰ প্রয়ােজনবোেধ কৰা নাছিল।\nডেকা সমালােচকসকলে হৰপ্ৰসাদ শাস্ত্ৰীয়ে অসমৰ কোনােবা ‘ঢেকচন্দ্ৰ ফুকনে’ কলিকতাৰ বিদ্বৎসমাজত একালত বিশেষ প্ৰভাৱ বিস্তাৰ কৰাৰ বিষয়ে আলাসতে কৰা মন্তব্যকে গুৰুত্ব দিছে। প্রভাৱশালী মানুহৰ নাম সমাজে ইমান সহজে পাহৰি বিকৃত ৰূপ নিদিয়ে। তদুপৰি আমাৰ চূড়ান্ত প্রমাণ এয়ে যে প্যাৰিৰ্চাদৰ মিত্ৰৰ জনপ্রিয় আৰু প্ৰভাৱশালী কাহিনী ‘আলালেৰ ঘৰেৰ দুলাল'ত ‘ঢেকিয়াল ফুকন’ নামৰে এটা ব্যংগ চৰিত্ৰ (Caricature) আছে। | ‘ঢেকিয়াল ফুকন’নাম বা উপাধি আজিলৈকে বংগ সমাজত আচহুৱা। গতিকে ই যিকোনাে মানুহৰ নাম হ'ব নােৱাৰে। ই হয় হলিৰাম নহয়। আনন্দৰামৰ প্ৰতিয়েই ইংগিত দিছে। প্ৰসংগৰ (Context) পৰা হলিৰাম বুলিহে ধাৰণা কৰা সংগত কাৰণ প্যাৰিৰ্চাদৰ ঢেকিয়াল ফুকনে যাগ-যজ্ঞ কৰি আপদ খণ্ডোৱাৰ দিহা দিছে!\n(লেখাটি আমাৰ অসম কাকততো প্ৰকাশ পাইছে। ইউনিকোড ৰূপান্তৰ সুখ-দুখত প্ৰকাশ কৰা হৈছে।)\nBy xukhdukh.com on December 06, 2018


অনুভৱৰ বৰষুণ: 2013-11-10\nঅলং দলং কৰি সপোনৰ পম খেদি\nসৰু অঞ্চলটোত ঘটনাটো বিয়পি পৰিবলৈ বেচি সময় নালাগিল । ঘটনাটো শুনি কিছুমানে ইছ-আছ কৰিলে , কিছুমানে নতুন প্ৰজন্মক গালি পাৰিলে ,কিছুমানে আকৌ ৰং চাবলৈ ঘাই আলি বাটলৈ দৌৰি গ’ল ।\nমানু তেতিয়া পাকঘৰত ব্যস্ত হৈ আছিল । দেওবাৰ বাবে পুৱাৰে পৰা কামবোৰ অলপ লেহেমীয়া গতিত হৈ আছিল । গতিকে দুপৰীয়া সাঁজ ৰান্ধিবলৈ লওঁতে প্ৰায় এটা মান বাজিল । চৌকাত কেৰাহীখন তুলি দালিখিনি তেল মাৰিবলৈ বুলি লওঁতে আঠ বছৰীয়া পুতেক মৰমে আহি ফোপাই ফোপাই ক’লেহি\n-মা,জানা ঘাই আলিবাটত যে ভিক্ষাৰী এজনীক মটৰ চাইকেলে খুন্দিয়াই মাৰিলে !\n-অ’ দেতা আৰু মই সেইফালে ওলাই গৈছিলোঁ নহয়,তেতিয়াই দেখিলোঁ । মানুহজনী লগে লগে মৰিল ।\nমৰমৰ কথা শুনি মানুৱে দালিখিনি কেৰাহীত ঢালিয়েই বাৰাণ্ডালৈ ওলাই আহিল । গিৰিয়েক ৰাতুলে জোতা চাফা কৰি আছিল । মানুৱে ৰাতুললৈ চাই প্ৰশ্ন কৰিলে\n-ঘাই আলিবাটত বোলে কাৰোবাক মটৰ চাইকেলে খুন্দিয়ালে ?\n-ও । আমাৰ ইয়ালৈ প্ৰায়ে মাগিবলৈ আহে, সেই বুঢ়ী গৰাকীক খুন্দিয়ালে । লগে লগে ঢুকাল ।\n-আমাৰ ইয়ালৈ আহে মানে ? তৰাদৈ বুঢ়ীৰ কথা কৈছে ?\n-ও । কৰ’বাৰ অচিনাকি ল’ৰা এটাই খুন্দিয়াই থৈ পলাল । ওচৰে পাজৰে থকা মানুহবোৰে তৰ্কিবই নোৱাৰিলে ।\nৰাতুলে গোটেই ঘটনাটোৰ বৰ্ণনা দিব খুজিছিল কিন্তু মানুৰ শুনিবলৈ মন নগ’ল । পাকঘৰৰ কামৰ অজুহাত দেখুৱাই তাই ৰাতুলৰ কাষৰ পৰা আঁতৰি আহিল ।\nতাৰ পাছৰ সময়খিনি আনবোৰ দেওবাৰৰ দৰেই পাৰ হৈ গ’ল । গা পা ধুই ভাত খাই উঠি ৰাতুল আৰু মৰম গৈ টিভিৰ কাষত বহিল গৈ । মানুৱে ঘৰৰ কাম বনবোৰ কৰি আজৰি হৈ বিচনাত বাগৰিল । মৰমে এবাৰ আহি কেঁচুৱাৰ দৰে মাকক অলপ আমনি কৰিলহি যদিও বাপেকে মতাত পুনৰ গৈ টিভিৰ কাষত বহিল গৈ ।\nস্বাভাৱিক ভাৱেই সকলো কাম কৰি আছিল যদিও ঘটনাটো শুনাৰ পাছত মানুৰ মনৰ মাজত এজাক ধুমুহা বলিবলৈ আৰম্ভ কৰিছিল । তৰাদৈ বুঢ়ীক অৱশেষত গাড়ীয়ে খুন্দিয়াইহে মাৰিলে নে ! ৰাতুলৰ চাকৰি সংক্ৰান্ত মানুহঁত বিভিন্ন সময়ত বিভিন্ন অঞ্চলত থাকিব লগা হৈছে । দুবছৰৰ আগত হে নিজৰ ঘৰুৱা চহৰৰ এই অঞ্চলটোলৈ ৰাতুল বদলি হৈ আহিছিল । তেতিয়াৰে পৰা মানুৱে তৰাদৈ বুঢ়ীক দেখি আহিছে । তৰাদৈ বুঢ়ীয়ে প্ৰায়ে একেখিনি মানুহৰ ঘৰতে ভিক্ষা খুজিবলৈ আহে । অৱশ্যে মানুহবোৰে বুঢ়ীক কেতিয়াও বিমুখ নকৰে । বুঢ়ীৰ এটা ডাঙৰ দুৰ্বলতা আছিল ,মটৰ গাড়ী ,চাইকেল যি বাহনেই নহওঁক কিয় আঁতৰত দেখিলেই বুঢ়ী গৈ বাটৰ কাষত ৰয় গৈ । কেতিয়াবা বাটৰ কাষৰ খালবোৰতো নামি দিয়ে । এই বাহনবোৰলৈ বুঢ়ীয়ে বিৰাট ভয় কৰিছিল । সৰু সৰু ল’ৰা ছোৱালীয়ে বোৰে কেতিয়াবা চাইকেল লৈ বুঢ়ীক খুব ভয় খুৱাইছিল ।\nযিকোনো বাহন দেখিলেই ভয় কৰা বুঢ়ীজনীক আকৌ মটৰ চাইকেলেহে খুন্দিয়াই মাৰিব লাগে নে ! জীৱনৰ যে কি লীলা ! মানুৰ চকুহাল তাইৰ অজানিতে চলচলীয়া হৈ পৰিল ।\n-মানু চাহ খাবা নেকি ?\nশোৱনি-কোঠাৰ দুৱাৰখনৰ পৰাই ৰাতুলে ভুমুকিয়াই সুধিলে । মানুৱে লৰালৰিকৈ চকুকেইটা মোহাৰি তালৈ চালে ।\n-মই নাখাওঁ । তুমি নিজে চাহ কণ কৰিবাগৈ নে মই কৰি দিব লাগিব ?\n-তুমি নালাগে দিয়া ।\nমানুক বাধা দি ৰাতুলে পাকঘৰলৈ বুলি খোজ আগবঢ়ালে । মানুৱে ভালেই পালেই । তাইৰ আচলতে একো কৰিবলৈ মন যোৱা নাছিল । এই বিচনাখনতে যেন তাই পৰি ৰ’ব এনে লাগিছিল । আচলতে আজি অলপ দিনৰ পৰা মানুৰ মনটো ঠিক নহয় । অলপ দিন মানে যোৱা সপ্তাহত শিৱ দ’ললৈ যোৱাৰ দিনাৰ পৰাই মানুৰ মনটো কিবা-কিবি খেলিমেলি ভাৱে ক্ৰিয়া কৰি আছে ।\nবহুদিনৰ মূৰত সিদিনা শিৱ দ’ললৈ বুলি ওলাইছিল । পূজাৰ থালি খন লৈ শিৱ দ’লৰ খটখটী কেইটাত ভৰি থৈছিলহে ,ৰাতুলৰ হাতত ধৰি জপিয়াই জপিয়াই আগত যোৱা মৰমে চিঞৰি উঠিছিল-মা মা সৌ পাগলীজনীলৈ চোৱা ,কেনেকৈ মাটিত বাগৰি বাগৰি হাঁহিছে ।\nমৰমৰ চিঞৰত মানুৰ চকু আপোনা-আপুনি সি আঙুলিয়াই দেখুৱাৰ ফালে গ’ল । সঁচাই ফটা-ছিটা কাপোৰ পিন্ধা পাগলী এজনীয়ে খিলখিলাই হাঁহি আছিল । পাগলীজনীলৈ অলপ চাওঁতেই তাইৰ চকুৱে চকুৱে পৰিলত মানু চক খাই উঠিল !\n-মা,দেতাই নহয় মোক কাৰ্টুন চাবলৈ দিয়া নাই ।\nমৰমৰ মাতত মানু ভাৱৰ ৰাজ্য পৰা ঘুৰি আহিল ।\n-দেতাক ক’বা যোৱা তুমি যদি মোক কাৰ্টুন চাবলৈ নিদিয়া মই তোমাক আজিৰ পৰা নামাতো আৰু ।\nমাকৰ পৰা বুধিটো পাই মৰম বাপেকৰ ওচৰলৈ দৌৰ মাৰিলে । মানুৰ মুখত মিচিকিয়া হাঁহি এটা বিৰিঙি উঠিল । প্ৰায়েই এইদৰে মৰমে বাপেকৰ বিৰুদ্ধে গোচৰ দিয়ে হি । যেন গোচৰ বিচাৰ কৰা দায়িত্ব কেৱল মানুৰ হে আছে ।\nগোচৰৰ বিচাৰ কৰা দায়িত্ব ৰিতুৰো আছিল । মানুহঁতৰ সময়ত সিহঁতৰ কলেজৰ হোষ্টেলখনৰ সকলোতকৈ জনপ্ৰিয় আৰু স্পষ্টবাদী ছোৱালীজনীয়েই আছিল ৰিতু । কাৰোবাৰ ৰুমমেটৰ সৈতে বা আন কাৰোবাৰ সৈতে কিবা থৈয়া-নথৈয়া লাগিল, সোপাই আহিব ৰিতুৰ কাষলৈ । কাৰোবাৰ গা বেয়া ,ডাক্তৰৰ ওচৰলৈ নিব লাগে , কাৰোবাৰ হোষ্টেলৰ মাহেকীয়া ফিজ দিবলৈ টকা নাই, কিহৰ চিন্তা, ধনীৰ বাপেকৰ জীয়েক ৰিতু আছে নহয় । মুঠতে ৰিতুক প্ৰতিটো কামতেই লাগে । সেই সময়ত ৰিতুৰ জীৱনৰ প্ৰতি থকা দৃষ্টি ভংগী দেখিলে মৰি যাব খুজা মানুহো জীয়াই উঠিলহেঁতেন চাগৈ । সৰুতেই মাকক হেৰুৱা ৰিতুক দেউতাক আৰু ককায়েক দুজনে বৰ আলফুলে ডাঙৰ কৰিছিল । ৰিতুৰ ভাল বান্ধৱী হোৱা বাবে মানুৱে কেইবাবাৰো সিহঁতৰ ঘৰখনলৈ গৈছিল । ঘৰখনত ৰিতুৰ প্ৰভাৱ দেখি মানু আচৰিত হৈ গৈছিল । ৰিতুৰ শোৱনি-কোঠাতোতো সিহঁতৰ লগৰ সোপাৰ বাবে সপোনৰ কোঠা আছিল । সেইজনী ৰিতুৰ বিয়ালৈকে মানু যাব নোৱাৰিলে । মানুৰ গৰ্ভত মৰম আছিল । তাতে মানুহঁত তেতিয়া অলপ দূৰৈৰ চহৰতো আছিল । ৰিতুৱে অৱশ্যে তাইৰ অসুবিধাটো বুজিছিল । তাইক বেয়া পোৱা নাছিল । বিয়াৰ প্ৰথম এবছৰলৈকে ৰিতুৱে ফোনৰে খুব সঘনাই সিহঁতৰ সৈতে যোগাযোগ কৰি আছিল । তাইৰ জীৱনটোক লৈ তাই কিমান সুখী সেইয়া তাইৰ মাত কথাতে বুজা গৈছিল । পিছে লাহে লাহে তাইৰ সৈতে ফোনৰ যোগাযোগ কমি আহিল । আৰু এটা সময়ত একেবাৰে বন্ধ হৈ পৰিল । মানুৱে লগৰ ইজনী সিজনীৰ পৰা ৰিতুৰ দুই এটা খবৰ পাইছিল । কিন্তু খবৰবোৰে তাইক হতাশ কৰিছিল । এদিন লগৰ এজনীৰ পৰা এটা খবৰ পাই মানুৱে আৰু সহিব নোৱাৰিলে । ৰাতুলক লগত লৈ ৰিতু মাকৰ ঘৰখনত ওলালগৈ । মানুৰ বাবে তাত এটা ভয়ংকৰ সত্যই ৰৈ আছিল ।\nৰিতুৰ দুয়োজন ককায়েকে কেতিয়াবাই বিয়া পাতিছিল । ডাঙৰজন দূৰৈৰ চহৰ এখনত থাকে । সৰুজনহে মানুৱে চিনিপোৱা ৰিতুৰ পুৰণা ঘৰখনত থাকে । ইতিমধ্যে ৰিতুৰ দেউতাকো ঢুকাইছিল । মানুৱে নিজৰ চিনাকী দিয়াৰ পাছতে ৰিতুৰ বৌয়েকে ভোৰভোৰাই উঠিল-ডাঙৰজনেটো উভতিও নাচায় । আমাৰ এইজনক অঁকৰা পাই এওঁৰ মূৰতে সকলোৱে বোজাবোৰ জাপি দিয়ে । ওপৰতে ক’বলৈ বৰ সহজ কিন্তু যাৰ ঘৰত এনেকুৱা মানুহ থাকে সেইঘৰখনেহে বুজি পাই কিমান কষ্ট হয় ।\n-তুমি অলপ মনে মনে থাকাচোন । এওঁ ইমান দূৰৈৰ পৰা আহিছে ।\nৰিতুৰ ককায়েকে ঘৈণীয়েকক ভেকাহি মাৰি উঠিল । তাৰ পাছত অবাক হৈ চাই থকা মানুলৈ চাই ক’লে\nমন্ত্ৰমুগ্ধৰ দৰে মানু ৰিতুৰ ককায়েকৰ পাছে পাছে আগবাঢ়িল । ৰাতুলে মৰমক লৈ বহা কোঠাতে থাকিল । চিনাকী যেন লগা কোঠা এটাৰ সমুখত মানুৱে ৰৈ যোৱা দেখি ৰিতুৰ ককায়েকে কওঁ নকওঁকৈ ক’লে-সেইটো কোঠাত আজিকালি মোৰ ডাঙৰ ল’ৰাটো থাকে ।\nমানুৱে মানুহজনৰ চকুলৈ চালে । মানুৰ চকুৰ দৃষ্টি সহিব নোৱাৰি তেওঁ চকু তল কৰিলে ।\n-মই ককাইদেউহঁতক কৈ দিছোঁ ,মই বিয়া হৈ আনৰ ঘৰলৈ গলেও মোৰ কোঠাটো মোৰ হৈয়ে থাকিব কিন্তু ।\nসৰু ককায়েকৰ ডিঙিত ওলমি ৰিতুৱে কৈছিল । সেইদিনা তাইৰ জন্মদিনৰ উপলক্ষে মানু আৰু তাইৰ লগৰকেইজনী মান ৰিতুৰ ঘৰলৈ আহিছিল ।\nআজি সেইজনী ৰিতুৰে কোঠাতো তাইৰ ভতিজাকে দখল কৰি ল’লে ।\nবস্তু জমা কৰি থোৱা কোঠা যেন লগা কোঠা এটাৰ দৰজাখন খুলি ৰিতুৰ ককায়েকে মানুক মাতিলে । ৰুমটো পাতলীয়া আন্ধাৰে ভৰি আছিল । পোহৰৰ পৰা অহাৰ বাবেই মানুৱে একো মুনিব নোৱাৰিলে । ককায়েকেও কথাটো বুজিব পাৰি বেৰত থকা চুইচ বৰ্ডখনত হাত বুলাই লাইট জ্বলাই দিলে । প্ৰখ্যাত লেখিকা মামণি ৰয়চম গোস্বামীৰ বাইদেৱে নিজৰ লেখাবোৰত ব্যৱহাৰ কৰা সেই বিশেষ শব্দ কেইটা যেন মানুৰ বাবে ৰৈ আছিল ।\nবিস্ময়কৰ ! বিস্ময়কৰ !!\nখেলি মেলি হৈ থকা লেতেৰা বিচনা এখনৰ ওপৰত আউলি-বাউলি চুলিৰে ৰিতু বহি আছিল । চকুত ভয়াৰ্ত্ত চাৱনি । যেন কোনোবা দস্যুৱে তাইক খেদি আহিছে । মানু কাষলৈ আগবাঢ়ি যাব খুজিছিল কিন্তু ককায়েকে মানুৰ হাতখন খামোচি ধৰি ক’লে-নাযাবা । তাই মানুহলৈ ভয় কৰে । আক্ৰমণ কৰি দিব পাৰে ।\nটলং-ভটং খোজেৰেই মানু কোঠাটোৰ পৰা ওলাই আহিল । কান্দিব খুজিও যেন তাই কান্দিব পৰা নাই । তাইৰ অৱস্থাটো দেখা পাই ৰিতুৰ বৌয়েকে লৰালৰিকৈ পানী এগিলাচ আনি দিলেহি । প্ৰায় বিশ মিনিট মানৰ পাছতহে মানু স্বাভাৱিক ৰূপলৈ আহিল । তাইক সুস্থ হোৱা যেন দেখা পাই ৰিতুৰ ককায়েকে নিজেই আৰম্ভ কৰি দিলে\n-ভণ্টীকটো তোমালোকেই ভালদৰেই জানিছিলা । কিমান সৰল আছিল । আমি বিচৰামতেই ককাইদেউৰ বন্ধু পৰাণ সৈতে বিয়াত বহিছিল । পৰাণকটো তাইৰ বহু আগৰে পৰাই চিনি পাইছিল । গতিকে বিয়াত একো আপত্তিও কৰা নাছিল । আৰু আপত্তি কৰিবইনো কিয় পৰাণ দেখাই শুনাই ভাল ল’ৰা আছিল । ধনী ঘৰখনৰ একমাত্ৰ ল’ৰা । বিয়াখন হৈ গ’ল । প্ৰথম দুবছৰ মান ঠিকেই গ’ল । তাৰ পাছতহে মন কৰিলোঁ তাই ঘৰলৈ আহিলে প্ৰায়েই মন মাৰি থাকে । আমাকো একো নকয় । এদিন বৌয়ে পেৰি পেৰি সোধাত ক’লে বোলে তাইৰ সন্তান জন্ম দিয়াৰ ক্ষমতা নাই । আৰু সেইবাবেই পৰাণৰ ঘৰখনে তাইক কিবা কিবি শুনাই থাকে । কথাটো আমি যিমান গুৰুত্ব দিব লাগিছিল সিমান নিদিলোঁ । সেইখিনিতেই আমাৰ ভুল হৈ গ’ল । হয়তো তেতিয়াই আমি কিবা পদক্ষেপ লোৱা হলে ভণ্টীৰ এনে অৱস্থা নহ’লহেঁতেন । এনেকৈ আৰু এবছৰ মান গ’ল । এদিন পৰাণৰ মাক দেউতাকে আমাক জৰুৰী ভাৱে মাতি পঠিয়ালে । ককাইদেউ আৰু মই গলো । গৈ দেখোঁ ভণ্টীয়ে প্ৰায় পাগলামী আৰম্ভ কৰি দিছে । পৰাণৰ মাক দেউতাকে ক’লে যে সিহঁতে এনেকুৱা পাগলী বোৱাৰী নিবিচাৰে । সিহঁতি বিবাহ বিচ্ছেদৰ বাবে আবেদন কৰা বুলিও ক’লে । ভণ্টীক আমি লৈ আনিব খুজিলোঁ পিছে তাই কোনোমতেই সেই খন ঘৰ এৰি আহিব নুখুজিলে । উপায়হীন হৈ তাইক তাতে এৰি আহিব লগা হ’ল । আৰু এদিন পৰাণে নিজেই তাইক ঘৰত থৈ গ’লহি । ছমাহ মানৰ পাছত সিহঁতৰ বিবাহ বিচ্ছেদো হৈ গ’ল । পৰাণে ঘৰত থৈ যোৱা সময়খিনিলৈকে ভণ্টী সিমান অস্বাভাৱিক হোৱা নাছিল । কথা বতৰা কমকৈ পাতিছিল যদিও ইফালে সিফালে ওলাইও গৈছিল । কিন্তু বিবাহ বিচ্ছেদৰ পাছত মানসিক ভাৱে একেবাৰে ভাঙি পৰিল । এতিয়া তাই নিজকো চিনি নাপায় । কেতিয়াবা ঘৰৰ পৰা ওলাই ক’ৰবালৈ গুছি যাব খুজে । সেইবাবেই ৰুমত বন্ধত কৰি থ’ব লাগে । খোৱা-বোৱাৰো কোনো থান-থিত নাই । কেতিয়াবা খাই ,কেতিয়াবা ভাতৰ কাঁহী মানুহৰ গালৈকে দলিয়াই দিয়ে ।\n-তাইৰ একো চিকিৎসা কৰা নাছিল নেকি ?\n-বহুত কৰিলোঁ । অলপ দিন ভাল হয় আকৌ উকাই । এতিয়া ভাগৰি গৈছোঁ ।\n-বৰ ককায়েকে নিজৰ লগত নাৰাখে । নিজৰ জীয়ৰী ছোৱালী আছে বোলে । ঘৰতে পাগলী এজনী আছে বুলি গম পালে কোনে তেওঁৰ ছোৱালী বিয়া কৰাব হেনো ।\nৰিতুৰ বৌয়েকে সুবিধা বুজি আকৌ মাত মাতিলে । তেওঁ হয়তো নিজৰ অপৰাধবোৰ ঢাকিবলৈ চেষ্টা কৰিছিল ।\nভাঙি চিঙি ছাৰখাৰ হৈ যোৱা মন এটাৰে মানু ৰিতুৰ ঘৰৰ পৰা উভতি আহিছিল । আনকি ৰিতুক দ্বিতীয়বাৰ বাবে চাবলৈ যাবলৈও তাই সাহস গোটাব পৰা নাছিল । সময়বোৰ তেনেকৈয়ে পাৰ হৈ গৈছিল । ৰিতুৰ অস্তিত্বই দিয়া ঘাঁ টুকুৰা শুকাবলৈ ধৰিছিল হে তেতিয়াই সিদিনা শিৱ দ’লৰ কাষত মৰমে চিঞৰি উঠিছিল- মা মা সৌ পাগলীজনীলৈ চোৱা ,কেনেকৈ মাটিত বাগৰি বাগৰি হাঁহিছে ।\nৰিতুৱে পাগলীজনীৰ কাষলৈ গৈ ভালদৰে চাইছিল । হয়,সেইজনী ৰিতুৱেই হয় । জুটুলা জুটুলি চুলিত লেউ লেউ ওকণীৰে ,ফটা-ছিটা কাপোৰ পিন্ধি বস্তা এখন বহি থকা সেইজনী সিহঁতৰ মৰমৰ ৰিতুৱেই হয় । জীৱনৰ প্ৰতি সদায় এক ধনাত্মক দৃষ্টি লৈ নিজৰ লগতে পলকতে আনৰ মনো সজীৱ কৰিব তুলিব পৰা এইজনীয়েই সেইজনী ৰিতু যি এতিয়া নিজকো চিনি নাপায় । কাষৰ মানুহবোৰক অবাক কৰি মানু তাতে কান্দোনত ভাগি পৰিছিল । সেইদিনা আৰু দ’লত পূজা দিয়া নহ’ল । ঘৰলৈ অহা উৰে বাটটো মানু উচুপিয়ে থাকিল । ৰাতি শুবৰ পৰত ৰাতুলে লাহে লাহে তাইৰ চুলিত আঙুলি বুলাই ক’লে-কাষৰ দোকানী এজনক সুধিছিলোঁ, ৰিতুক বোলে তিনি মাহ মানৰ আগৰ পৰা তাত দেখিছে । ককায়েকহঁতে হয়তো নিজৰ ঘৰত ৰাখিব নোৱাৰিলে ।\nৰাতুলৰ কথা শুনি মানু আকৌ উচুপি উঠিল । ৰাতুলে এইবাৰ মানুক নিজৰ বুকুত সোমোৱাই ক’লে-মই বুজি পাইছোঁ তোমাৰ কিমান দুখ লাগিছে । গাঁৱত থকা মা দেউতাৰ সৈতে আমাৰ এই সৰু সংসাৰখনৰ বাবে মোৰ সৰু চাকৰিটোৰ দৰমহাৰে কিমান জোৰা টাপলি মাৰিব লগা হয় সেয়া তুমি ভালদৰেই জানা মানু । মোৰ যদি আৰু অলপমান আৰ্থিক স্বচ্ছলতা থাকিলহেঁতেন তাইক মই আমাৰ ঘৰলৈকে লৈ আনিলোঁহেঁতেন । মোক তুমি বেয়া নাপাবা ।\nমানুৱে মুৰটো অলপ জোকাৰি আকৌ কান্দোনত ভাগি পৰিল ।\n-মা,মা নুঠা নেকি ?\nমৰমৰ চিঞৰত মানু খকমক খাই উঠিল । ৰিতুৰ কথা ভাবি থাকোঁতে কেতিয়া জানো টোপনি আহিল গমেই নাপালে । নিজৰ চকুহাল চুই চালে । তেতিয়াও ভিজি আছে । বাথৰুমত সোমাই মুখ হাত ধুই তাই পাকঘৰত সোমাল । চাহ কাপ কৰি থাকোঁতেই তাই নতুনকৈ কথা এটা ভাবিলে । কথাটো ভাবি মনটো অলপ পাতল পাতলো লাগিল । চাহ দুকাপ লৈ বাৰাণ্ডালৈ ওলাই আহিল । ৰাতুলে তেতিয়া বাৰাণ্ডাত বহি কিবা কিতাপ এখন পঢ়ি আছিল ।\n-অহা দেওবাৰে আকৌ দ’ললৈ যাম দিয়া ।\nৰাতুলে সমুখত চাহ কাপ থৈ তাই ক’লে । ৰাতুলে কৌতুকেৰে মানুলৈ চোৱাত তাই মুখত হাঁহি এটা লৈ পুনৰ ক’লে\n-কান্দিবলৈ নাযাওঁ বাৰু । যোৱাবাৰ চাকি গজ জ্বলোৱা নহ’ল নহয় ,এইবাৰ জ্বলাম গৈ ।\nকথাষাৰ শুনি ৰাতুলে সন্তুষ্টিৰে মূৰ দুপিয়ালে । মানুৱে চাহ কাপত শোহা এটা মাৰি ক্ৰমান্বয়ে আন্ধাৰ হৈ আহিব খুজা আকাশখনলৈ চালে । এৰা ,তাই দ’লত শৰাই দিবলৈ যাব , ভগৱানৰ ওচৰত মূৰ দোৱাবলৈ যাব কেৱল ৰিতুৰ বাবেই । এই স্বাৰ্থপৰতা আৰু অসহায় মানুহৰে ভৰি থকা পৃথিৱীখনত যে তাইৰ দৰে নিষ্পাপ মনৰ মানুহৰ কোনো প্ৰয়োজন নাই তাকে ভগৱানক জনাবলৈ মানু দ’ললৈ যাব । তাইৰ ৰিতুৰ মৃত্যু কামনা কৰি ভগৱানৰ ওচৰত মূৰ দোৱাবলৈ যাব !!\nPosted by মাধুৰীমা at 09:36 No comments:


Petrol Price Today: ৭ বছৰৰ অভিলেখ স্তৰত চলি থকা খাৰুৱা তেলৰ মূল্যৰ মাজত পেট্ৰ'ল আৰু ডিজেলৰ আজিৰ দাম কি জানক ?– News18 assam\nHome » photogallery » lifestyle »Petrol Price Today: ৭ বছৰৰ অভিলেখ স্তৰত চলি থকা খাৰুৱা তেলৰ মূল্যৰ মাজত পেট্ৰ'ল আৰু ডিজেলৰ আজিৰ দাম কি জানক ?\nPetrol Price Today: ৭ বছৰৰ অভিলেখ স্তৰত চলি থকা খাৰুৱা তেলৰ মূল্যৰ মাজত পেট্ৰ'ল আৰু ডিজেলৰ আজিৰ দাম কি জানক ?\n| February 08, 2022, 08:55 IST\nআন্তৰ্জাতিক বজাৰত খাৰুৱা তেলৰ মূল্য অভিলেখ স্তৰত চলি আছে। ব্ৰেণ্ট ক্ৰুড প্ৰতি বেৰেলত ৯৩ ডলাৰ ব্যয়বহুল হৈ পৰিছে। কিন্তু ব্যয়বহুল খাৰুৱা তেলৰ মাজত, পেট্ৰ'ল আৰু ডিজেলৰ মূল্য যোৱা তিনি মাহ ধৰি স্থিৰ হৈ আছে। আইঅ'চিএলে মঙলবাৰৰ বাবে পেট্ৰ'ল আৰু ডিজেলৰ নতুন হাৰ মুকলি কৰিছে। এইটো এটা সকাহৰ বিষয় যে আজিও মূল্যবৃদ্ধি হোৱা নাই।\nমঙলবাৰে পেট্ৰ’ল আৰু ডিজেলৰ দাম অপৰিৱৰ্তিত ৰাখিলে আইঅ’চিয়ে। বিগত ৩ মাহত পেট্ৰ’ল আৰু ডিজেলৰ দামৰ কোনো সালসলনি হোৱা নাই। আন্তৰ্জাতিক বজাৰত বৰ্তমান ক্ৰুড অইলৰ দাম বিগত ৭ বছৰৰ ভিতৰত উচ্চতম স্তৰত উপনীত হৈছে। ব্ৰেণ্ট ক্ৰুডৰ দাম ৯০ ডলাৰ প্ৰতি বেৰেলত হৈছে। অক্টোবৰ ২০১৪ৰ পিছত এয়া সৰ্বোচ্চ। অপৰিশোধিত তেলৰ দাম বৃদ্ধিৰ পিছতো দেশৰ বজাৰত পেট্ৰ’ল আৰু ডিজেলৰ দাম স্থিৰ হৈ আছে। ধাৰণা কৰা হৈছে যে সন্মুখত কেইবাখনো ৰাজ্যৰ বিধানসভা নিৰ্বাচন থকা বাবে তেলৰ দাম বৃদ্ধি কৰা হোৱা নাই।


মুখা (The Mask) – অনুৰূপ মহন্ত – ফটাঢোল\nMarch 1, 2019 চিনেমা চিনেমা\tLeaveacomment\nমুখা (The Mask) – অনুৰূপ মহন্ত\nৰাজশ্ৰী প্ৰডাকচন প্ৰেজেণ্টছ\nকাহিনী, চিত্ৰনাট্য আৰু পৰিচালনা: নৱাগত অনুৰূপ মহন্তৰ\nগিতালী শইকীয়া দত্ত\nআৰু অন্যান্য চৰিত্ৰ সমূহ\nপৰ্দাৰ ৰিল আৰম্ভ হোৱাৰ লগে লগে তিনিডাল মান ধূপ জ্বলাই এগৰাকী নাৰীৰ ছাঁ এটাই নাচি থকা দেখা যাব আৰু মুখা – The musk টাইটেল টো অহাৰ লগতে এসোপা মুখা পিন্ধা মানুহে নাচি থাকিব। লাহে লাহে পোহৰ কমি আহিব ।\n(কাহিনী আৰম্ভ হৈছে ফ্লেছ বেকেৰে)\nযোৰহাটৰ তিতাবৰৰ ফালৰ এখন ভিতৰুৱা গাঁও। সেইদিনা গাওঁ খনৰ জনতাৰ খবৰ লবলৈ তেওঁলোকৰ বিধায়ক জন আহিব। তেখেতেই সেই দলৰ সভাপতিৰ দায়িত্বতো আছে। গাঁও খনৰ সকলোৱেই তেখেতক ভাল পায় আৰু সন্মান কৰে। গতিকে তেখেত আহিব বুলি খবৰ পোৱাৰ লগে লগেই গাঁও খনত উদুলি মুদুলি পৰিবেশ হৈছে।\nদলৰ এজন সাধাৰণ কৰ্মী বিজয় মহন্তই বগা গেঞ্জী এটা পিন্ধি আৰু চুৰিয়াখন আঁঠুৰ মুৰলৈকে কোচাই পোন্ধ মাৰি লৈ দৌৰি দৌৰি সকলোকে বিধায়ক জন আহিব বুলি খবৰ দি ফুৰা দেখা যাব।\nতেনেতে বিধায়ক জনৰ ৰঙা লাইট লগোৱা এম্বেশ্বাদৰ গাড়ী খন ওখোৰা মোখোৰা শিলদিয়া পথটোৰে ধূলি উৰুৱাই আহি পাব। কেমেৰা গাড়ী খনৰ ফালে ঘূৰোৱা হ’ব। প্ৰথমে গাড়ীৰ পৰা নিৰাপত্তাৰক্ষী নামিব তাৰ পাছত বিধায়ক জনৰ ভৰি দুখন জুম কৰি দেখুওৱা হ’ব। কেমেৰা লাহে লাহে ওপৰলৈ উঠিব। খাদী কুৰ্তা পিন্ধা মানুহ জনৰ মুখত কেমেৰা ফ’কাছ কৰা হ’ব। মুখত সুন্দৰ হাঁহিৰে সৈতে বিধায়ক হেমন্ত কাকতি জনতাৰ ফালে আগুৱাই আহিব। বিজয় মহন্তই দৌৰি গৈ তেখেতৰ ভৰিতে পৰিবগৈ। নেতা জনে বিজয় মহন্তৰ দুই হাতে ধৰি উঠাই তেওঁৰ কান্ধত হাত থৈ আগ বাঢ়ি অহা দেখা যাব। চাৰিও ফালে হেমন্ত কাকতিৰ জয় ধ্বনি শুনা যাব।\nপঞ্চায়ত বহা গছ জোপাৰ ওচৰত হাত যোৰ কৰি ৰাইজক উদেশ্যি তেখেতে ভাষণ আৰম্ভ কৰিবলৈ লওঁতেই একেবাৰে সন্মুখত থিয় হৈ থকা বিজয় মহন্তৰ মুখত ঠাঁচ কৈ এটা চৰ পৰিব।\nকেমেৰা জুম কৰা হ’ব। সকলোৱে অবাক হৈ সেই ফালে ঘূৰি চাব। সেইয়া বিজয় মহন্তৰ মাক কংকণা মহন্ত। হেমন্ত কাকতিয়ে ভাষণ এৰি বিজয় মহন্তৰ মাকৰ ৰূপ দেখি পেঁপুৱা লগা দেখা যাব।\nমাকে ক’ব- “ৰাতি পুৱাৰ পৰা বোৱাৰী জনীয়ে বিষত কেকাই আছে, আৰু তই হাঁহ এটা পোৱাৰ আশাত ইয়াত মিটিং গাবলৈ আহিছ? এতিয়াই যদি তাইক হস্পিতাললৈ নিনিয়, তাই নাবাছিলে তোৰ এই নেতাই দিম বুলি কোৱা হাঁহটোৱে তাইক বচাব পাৰিব নেকি!\nহেমন্ত কাকতিয়ে তৎক্ষণাত তেওঁৰ গাড়ীতেই বিজয় মহন্তৰ পত্নীক হস্পিতাল নিবলৈ কয়। সকলোৱে দাঙি মেলি মানুহ গৰাকীক গাড়ীত উঠাই। ইতিমধ্যে লেবাৰ পেইন আৰম্ভ হৈছেই। ওখোৰা মোখোৰা পথেৰে গাড়ী খন ১৫০ মিটাৰ মান আগ বাঢ়ে, সকলোৱে সেই ফালে চাই থাকে। তেনেতে গাড়ী ৰৈ যায়। মহিলা সকলে দৌৰা দৌৰি কৰা দেখা যাব আৰু গাড়ী খন বেৰি ধৰিব। অকণমান পাছতেই তাতেই এটি ল’ৰা সন্তানৰ জন্ম হ’ব।\nকেঁচুৱাটো কাপোৰেৰে মেৰিয়াই বিজয় মহন্তই আথে বেথে আনি হেমন্ত কাকতিৰ হাতত তুলি দিব।\nহেমন্ত কাকতি- “এই ল’ৰাটোৰ নাম মই “ৰামানুজ” ৰাখিছো। ই মোৰ ৰঙা লাইট লগোৱা গাড়ীৰ ভিতৰত জন্ম লৈছে, ই নিশ্চয়কৈ ভবিষ্যতত নেতা হ’ব পাৰিব।”\nসকলোৱে হেমন্ত কাকতিৰ জয় ধ্বনি দিব। কেমেৰা নবজাতকত টোৰ মুখত ফকাছ কৰি বন্ধ কৰা হ’ব।\nসেইদিনাই সন্ধিয়া গাঁৱৰ মিটিং খনৰ পৰা ঘূৰি যোৰহাটলৈ আহি থকা হেমন্ত কাকতিৰ গাড়ীৰ লগত এখন বাজাজ চুপাৰ স্কুটাৰৰ খুন্দা খাব। গাড়ীৰ খুন্দাত স্কুটাৰৰ সৈতে দম্পত্তি এহাল উফৰি গৈ পথাৰত পৰিব। নিজান পথটোত দুই এজন মানুহ হে মাত্ৰ আছিল। সকলোৱে ধৰি মেলি দম্পত্তি হালক যোৰহাট চিভিলত ভৰ্তি কৰোৱা দেখা যাব। ডাক্তৰৰ মুখে বিধায়ক হেমন্ত কাকতিয়ে জানিব পাৰিব, দম্পত্তি হালৰ মানুহ জনৰ মৃত্যু হৈছে আৰু সন্তান সম্ভৱা মহিলা গৰাকীৰ চিজাৰিন অপাৰেচন কৰিবলৈ লোৱা হৈছে যদিও অৱস্থা সংকট জনক। ইতিমধ্যেই পুলিছো আহি পাইছে। হেমন্ত কাকতিয়ে পুলিচ এছ আই মাধুৰ্যক কয় কেছটো যাতে বাহিৰত নোলাই, এমাহ পাছতেই ইলেক্সন আহি আছে।\nমাধুৰ্যই কয়- “ছাৰ মই সকলো ফিটিং কৰিম, আপুনি চিন্তা কৰিব নালাগে। অলপ মান খৰছ হ’ব খালি।”\nহেমন্ত কাকতি- “সেই বিলাক তুমি চিন্তা নকৰিবা, মুঠতে মোৰ ইমেজ যাতে বেয়া নহয়।”\nতেনেতে ডাক্তৰ জন আহি হেমন্ত কাকতিক কয়, “ছাৰ,এটা ল’ৰা সন্তান জন্ম হৈছে, কিন্তু মাকক বহু চেষ্টা কৰিও আমি বচাব নোৱাৰিলোঁ।”\nনাৰ্চৰ পৰা কেঁচুৱাটো হাত পাতি লৈ হেমন্ত কাকতিয়ে মনতে ভাবে, ‘ইয়াৰ দায়িত্ব মইয়েই ল’ম। কিন্তু ঘৰত মানুহ জনীৰ যিহে সন্দেহ, ঘৰলৈও নিব নোৱাৰি ইয়াক। মই ইয়াক অনাথ আশ্ৰমতে ৰাখিম আৰু সকলো ব্যয় বহন কৰিম। ইয়াৰ নাম ৰাখিম ‘ৰিণ্টুমণি’\nএছ আই মাধুৰ্যৰ হতুৱাই সকলো খিনি ব্যৱস্থা কৰাই হেমন্ত কাকতিৰ গাড়ী যোৰহাট আৱৰ্ত ভৱনৰ ফালে আগ বাঢ়িব। কেমেৰা ব্লাৰ হৈ যাব।\n(স্ক্ৰীনত পোন্ধৰ বছৰ পাছত বুলি দেখুৱাব)\nদলৰ হেড অফিচৰ মজিয়াত বিজয় মহন্তই নিজৰ ডাঙৰ পেটটো মোহাৰি মোহাৰি বহি থকা দেখা যাব আৰু লগত তেওঁৰ পোন্ধৰ বছৰীয়া ল’ৰাটোও বহি থাকিব। অফিচৰ বাহিৰত মানুহৰ হুলস্থুল বাঢ়ি আহিব। এটা সমষ্টিত নতুনকৈ ইলেক্সন হব। তাৰেই টিকটৰ বাবে আলোচনা হৈ আছে। দলৰ নেতা হেমন্ত কাকতিয়ে যাকেই টিকট দিব, তেওঁৱেই জিকাতো খাটাং।\nতেনেতে হেমন্ত কাকতি কোঠাটোলৈ সোমাই আহিব। লগত ইলেক্সনৰ টিকেট বিচাৰি অহা যুৱ নেতা হৃষীকেশ। বিজয় মহন্তই থিয় হৈ নমস্কাৰ দিব যদিও হেমন্ত কাকতিয়ে কোনো পাত্তাই নিদিব। টিকট বিচাৰি হৃষীকেশে হেমন্ত কাকতিক অলপ গৰম কৈয়ে কথা ক’ব। তেওঁলোকৰ মাজত কথাৰ কটা কটিও হ’ব।\nএনেতে বিজয় মহন্তই মাত লগাব, “ছাৰ, কাজিয়া নকৰিব। মিঠাই খাওঁক। মোৰ ল’ৰাই এইবাৰ বহুত ভাল ৰিজাল্ট কৰি মেট্ৰিক পাছ কৰিছে।”\nবিজয় মহন্তৰ মাতত দুয়োজনে সেই ফালে ঘূৰি চাব। হেমন্ত কাকতিয়ে বিজয় মহন্তক দেখি চিনি পাব যদিও খং উঠি থকা বাবে মুখেৰে একো নামাতে। কিন্তু হৃষীকেশে বিজয় মহন্তক গালি পাৰি কব, “ইয়াত ইমান ডাঙৰ আলোচনা হৈ আছে আৰু তই মিঠাই খুৱাব আহিছ’! যা ফুট ইয়াৰ পৰা।”\nআৰু হেমন্ত কাকতিৰ ফালে চাই দম দিয়াৰ সুৰত কবলৈ ধৰে-” এই চব মানুহক মূৰত উঠাই নেতা হ’ব আহিছে, মোক টিকট নিদিলে চাই লম। বাহিৰত মোৰ কিমান সমৰ্থক আছে দেখা নাই, মই এবাৰ মাত্ৰ কোৱাৰ লগে লগে আপোনাৰ দৰ্প চূৰ্ণ কৰি দিব!”\nহেমন্ত কাকতিৰ এইবাৰ সহ্যৰ সীমা পাৰ হ’ব। আগতে কোনেও তেওঁক এনেকৈ কবলৈ সাহস নকৰিছিল। এতিয়া অলপ বয়স কি বাঢ়িল কালি পৰহিৰ ল’ৰাই দম দিব পৰা হ’ল। খঙত একো নাই হৈ হেমন্ত কাকতিয়ে যুৱ নেতা হৃষীকেশৰ ডিঙিত ধৰি আলমাৰিটোত খুন্দা মাৰি দিব। কিন্তু আলমাৰীৰ গ্লাছ ভাগি তেওঁৰ ডিঙিত সোমাই ধৰফৰাবলৈ ধৰিব। গ্লাছে তেওঁৰ ডিঙিৰ শিৰ কাটি তেজ ববলৈ ধৰিব।\nহেমন্ত কাকতিয়ে তেতিয়া হে সম্বিত ঘূৰাই পাব। তেওঁ কি কৰিলে তেতিয়া হে বুজি পালে। বাহিৰত ৰৈ থকা যুৱ নেতা হৃষীকেশৰ সমৰ্থকে তেওঁক কেতিয়াও সুদাই নেৰিব। ইফালে এই সকলো খিনি বিজয় মহন্ত আৰু ৰামানুজৰ সন্মুখতে হৈছে, তেওঁলোক ঘটনাৰ একমাত্ৰ সাক্ষীও।\nতেনেতে হেমন্ত কাকতিৰ মূৰত এটা বুদ্ধি খেলাব। তেওঁ চকু কেইটা চল চলিয়া কৰি হাতযোৰ কৰি বিজয় মহন্তক কব,”বিজয় মোক বচা। মই নাথাকিলে পাৰ্টিৰ কি অৱস্থা হ’ব ভাব। মোক বেয়া ব্যৱহাৰ কৰা বাবে খঙত তই এই হত্যা কাণ্ডটো কৰা বুলি পুলিচৰ আগত কৈ আত্মসমৰ্পণ কৰ। মই তোৰ পৰিয়ালটো সদাই চাম, তোৰ ল’ৰাক পঢ়াই শুনাই ডাঙৰ মানুহ কৰিম, তোক জেইলৰ ভিতৰত সদাই হাঁহ মাংসৰে ভাত খুৱাম। মই কথা দিলোঁ।”\nবিজয় মহন্তই কি কৰোঁ কি নকৰোঁ ভাবি মূৰ খজুৱাই এবাৰ হেমন্ত কাকতিৰ মুখলৈ চাব, এবাৰ পুতেকৰ মুখলৈ চাব। তেনেকুৱাতেই ৰামানুজে মাত লগাব, “দেউতা, আপুনি নহয়, মই হে এই হত্যা কৰা বুলি কম। কাৰণ মই এতিয়াও নাবালক, সেয়ে মোৰ শাস্তি কম হ’ব। ইয়াৰ বিনিময়ত আপুনি এম.এল.এ ৰ টিকট লওক। আৰু এম.এল.এ হৈ মোক জেইলৰ পৰা সোনকালে উলিয়াই আনিব।”\nএই বাৰ ৰামানুজে হেমন্ত কাকতিৰ মুখলৈ চাই প্ৰশ্ন কৰে, ” আপুনি ৰাজি আছে নে নাই কওঁক সোনকালে।”\nউপাই নাপাই দুয়োজনেই মান্তি হয়।\nপুলিচে ৰামানুজক গ্ৰেপ্তাৰ কৰি হাতত হেণ্ডকাফ লগাই লৈ যোৱা দেখুৱাব।\nএকেটা শ্বটতে আন এটা ফ্ৰেমত অনাথ ৰিন্তুমণিয়ে মেট্ৰিকত অসমৰ ভিতৰত প্ৰথম স্থান পোৱাৰ বাবে তেওঁক সম্বৰ্ধনা জনোৱা দেখা যাব! সাংবাদিকে সোধা এটা প্রশ্নৰ উত্তৰত কব, “ভৱিষ্যতে মোৰ এজন সফল আৰক্ষী বিষয়া হোৱাৰ মন আছে!”\nটিভিৰ নিউজ চেনেল বিলাক এটাৰ পাছত এটা দেখুওৱা হ’ব। কেইবাখনো বাতৰি কাকতৰ ফ্ৰণ্ট পেইজ জুম কৰি কৰি দেখুওৱা হ’ব। কৰবাত যদি চুৰি, ডকাইতি বা অপহৰণ হৈছে, কৰবাত হত্যা, কৰবাত ধৰ্ষণ, কৰবাত জাতিগত সংঘৰ্ষ। সাধাৰণ জনতা চৰকাৰৰ প্ৰতি অতিষ্ঠ হৈ পৰিছে। কেওফালে চৰকাৰ আৰু মুখ্যমন্ত্ৰীৰ মূর্দাবাদ ধ্বনি শুনা যাব, ঠায়ে ঠায়ে মুখ্য মন্ত্ৰীৰ প্ৰতিকৃতি দাহ হ’ব, কলা পতাকা প্ৰদৰ্শন হ’ব। চিন্তাক্লিষ্ট মুখেৰে মুখ্যমন্ত্ৰী হেমন্ত কাকতি দিছপুৰৰ অফিচত বহি থকা দেখা যাব। জৰুৰী ভাবে পুলিচৰ উচ্চ পদস্থ বিষয়া সকলক মাতি তেওঁ এখন মিটিং পাতিব। সাম্প্ৰতিক পৰিস্থিতিৰ ওপৰত আলোচনা হব। পুলিচ প্ৰশাসনে কিয় একো কৰিব পৰা নাই বুলি তেওঁ আৰক্ষী অধীক্ষক সদানন্দ ভূঞাক ধমকি ও লগাব।\nতেনেতে এজন উচ্চ পদস্থ আৰক্ষী বিষয়া মানস শইকীয়াই চাস্পেণ্ড হৈ থকা এ.এছ.পি ‘ৰিণ্টুমণিৰ’ কথা উলিয়াব। বৰ্তমান সময়ত তেওঁৰ খুবেই প্ৰয়োজন ডিপাৰ্টমেণ্টৰ। এজন সাহসী, তীক্ষ্ণ বুদ্ধি সম্পন্ন আৰু দক্ষ বিষয়া ৰিণ্টুমণিক মিছা কেচ এটাৰ বাবে আজি এবছৰ আগতে চি বি আই য়ে চাস্পেণ্ড কৰালে। তেতিয়াৰ পৰা ৰিণ্টুমণি গুৱাহাটীৰ পৰা আঁতৰি আছে আৰু সেয়ে গুৱাহাটীৰ লগত ইয়াৰ উপকণ্ঠ অঞ্চলত আজি ইমান বেয়া অৱস্থা হ’বলৈ পাইছে বুলি বিষয়া জনে জনাব।\n‘ৰিণ্টুমণি’ নামটো শুনাৰ লগে লগে কিবা এটা আপোন আপোন লাগি গ’ল মুখ্যমন্ত্ৰী হেমন্ত কাকতিৰ, কৰবাত যেন শুনিছে নামটো!\nলগে লগে হেমন্ত কাকতিয়ে ৰিণ্টুমণিক চাকৰিত পুনৰ যোগ দান কৰাই পৰিস্থিতি ঠিক কৰাবলৈ আৰক্ষী অধীক্ষক জনক আদেশ দিব আৰু চি বি আই ৰ কেছটো নিজে মেনেজ কৰাৰ ব্যৱস্থা কৰিম বুলি গাত লব।\n(স্ক্ৰীণত পাঁচ বছৰ আগতে বুলি দেখুৱাব)\nদেৰগাঁৱৰ অসম আৰক্ষী প্ৰশিক্ষণ মহাবিদ্যালয়ৰ চৌহদ দেখা যাব। তাতেই নতুন কৈ এ.পি.এছ পোৱা ট্ৰেইনী সকলৰ ট্ৰেইনিং চলি থাকিব। এনুৱেল স্পৰ্টছ ডেত সকলো খেলৰ লগতে ৰাইফল আৰু পিষ্টল শ্বুটিংতো প্ৰথম হোৱা বাবে বেষ্ট এথলিত আৰু বেষ্ট স্পৰ্টছ মেন এৱাৰ্ড লবলৈ মঞ্চলৈ আমন্ত্ৰণ জনোৱা হ’ব ৰিণ্টুমণিক।\nহাঁহি মুখেৰে তেওঁ আগ বাঢ়ি আহিব আৰু কামাণ্ডেণ্টৰ হাতৰ পৰা মডেল ডিঙিত পিন্ধিব আৰু বন্ধু কেইজনৰ ফালে চাই হাত জোকাৰিব।\nএই সকলো খিনি দূৰৰ পৰা চাই থাকিব এগৰাকী সুন্দৰী যুৱতীয়ে। ৰিণ্টুমণিক দেখাৰ পৰা তেওঁৰ মনত অলেখ ধুমুহা উঠিবলৈ ধৰিব।\nবন্ধু সকলেও তেওঁক আগুৰি ধৰিব আৰু ডিপাৰ্টমেণ্টৰ ফালৰ পৰা আয়োজন কৰা পাৰ্টিৰ বাবে মেচ বিল্ডিংৰ কেণ্টিনলৈ আগ বাঢ়ি যোৱা দেখা যাব।\nতাতেই অন্তৰংগ বন্ধু কেইজনৰ আড্ডা জমি উঠিব। তেনেতে পাৰ্টিত কামাণ্ডেণ্ট ভাস্কৰ জ্যোতি দাস ও উপস্থিত হ’ব, লগত সেই সুন্দৰী যুৱতী গৰাকী।\nসকলোৱে তেওঁক চেলুট মাৰিব। তেখেতে\nৰিণ্টুমণিক অভিনন্দন জনাব আৰু তেওঁৰ একমাত্ৰ কন্যা গিতালীক চিনাকি কৰাই দিব, যি এইবাৰ এ.পি.এছ পাইছে।\nদুই চকুৰ মিলন হব তাতেই, গিতালীৰ সৌন্দয্যই মুগ্ধ কৰিব ৰিণ্টুমণিক। কামাণ্ডেণ্ট আঁতৰি যোৱাৰ পাছত বহুত সময় তেওঁলোকে কথা পতা দেখা যাব।\nবেকগ্ৰাউণ্ডত ৰোমান্টিক মিউজিক বাজি থাকিব।\nইয়াৰ অলপ পাছত বন্ধু কেইজনৰ সৈতে দেখা যাব ৰিণ্টুমণিক। আটাইকেজন ভাল বন্ধু। তেওঁলোকে ৰিণ্টুমণিক গিতালীৰ কথা কৈ কামোৰ দিয়া দেখুৱাব।\nপাৰ্টিৰ শেষত আতাই কেইজন বন্ধুৱে মিলি হাতত হাত থৈ শপত ল’ব কেতিয়াও তেওঁলোকে এই বন্ধুত্ব নেৰে, অসমৰ য’তেই পোষ্টিং নহওঁক কিয়, তেওঁলোক সদাই কণ্টেকত থাকিব আৰু যেতিয়াই প্ৰয়োজন হয় এজনে আন জনক সহায় কৰিব।\nবেক গ্ৰাউণ্ডত “য়ে দস্তি হম নেহী…..” গীতটি বাজিবলৈ ধৰিব। কেমেৰা আকাশৰ ফালে দেখুৱাই বন্ধ কৰা হব।\nএটা গোপন কোঠাৰ ভিতৰত ৰিণ্টুমণিক দেখা যাব। অসংখ্য পেপাৰ কাট, বহু কেইখন অসমৰ বিভিন্ন ঠাইৰ মেপ কোঠাটোৰ ৱালত লাগি থাকিব। লেপটপ ত এটা ভিডিও প্লে কৰি প্ৰজেক্টৰৰ সহায়ত ডাঙৰ স্ক্ৰীণত চাই থাকিব তেওঁ। তেনেতে মোবাইল ফোনটো বাজি উঠিব। স্ক্ৰীনত দেখা যাব মানস শইকীয়াৰ ফোন।\n“ছাৰ, হয় ছাৰ। গৈ আছোঁ ছাৰ”\nফোন কাটি ৰিণ্টুমণি কোঠাৰ পৰা ওলাই নিজৰ বুলেট খন লৈ ওলাই যাব।\nমানস শইকীয়াৰ অফিচ দেখা যাব। ৰিণ্টুমণি সোমাই অহাৰ লগে লগে মানস শইকীয়াই ক’ব, “ৰিণ্টুমণি, তোমাৰ বাবে ভাল খবৰ এটা আছে। চি.এম চাৰে, তোমাক সোনকালেই কামত যোগদিবলৈ কৈছে, চি.বি.আইৰ কেছটো তেওঁ মেনেজ কৰিব”!\nৰিণ্টুমণি-” ছাৰ, ধন্যবাদ। কিন্তু মই যে চাকৰিটো ঘূৰাই পালোঁ, এই কথাটো ৰাজহুৱা হোৱাটো নিবিচাৰোঁ। চি.বি.আই ৰ কেছটো এটা বাহানা হে আছিল মোৰ, মই নিজেই সেইটো কেছ কৰাইছিলোঁ, যাতে মই চাস্পেণ্ড হৈ থাকো আৰু নিজৰ মতে মোৰ তদন্ত আগ বঢ়াব পাৰো। মই ইতিমধ্যেই যোৱা এবছৰে বহুত খিনি তথ্য প্ৰমাণ সংগ্ৰহ কৰিলোঁ আৰু এই সকলো অপৰাধৰ মূল নায়ক কেইজনৰ ওচৰ পাওঁ পাওঁ হৈছোঁ। গতিকে মোক আৰু মাত্ৰ এমাহৰ সময় দিয়ক আৰু মোৰ প্ৰিয় আৰু বিশ্বাসী দুজন মানক লৈ এটা টিম গঠন কৰি বাকী খিনি কাম কৰাৰ ব্যৱস্থা কৰি দিয়ক।\nমানস শইকীয়া-“ঠিক আছে, তোমাৰ মতেই হওক তেন্তে। কিন্তু যিমান পাৰি সোনকালে কৰা। আৰু কোন কোন অফিচৰ তোমাৰ টিমত লব বিচাৰা লৈ কামত লাগি যোৱা।”\nৰিণ্টুমণি- ধন্যবাদ ছাৰ।\nদুয়োজনে হেণ্ড শ্বেক কৰে। কেমেৰা বন্ধ হয়।\nএই দৃশ্যত ৰিণ্টুমণিক নিজৰ টিমত লোৱা লগৰ বন্ধু কেইজন সোনটো ৰঞ্জন বৰুৱা, অশোক হুজুৰি, ধুৰজ্যোতি কাকতি, সৌৰভ শৰ্মাৰ সৈতে নিজৰ গোপন লেবত দেখা যাব। তেওঁলোকৰ সন্মুখত ইমান দিনে ৰিণ্টুমণিয়ে নিজাকৈ কি কি ইনভেচটিগেছন কৰিলে আৰু কি কি তথ্য প্ৰমাণ ইতিমধ্যে পালে জনাব।\nচাৰি জন মানুহেই গুৱাহাটীৰ লগতে অসমৰ প্ৰায় ঠাইতেই সন্ত্ৰাসৰ মূল কাৰণ।\n১) অভিজিত কলিতা: ভূমি মাফিয়া\n২) দেৱজিৎ শৰ্মা: ড্ৰাগ আৰু মেডিকেলৰ মাফিয়া\n৩) তবিবৰ ৰহমান: অস্ত্ৰ আৰু ভাড়াতিয়া গুণ্ডা সৰবৰাহকাৰি\n৪) শংকৰ জ্যোতি: ফাঁচিবজাৰ ছিণ্ডিকেট চক্ৰৰ মূল মানুহ\nসকলো খিনি তথ্যৰ ডিটেইলছ প্ৰজেক্টৰৰ সহায়ত ডাঙৰ স্ক্ৰীনত দেখুওৱা হ’ব। তেওঁলোকে কথা পাতে যে- এই সকলক আগতে বহু বাৰ গ্ৰেপ্তাৰ কৰা হৈছে যদিও গ্ৰেপ্তাৰ কৰাৰ অলপ সময় পাছতেই ওপৰৰ পৰা অৰ্ডাৰ আহে আৰু এওঁলোকক পুলিচে এৰি দিব লগীয়া হয়। এইবাৰ কিন্তু ইমান খিনি তথ্য প্ৰমাণ তেওঁলোকৰ হাতত আছে যেতিয়া এওঁলোকক এৰা নহব।\nৰিণ্টুমণি- “সেইটোৱেই মই কবলৈ লৈছোঁ। এই কেইজনৰ ওপৰত কাৰ হাত আছে, আমি তেওঁক প্ৰথমে চিনাক্ত কৰি সেই হাত আঁতৰাই লৈ হে বাকী কামত আগ বাঢ়িম।\nতোমালোক মোৰ বিশ্বস্ত, সেই বাবেই মই তোমালোকক লৈছোঁ টিমত। তোমালোকে ২৪ ঘণ্টাই এই কেইজনৰ ওপৰত নজৰ ৰাখা আৰু বাকী কাম মই কৰি আছো।”\nসকলোৱে বিদায় লৈ কামে কামে লাগি যায়।\nকলেজ এখনৰ সোণালী জয়ন্তীৰ অনুষ্ঠানত মুখ্য অতিথিৰ ৰূপত\nড: ৰামানুজক দেখা যাব। প্ৰিন্সিপালে সকলোৰে আগত তেখেতক চিনাকি কৰাই দিব। তেখেতে ইতিমধ্যে কিমান বিলাক নতুন নতুন বেমাৰৰ দৰৱ আৱিষ্কাৰ কৰি দেশলৈ সন্মান কঢ়িয়াই আনিবলৈ সক্ষম হৈছে সকলোকে কব আৰু লগতে কব এইবাৰ ভাৰত ৰত্নৰ বাবেও ডঃ ৰামানুজৰ নাম মনোনীত হোৱাৰ কথা আছে। সকলো ছাত্ৰ ছাত্ৰীয়ে হাত চাপৰি বজাই। ইয়াৰ পাছতেই ডঃ ৰামানুজে ভাষণ দিব, আৰু কব কেনেকৈ তেওঁ কিবা এটা কাম আৰম্ভ কৰিলে শেষ নকৰা লৈকে নেৰে। খোৱা বোৱা পৰ্য্যন্ত কৰিবলৈ তেওঁ পাহৰি যায়, যাৰ বাবে আজি তেওঁ এই পজিছন পাইছেহি। ছাত্ৰ সকলকো তেওঁ অধ্যৱসায়ী হবলৈ উপদেশ দিব, সকলোৱে আকৌ হাত চাপৰি বজাব।\nতেনেতে ডঃ ৰামানুজে এটা ফোন কল ৰিচিভ কৰা দেখা যাব আৰু তাতেই দৃশ্য সমাপ্ত হ’ব।\n(এই খিনিতেই ইণ্টাৰভেল হ’ব)\nবিৰতিৰ সময়ত ষ্টাৰ চিমেন্টৰ বিখ্যাত এড টো দৰ্শকৰ মূৰৰ কামোৰণি হোৱাকৈ একেৰাহে কেইবাবাৰো দেখুওৱা হ’ব। তাৰ পাছত পৰৱৰ্ত্তী দৃশ্য আৰম্ভ হ’ব।\nএটা মেডিকেল লেবৰ দৃশ্য দেখা যাব। তাৰ বাহিৰৰ কোঠাটোৰ চোফাত বন আৰু স্বাস্থ্য মন্ত্ৰী বিজয় মহন্তৰ সৈতে বহি থাকিব- অভিজিত কলিতা, দেৱজিৎ শৰ্মা,তবিবৰ ৰহমান আৰু শংকৰ জ্যোতি।\nইতিমধ্যে এই কেইজন একেলগ হৈ মন্ত্ৰী বিজয় মহন্তক লগ ধৰিবলৈ যোৱাৰ খবৰ পাই ৰিন্টুমণি ও মনে মনে তাত উপস্থিত হয়। এই কেইজন লিফ্টত উঠাৰ সময়তেই লিফ্টমেনৰ বেশত থকা ৰিন্টুমণিয়ে মনে মনে এটা ক্ষুদ্ৰ মাইক্ৰফোন অভিজিত কলিতাৰ পকেটত সুমুৱাই দিব। দূৰৰ পৰাই এটা মাইক্ৰফোনৰ সহায়ত ৰিন্টুমণিয়ে তেওঁলোকৰ বাৰ্তালাপ ব্লুটুথ হেডফোনৰ সহায়ত শুনি থাকিব আৰু লগতে ৰেকৰ্ড কৰিও থাকিব।\nতেওঁলোকৰ মিটিং শেষ হোৱাৰ সময়তেই এগৰাকী সুন্দৰী যুৱতী তালৈ সোমাই আহিব আৰু ডঃ ৰামানুজক গবা মাৰি ধৰিব। ৰিণ্টুমণিয়ে গোপন কেমেৰাৰে সেই যুৱতী গৰাকীৰ ফটো উঠাব আৰু কোনেও গম নোপোৱাকৈ সেই ঠাইৰ পৰা প্ৰস্থান কৰিব।\nৰিণ্টুমণিক তেওঁৰ লেবৰ ভিতৰত চিন্তিত অৱস্থাত অকলে বহি থকা দেখা যাব। তেনেতে ফোনটো বাজিব, গিতালীৰ ফোন। গিতালী বৰ্তমান চি.আই.ডিৰ ফৰেণ্সিক লেবত কৰ্মৰত। দেউতাকৰ মুখেৰে তাই ৰিণ্টুমণিয়ে চাকৰি ঘূৰাই পোৱাৰ খবৰটো জানিব পাৰি, তেওঁক আগতে নজনোৱা বুলি অভিমান কৰিব।\nৰিণ্টুমণিয়ে বহুত বুজাবলৈ চেষ্টা কৰিব, আৰু ক’ব যে তেওঁ বৰ্তমান বহুত বিপদজনক কামত গোপনে লাগি আছে। গিতালীয়ে বহুত সোধাৰ পাছত তেওঁক সকলো খিনি ক’ব। গিতালীয়েও সহায় কৰিবলৈ বিচাৰিব। তেতিয়া ৰিণ্টুমণিয়ে গোপন কেমেৰাৰে তুলি অনা ফটো খন গিতালীলৈ মেইল কৰিব। সেইখন দেখিয়েই তাই কব, সেই জনী তাইৰ ভাল বান্ধৱী ডলি, যাৰ অলপ দিন আগতে ডঃ ৰামানুজৰ লগত বিয়া ঠিক হৈছে আৰু তাই বৰ্তমানৰ চি.এম হেমন্ত কাকতিৰ ছোৱালী।\nতেনেতে ৰিণ্টুমণিৰ টিম মেম্বাৰ কেইজন আহি পাব। ফোন কাটি ৰিণ্টুমণিয়ে\nতেওঁলোকৰ লগত কথা পাতিবলৈ ধৰিব।\nৰিণ্টুমণি- কালি মই কি কি খবৰ সংগ্ৰহ কৰিলোঁ শুনা। সেই বুলি তেওঁ ৰেকৰ্ডিং কৰি অনা আগ দিনাৰ মিটিং খনৰ সমগ্ৰ বাৰ্তালাপ তেওঁলোকক শুনাব।\nৰিণ্টুমণি- “ডঃ ৰামানুজয়েই এই সমগ্ৰ ঘটনাৰ মূল খলনায়ক। কিন্তু তেওঁ সমাজৰ আগত যি মুখা পিন্ধি আছে তাৰ বাবে তেওঁক কোনো মতেই গ্ৰেপ্তাৰ কৰা সম্ভৱ নহয়। তেওঁ আচলতে এজন প্ৰকৃত ক’লা ব্যৱসায়ী। তেওঁ নিজেই বেমাৰৰ ভাইৰাছ বিলাক উদ্ভাৱন কৰে আৰু নিজেই তাৰ দৰৱ উলিয়াই বজাৰত দেৱজিত শৰ্মাৰ সহায়ত বিক্ৰী কৰে। অসমৰ বাহিৰৰ পৰা কম দামত বেলেগ দৰৱ অহাতো এই চক্ৰটোৱে বাধা দিয়ে। আণ্ডাৰ মেট্ৰিক দেউতাক বিজয় মহন্ত যিহেতু একো নজনা এজন হোলা ভাই মোলা মানুহ, গতিকে কাৰ্য্য ক্ষেত্ৰত বৰ্তমান সময়ত স্বাস্থ্য আৰু বনমন্ত্ৰী ডঃ ৰামানুজ নিজেই। বনাঞ্চল সমূহো অভিজিত কলিতাই ডঃ ৰামানুজৰ নিৰ্দেশতেই কাটি মুকলি কৰি মাটি বিক্ৰী কৰি গৈছে। ইয়াৰ লগতে কাজিৰঙাত গঁড় হত্যা কৰি খৰ্গ বিক্ৰী কৰাৰ বাবেও সাহস পাইছে তবিবৰৰ মানুহ খিনিয়ে। বৰ্তমান সময়ত ভাৰতৰ গণতান্ত্ৰিক চৰকাৰ একো একো জন ব্যৱসায়ীৰ হাতৰ মুঠিত। আৰু অসমৰ এই ব্যৱসায়ী জনেই হ’ল ডঃ ৰামানুজ, যি আনৰ চকুত ডঃ ৰামানুজ হৈ বাহঃ বাহঃ লুটি আছে আৰু অসম খন তেওঁৰ মতেই চলাই আছে। কোনোবা তেওঁৰ মতে নচলিলেই হয় এই চাৰিজন হতুৱাই তেওঁক টকাৰে কিনি পেলাইছে, নাইবা তেওঁক হত্যা কৰাইছে। পিছে সকলোতকৈ ডাঙৰ কথা ৰামানুজে নিজৰ ইমেজ কেতিয়াও বেয়া হ’বলৈ নিদিয়ে। অপৰাধ কৰাৰ পাছত কেতিয়াও কোনো ক্লু তেওঁ নাৰাখে। আৰু এতিয়া তেওঁ চি.এম ছাৰ একেবাৰে বিশ্বাসী হৈ পৰি তেওঁৰ জোঁৱাই হ’বলৈও ওলাইছে। সেইয়া হ’লে, অসমৰ বাবে তাতকৈ বেয়া একোৱেই নহ’ব। তেওঁৰ মুখা খোলা অসম্ভৱ হৈ পৰিব।”\nএইখিনি কোৱাৰ পাছত ৰিণ্টুমণিয়ে সকলোৰে মুখলৈ চাব তেওঁলোকৰ প্ৰতিক্ৰিয়া জানিবলৈ। তেওঁলোকৰ মাজত পৰৱৰ্তী পৰিকল্পনাৰ বিষয়ে বহু খিনি কথা আলোচনা হ’ব…কথা খিনি মিউৎ কৰি দেখুওৱা হ’ব।\nৰিণ্টুমণি আৰু গিতালীক এখন ৰেষ্টোৰাত একেলগে হাতত হাত থৈ কথা পাতি থকা দেখা যাব। গিতালীয়ে তেওঁলোকৰ বিয়াৰ কথা উলিয়াব। কিন্তু ৰিণ্টুমণিয়ে ক’ব, যে বৰ্তমান তেওঁৰ যি লক্ষ্য, সেইয়া হল ডঃ ৰামানুজৰ বৰবাদী। তাৰ পাছত হে তেওঁ বিয়াৰ কথা চিন্তা কৰিব। গিতালীয়ে মুখ ওফোন্দাই এপাচি মান কৰিব। তেনেতে ৰিণ্টুমণিৰ ফোন এটা আহিব।\nগিতালীক বাই কৈ তেওঁ ততাতৈয়াকৈ তাৰ পৰা ওলাই যাব। গিতালীৰ দুখত চকুলো বৈ যাব।\nআন এটা ফ্ৰেমত মন্ত্ৰী বিজয় মহন্তৰ গাড়ী চালক হিতেশ্বক দেখুৱাব। তেওঁৱেই ৰিণ্টুমণিক ফোন কৰিছিল। হিতেশ্ব আগৰ পৰাই ৰিণ্টুমণিৰ বিশ্বস্ত তথা চিক্ৰেট এজেন্ট। হিতেশ্বে একো নোকোৱাকৈ ৰিণ্টু মণিৰ হাতত এটা মোবাইলৰ মেমৰি কার্ড দি আঁতৰি যায়।\nৰিণ্টুমণিয়ে নিজৰ লেবৰ কম্পিউটাৰত মেমৰি কাৰ্ড খন লগাই চায়। তাত ডঃ ৰামানুজে তবিবৰৰ সৈতে কথা পতাৰ দৃশ্য আছিল। য’ত ডঃ ৰামানুজে হ’ব লগীয়া শহুৰ তথা চি.এম হেমন্ত কাকতিক হত্যা কৰাৰ ভয়ংকৰ ষড়যন্ত্ৰ ৰচি আছিল। ডঃ ৰামানুজে ইতিমধ্যেই তেওঁৰ গোপন সূত্ৰৰ পৰা গম পাইছে হেমন্ত কাকতিয়ে ৰিণ্টুমণিক চাকৰি ঘূৰাই দি অপৰাধ নিবাৰণত বেয়াকৈ লাগিছে, গতিকে নিজৰ মুখা খোল খোৱাৰ ভয়ত ডঃ ৰামানুজে হেমন্ত কাকতিক ৰাস্তাৰ পৰা আঁতৰাই দেউতাক বিজয় মহন্তক পৰৱৰ্তী চি.এম বনোৱাৰ পৰিকল্পনা কৰিছে।\nতেনেতে কোঠাটো লৈ দেউতাক বিজয় মহন্ত সোমাই আহে। তেওঁ ইতিমধ্যেই সকলো শুনিলে।\nবিজয় মহন্ত- “বাবা, এইবোৰ তহঁতে কি কৰিবলৈ লৈছ? হেমন্ত কাকতি ছাৰ বহুত ভাল মানুহ। তেওঁৰ বাবেই আজি আমাৰ ইমান ভাল অৱস্থা হৈছে। মনত নাই, তই সৰুতে আমাৰ কি অৱস্থা আছিল? আৰু তই আজি তেওঁকেই হত্যা কৰিবলৈ বিচাৰিছ? মই এইটো কেতিয়াও হ’বলৈ নিদিওঁ, মই তেওঁ দিয়া হাঁহ খাই থৈছো। মই তেওঁৰ আগত তোৰ ষড়যন্ত্ৰৰ কথা সকলো কৈ দিম।\nডঃ ৰামানুজ- আপুনি সেই বিলাকত আপোনাৰ ঘৰচিৰিকাৰ সমান অকণমানি মাঠাটো মাৰিব নালাগে। তেওঁৰ বাবে আজি আপোনাৰ এইটো অৱস্থা হোৱা নাই, মোৰ মতে সকলো কৰি যোৱাৰ বাবে হে হৈছে। কোন সময়ত কি কৰিব লাগে মই বহুত ভালকৈয়ে জানো। আৰু তেওঁ কিমান ভাল মানুহ আপুনি মোক বুজাব নালাগে। তেওঁৰ মৃত্যুৰ পাছত আপুনিয়েই নেক্সত চি.এম হ’ব, মই সকলো ব্যৱস্থা কৰিম। আৰু তেওঁৰ একমাত্ৰ ছোৱালী ডলিক বিয়া কৰাই তেওঁৰ সমস্ত সম্পত্তিৰো মই মালিক হ’ম।\nবিজয় মহন্তই পুতেকৰ আগত প্ৰতিবাদ কৰি যাব। এসময়ত ডঃ ৰামানুজ অতিষ্ঠ হ’ব। তেওঁ তবিবৰক ক’ব যেতিয়ালৈকে হেমন্ত কাকতিক হত্যা কৰা নহয় তেতিয়ালৈ দেউতাক বিজয় মহন্তক চন্দ্ৰপুৰৰ ফাৰ্ম হাউচটোত বন্দী কৰি ৰাখিবলৈ। সেই মতেই বিজয় মহন্তক তবিবৰৰ মানুহে ধৰি লৈ যোৱা দেখা যাব। ডঃ ৰামানুজে তবিবৰক আৰু ক’ব যে, তেওঁৰ স্বাৰ্থ সিদ্ধিত অহা কোনো হেঙাৰ তেওঁ সহ্য নকৰে, লাগিলে সেইয়া তেওঁৰ দেউতাকেই কিয় নহওঁক। দেউতাই যদি মোৰ কথা নামানে, তেন্তে মই তেওঁকো হত্যা কৰিবলৈ কুণ্ঠাবোধ নকৰিম।\nতেনেতে মানস শইকীয়াৰ ফোন আহিব, তেখেতে খবৰ দিব যে ইতিমধ্যে তেওঁলোকৰ ইনফৰ্মাৰ হিতেশ্বৰ এটা কাৰ এক্সিডেন্টত মৃত্যু হৈছে। ৰিণ্টুমণিৰ বুজিবলৈ বাকী নাথাকিল যে কোনে এই কাম কৰাইছে! সকলোৱে মিলি শপত ল’ব অতি সোনকালেই সকলোকে কৰায়ত্ব কৰি এই হত্যাৰ প্ৰতিশোধ লোৱা হ’ব।\n(দৃশ্য সমাপ্ত হ’ব)\nচন্দ্ৰপুৰৰ ফাৰ্ম হাউচত কঠোৰ নিৰাপত্তাৰ মাজত বিজয় মহন্তক বন্দী কৰি থোৱা দেখা যাব।\nৰিণ্টুমণি, অশোক হুজুৰি, ধুৰ্যতি আৰু সোণতোৱে সন্তৰ্পনে হাবিৰ মাজে মাজে আগ বাঢ়িব। তবিবৰৰ ভাড়াতিয়া গুণ্ডা বিলাকক তেওঁলোকে মনে মনে এটা এটা কৈ ডিঙি পকাই পকাই মাৰি যোৱা দেখা যাব। শেষত গৈ দহটা পালোৱান টাইপ গুণ্ডাৰ লগত ফাইটিং চিন হ’ব। ৰিণ্টুমনিয়ে উৰি উৰি চাইড কিক, ৰাউণ্ড কিক মাৰি সকলোকে ধৰাসায়ী কৰিব। আৰু শেষত মন্ত্ৰী বিজয় মহন্তক তেওঁলোকে উদ্ধাৰ কৰি আনিব। বিজয় মহন্তই তেওঁলোকৰ শলাগ ল’ব।\nচি.এম হেমন্ত কাকতিৰ ঘৰৰ দৃশ্য দেখা যাব। তাতেই ৰিণ্টুমণি আৰু লগৰ কেইজন সৈতে বিজয় মহন্তক দেখা যাব। বিজয় মহন্তই ফেঁকুৰী ফেঁকুৰী সকলো খিনি কথা হেমন্ত কাকতিৰ আগত ক’ব। কেনেদৰে নিজ পুত্ৰ ৰামানুজে হেমন্ত কাকতিক হত্যাৰ ষড়যন্ত্ৰ কৰিছে আৰু প্ৰয়োজনত যে তেওঁকো হত্যা কৰাৰ কথা ভাবিছে সকলো ক’ব। আৰু ৰিণ্টুমণি হঁতৰ প্ৰশংসা ও কৰিব। লগতে এটা পেন ড্ৰাইভ সকলোৰে সন্মুখত দিব য’ত ডঃ ৰামানুজৰ ক’ত ক’ত আৰু কি কি বেয়া কাম হৈছিল বা হৈ আছে সকলো ৰেকৰ্ড আছে, যিটোৱে তেওঁৰ পুত্ৰৰ লগতে সমগ্ৰ চক্ৰটোক কোৰ্টত শাস্তি দিয়াবৰ বাবে যথেষ্ট হ’ব।\nতেনেকুৱাতে অকস্মাত হাতত উদ্যত পিষ্টল লৈ কনিষ্টবলৰ ভেষত এজন লোক কোঠাটোলৈ সোমাই আহি চি.এম ক লক্ষ কৰি গুলি চলাব। ৰিণ্টুমনিয়ে চি.এম ক ঠেলি আঁতৰাই গুলি নিজে বুকু পাতি ল’ব।\nবাতৰি কাকত, নিউজ চেনেল সকলোতে ডাঙৰ ডাঙৰ কৈ নিউজ ওলাব, চি.এম হেমন্ত কাকতিৰ ওপৰত আত্মঘাটি হত্যাকাৰীৰ আকস্মিক আক্ৰমণ। চি.এম ৰ কথমপি প্ৰাণ ৰক্ষা। সাহসী পুলিচ বিষয়া ৰিণ্টুমণিৰ অৱস্থা সংকট জনক।\nগুৱাহাটীৰ বিভিন্ন স্থানৰ পৰা চাৰিজন কুখ্যাত লোক অভিজিত কলিতা, তবিবৰ ৰহমান, দেৱজিত শৰ্মা আৰু শংকৰ জ্যোতিক আৰক্ষীয়ে গ্ৰেপ্তাৰ কৰিছে। আৰু এই সকলৰ “বছ” অৰ্থাৎ মূল খলনায়ক ডঃ ৰামানুজ, যি জনে সদাই সমাজৰ আগত ভদ্ৰতাৰ মুখা পিন্ধি থাকে তেওঁক বিচাৰি আৰক্ষীয়ে সকলো ফালে জোৰ দাৰ তদন্ত কৰি আছে। বাছ আস্থানৰ পৰা এয়াৰ পোৰ্ট লৈ কে সকলোতে কটকটীয়া নিৰাপত্তাৰ ব্যৱস্থা কৰা হৈছে।\nৰিণ্টুমণিৰ অস্ত্ৰোপচাৰ হৈ যাব যদিও অৱস্থা সংকট জনক বাবে আই.ছি.ইউ ত ৰখা হ’ব। বাহিৰত গিতালী কান্দি কাতি বিয়াকুল হৈ থাকিব। লগত ডলি বহি থাকিব আৰু গিতালীৰ মূৰত হাত বুলাই সান্তনা দি থাকিব। ৰিণ্টুমণিৰ হুঁচ অহা বুলি ডাক্তৰে কোৱাৰ লগে লগে গিতালী দৌৰি যাব আৰু ৰিণ্টুমণিক সাৱতি ধৰিব।\nৰিণ্টুমনিয়ে ক’ব, “নাকান্দিবা সোণ, তোমাক এৰি মই ক’তো নাযাওঁ। হস্পাতালৰ পৰা ওলায়েই আমি বিয়া কৰাম। হবনে?”\nতেতিয়াহে গিতালীৰ মুখত হাঁহি বিৰিঙিব।\nতেনেকুৱাতেই চি.এম হেমন্ত কাকতিও তাত উপস্থিত হবহি, লগত কন্যা ডলি। তেওঁ ইতিমধ্যে ৰিণ্টুমণিৰ বিষয়ে সকলো গম পাইছে। তেওঁ ৰিণ্টুমণিক জন্মৰ সময়ৰ দুৰ্ঘটনাটোৰ কথা ক’ব আৰু ক্ষমা বিচাৰিব। ৰিণ্টুমনিয়েও ক’ব যে তেওঁ কেতিয়াও এই বিষয়ে ভবাই নাছিল কিয়নো অনাথ আশ্ৰমত সৰুৰে পৰাই তেওঁৰ কোনো অসুবিধাই হোৱা নাছিল।\nতেতিয়া হেমন্ত কাকতিয়ে ৰিণ্টুমণিক আঁকোৱালি ল’ব আৰু আজিৰ পৰা ডলি আৰু তুমি দুয়োটাই মোৰ সন্তান বুলি ক’ব।\nগুৱাহাটীৰ এখন অভিজাত হোটেলৰ বন্ধ কোঠাৰ ভিতৰত ডঃ ৰামানুজৰ নিথৰ মৃতদেহ উদ্ধাৰ হোৱা দেখা যাব। পুলিচে প্ৰথমে এইটো হত্যাকাণ্ড বুলিহে সন্দেহ কৰিব যদিও ফৰেঞ্চিক ৰিপোৰ্ট আৰু ডঃ ৰামানুজে লিখি থৈ যোৱা চুইচাইড নোটটোৰ পৰা এইকথা স্পষ্ট হৈ পৰিব যে- সমাজৰ আগত পিন্ধি থকা ভদ্ৰতাৰ মুখাখন খোল খাই তেওঁৰ আচল স্বৰূপটো ওলাই যোৱাৰ বাবে অত্যন্ত লজ্জিত হৈয়েই তেওঁ এই পথ বাছি ল’লে।\nএক ক’লা অধ্যায়ৰ ইমানতে অন্ত পৰিল বুলি সকলোৱে স্বস্তিৰ নিশ্বাস এৰিব।\n« কোন কি – দিগন্ত কুমাৰ ভট্টাচাৰ্য\nছবিয়ে কি কথা কয়-১ »


Waxonil in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Waxonil ar byavahar, ppali, parshwakriya, upkaar, kriya-pratikriya aaru satarkatabani\nWaxonil ৰ মূল্য আৰু পেকৰ চাইজ - Waxonil Price and Pack Size in Assamese - Waxonil ar mulya aaru pakor size\nWaxonil की जानकारी\nWaxonil ৰ লাভ আৰু ব্যৱহাৰসমূহ- Waxonil Benefits & Uses in Assamese- Waxonil ar laabh aaru byavaharsamuh\nWaxonil ৰ পালি আৰু সেয়া কেনেদৰে ল'ব- Waxonil Dosage & How to Take in Assamese - Waxonil ar paali aaru xeya kenedore lobo\nWaxonil ৰ পাৰ্শ্চক্ৰিয়াসমূহ- Waxonil Side Effects in Assamese- Waxonil ar parshwakriyasamuh\nWaxonil সংক্ৰান্ত সতৰ্কতাবাণীসমূহ- Waxonil Related Warnings in Assamese- Waxonil xonkranta xatarkatabanisamuh\nঅইন দৰৱৰ সৈতে Waxonilৰ গুৰুতৰ ক্ৰিয়া-প্ৰতিক্ৰিয়া- Severe Interaction of Waxonil with Other Drugs in Assamese- Oinor xoite Waxonil ar gurutor kriya-pratikriya\nWaxonil মতভেদসমূহ- Waxonil Contraindications in Assamese- Waxonil nishedhsamuh\nWaxonil ৰ বিষয়ে সততে সোধা প্ৰশ্নসমূহ- Frequently asked Questions about Waxonil in Assamese- Waxonil ar bikhoye satate xodha prashnasamuh\nখাদ্য আৰু মদৰ সৈতে Waxonil ক্ৰিয়া-প্ৰতিক্ৰিয়া- Waxonil Interactions with Food and Alcohol in Assamese- khadya aaru modor xoite Waxonil kriya-pratikriya\nWaxonil ৰ লাভ আৰু ব্যৱহাৰসমূহ - Waxonil Benefits & Uses in Assamese - Waxonil ar laabh aaru byavaharsamuh\nWaxonil তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nWaxonil ৰ পালি আৰু সেয়া কেনেদৰে ল'ব - Waxonil Dosage & How to Take in Assamese - Waxonil ar paali aaru xeya kenedore lobo\nWaxonil-ৰ উপাদানসমূহ - Waxonil Active Ingredients in Assamese - Waxonil-ar upadaansamuh\nWaxonil ৰ পাৰ্শ্চক্ৰিয়াসমূহ - Waxonil Side Effects in Assamese - Waxonil ar parshwakriyasamuh\nগৱেষণাৰ ভিত্তিত, Waxonil ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nWaxonil সংক্ৰান্ত সতৰ্কতাবাণীসমূহ - Waxonil Related Warnings in Assamese - Waxonil xonkranta xatarkatabanisamuh\nWaxonil-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nWaxonilৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Waxonil ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nWaxonil-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nWaxonil ৰ স্তন্যপায়ী মহিলাৰ ক্ষেত্ৰত অতি সীমিত ক্ষতিকাৰক প্ৰভাৱ থাকিব পাৰে। তেনে ক্ষতিকাৰক প্ৰভাৱ থাকিলেও নিজে নিজে আঁতৰি যায়।\nবৃক্কত Waxonil কি প্ৰভাৱ দেখা গৈছে?\nবৃক্ক ৰ বাবে Waxonil সম্পূৰ্ণৰূপে সুৰক্ষিত।\nযকৃতত Waxonil কি প্ৰভাৱ দেখা গৈছে?\nWaxonilৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Waxonil ৰ কি প্ৰভাৱ দেখা গৈছে?\nহৃদয় ৰ বাবে Waxonil কেতিয়াবাহে ক্ষতিকাৰক।\nঅইন দৰৱৰ সৈতে Waxonilৰ গুৰুতৰ ক্ৰিয়া-প্ৰতিক্ৰিয়া - Severe Interaction of Waxonil with Other Drugs in Assamese - Oinor xoite Waxonil ar gurutor kriya-pratikriya\nWaxonil তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nWaxonil মতভেদসমূহ - Waxonil Contraindications in Assamese - Waxonil nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Waxonil লোৱা অনুচিত যাতে -\nWaxonil ৰ বিষয়ে সততে সোধা প্ৰশ্নসমূহ - Frequently asked Questions about Waxonil in Assamese - Waxonil ar bikhoye satate xodha prashnasamuh\nএই Waxonil-এ অভ্য়াস বা নিচাৰ সৃষ্টি কৰে নেকি?\nনহয়, Waxonil আসক্তি সৃষ্টি কাৰক বুলি কোনো সাক্ষ্য নাই।\nWaxonil লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Waxonilয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু ডাক্তৰৰ পৰামৰ্শ মতেহে Waxonil লওক।\nWaxonil য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Waxonil ক্ৰিয়া-প্ৰতিক্ৰিয়া - Waxonil Interactions with Food and Alcohol in Assamese - khadya aaru modor xoite Waxonil kriya-pratikriya\nখাদ্য আৰু Waxonilৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Waxonil ল'ব পাৰে।\nমদ আৰু Waxonilৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Waxonil লোৱাৰ পাৰ্শ্চক্ৰিয়াৰ বিষয়ে তথ্য নাই।\nWaxonil ৰ অনুকল্প - Substitutes for Waxonil in Assamese\nআপুনি বা আপোনাৰ পৰিয়ালৰ কোনোবাই Waxonil লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Waxonil ব্যৱহাৰ কৰিছিল নেকি?\nআপুনি কিমান পৰিমাণে Waxonil সেৱন কৰিছিল?\nআপুনি Waxonil ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Waxonil সেৱন কৰে?


কোহলীৰ কালদোষ আইচিচি ট্ৰফী! কি প্ৰতিক্ৰিয়া বিচিচিআইৰ? -\nHomeক্ৰীড়াকোহলীৰ কালদোষ আইচিচি ট্ৰফী! কি প্ৰতিক্ৰিয়া বিচিচিআইৰ?\nনতুন দিল্লীঃ কৈ নো কৈ ওৰকে নপৰা হৈছে বিৰাট প্ৰসংগ। ভাৰতীয় ক্ৰিকেটৰ ৰান মেচিন খ্যাত তাৰকা ক্ৰিকেটাৰ বিৰাট কোহলী প্ৰসংগৰ যেন আদিহে আছে কিন্তু অন্ত নাই! বৃহস্পতিবাৰে আনুষ্ঠানিকভাৱে সবাতোকৈ মনোৰঞ্জনধৰ্মী ফৰ্মেট টি-২০ ক্ৰিকেটৰ পৰা অধিনায়কৰ দ্বা‌য়িত্ব ত্যাগ কৰিব বুলি ঘোষণা কৰাৰ পাছতে সৰ্বাধিক চৰ্চিত হৈছে কোহলী আখ্যান। ২২ গজৰ খেলপথাৰত সদায়েই দমনীয়া প্ৰদৰ্শন আগবঢ়োৱা তাৰকাজন বহুসময়ত প্ৰতিপক্ষৰ বাবেও মূৰৰ কামোৰণি হৈ পৰা দেখা যায়। পূৰ্বৰ ধাৰাবাহিকতা অক্ষুন্ন ৰাখিলেও অধিনায়কৰ দ্বায়িৰত্ব গ্ৰহণৰ পাছত ৰান ৰেট নিম্নগামী হৈছে কোহলীৰ।\nৰান ৰেট তথা উন্নত প্ৰদৰ্শনৰ প্ৰতি লক্ষ্য ৰাখি কেবল বেটছমেন হিচাপেই খেলি যোৱাৰ সিদ্ধান্ত লোৱা বুলি কোহলীয়ে প্ৰকাশ কৰিলেও অহুকাণে-পহুকাণে ওলাইছে অলেখ হনুবাৰ্তা। বহু সময়ত কোহলীৰ নেতৃত্বকলৈ ভিন্নজনে প্ৰশ্ন উত্থাপন কৰি আহিছে। ভাৰতীয় ক্ৰিকেটৰ ইতিহাসত এগৰাকী সফল খেলুৱৈ হিচাপে কৃতিত্ব অৰ্জন কৰিলেও অধিনায়ক হিচাপে ব্যৰ্থ বুলিয়েই প্ৰকাশ পাইছে সংবাদ মাধ্যমত। কোহলীৰ নেতৃত্বত ভাৰতে বহুতো প্ৰত্যাহ্বান নেওচি বিজয়ৰ শেষ হাঁহি মাৰিবলৈ সক্ষম হ’লেও লাভ কৰা নাই এটাও আইচিচি ট্ৰফী। কোহলীৰ সমানে উচ্চাৰিত হৈছে প্ৰশিক্ষক শাস্ত্ৰীৰ নাম। সি যি নহওক কোহলীয়ে বৃহস্পতিবাৰে আগন্তুক টি-২০ বিশ্ব কাপৰ পাছত অধিনায়ক পদ আনুষ্ঠানিকভাৱে ত্যাগ কৰাৰ মেগা ঘোষণাৰ পাছত ক্ৰীড়ানুৰাগীৰ প্ৰশংসা, উপহাস সকলো মূৰ পাতি ল’ব লগা হৈছে তাৰকা ক্ৰিকেটাৰজনে। অৱশ্যে, নানা বাত-বিতণ্ডাৰ বিপৰীতে ক্ৰিকেট এক্সপাৰ্টসকলে সামাজিক মাধ্যমত ভিন্ন ধৰণে মতপ্ৰকাশ কৰা পৰিলক্ষিত হৈছে। কোহলীৰ টুইটাৰ পোষ্টৰ পাছতে বিচিচিআই সচিব জয় শ্বাহে কয় যে, ‘কোহলীয়ে ভাৰতীয় ক্ৰিকেটৰ প্ৰতি আগবঢ়োৱা অৱদান দেশে কেতিয়াও নাপাহৰে। শ্ৰেষ্ঠ প্ৰভাৱশালী ক্ৰিকেটাৰজনে অধিনায়কৰ লগতে খেলপথাৰত নিজৰ পাৰদৰ্শিতা সমানে বজাই ৰাখিছিল।’ ইফালে বিচিচিআইৰ উপাধ্যক্ষ ৰাজীৱ শুক্লাই কয়, ‘ক্ৰিকেটাৰজনৰ ব্যক্তিগত সিদ্ধান্তৰ প্ৰতি ব’ৰ্ডে শ্ৰদ্ধাসহকাৰে সন্মান জনাইছে আৰু তেওঁ আগবঢ়োৱা অৱদান ভাৰতে সদায়েই মনত ৰাখিব।’\nPrevious articleসন্তানৰ বীৰ্যৰ পৰিচয় প্ৰকাশ! বাটৰ কচু গাত ঘঁহি বিতৰ্কত অভিনেত্ৰী\nNext articleএইবাৰ ইউ এল বি, অক্টোবৰত ৰাজ্যজুৰি বোমা বিস্ফোৰণৰ ভাবুকি;কাক দুষিলে বি. পি. এফ এ?


"Dear comrade"অনুৰাগ আৰু অনুৰাগিণীৰ কথাৰে\n"সম্পৰ্কবোৰ মই তেজেৰে নিচিনো হৃদয়েৰে চিনো"- আজিৰ পৰা প্ৰায় ১বছৰৰ আগতে কোৱা কথাষাৰ মোৰ হ'লে আজিও মনত আছে। সম্পৰ্কৰ বিপৰীত মেৰুত মোৰ পদধ্বনি তাই সহ্য কৰিছিল। এনেদৰেই অভিজ্ঞতা হৈছিল জীৱন আৰু সম্পৰ্কৰ তিতা-মিঠা লগা কথাবোৰৰ স'তে। দুয়োৰে দুয়োৰ সুখত সুখী ও দুখত দুখী। মই হাঁহিলে তাইও হাঁহে,কান্দিলে মাৰ দৰে নিচুকায়, দুষ্টামী কৰিলে দেউতাৰ দৰে শাসন কৰে, বান্ধৱীৰ দৰে ধেমালি কৰে। অৱশ্যে মোৰ জেদী মনটোৰ বাবেই আমাৰ মাজত সৰু-সুৰা কাজিয়া সঘনাই হৈছিল। কাজিয়াৰ শেষত মইয়ো কান্দো তাইও কান্দে মুঠতে কান্দি কান্দি চকু ৰঙা পৰি যায়। অৱশেষত দুয়োটাই নিজেই নিজকে দুষাৰোপ কৰি শান্তনা লভো। এনেতে phoneটোত message এটা সোমাল-"অও অনুৰাগিণী"\nঅ' আপোনালোকক কোৱা হোৱাই নাই নহয়\nঅনুৰাগিণী মোৰ মৰমৰ একমাত্ৰ বা...।\nবৰ সহজ সৰল তাই আৰু মষ্ট অঁকৰা।\nসহজ সৰল মনটোৰ কাৰণেই বহুতে সুবিধা লয় তাইৰ পৰা। কিন্তু মই হ'লে সম্পূৰ্ণ বিপৰীত।\n: অই পোৱালি কি কৰিছ?\n: নাই এনেই বহি আছো , উঠিলা নাই তুমি?\n: নাই উঠা গা-টো বহুত বেয়া।\n:অ'... কি হৈছে আকৌ?\n:কি হ'ব আৰু বুকু বিষ, তোৰ লগত কাজিয়া কৰাৰ পিছতেই বেছি হ'ল। ভৱাই নাছিলো মেডিকেলৰ পৰা ঘূৰি আহিম!\n: মই চোন গমেই নাপালোঁ, কিয় কোৱা নাছিলা মোক?\n: এহ্ বাদ দে এনেই এনেই চিন্তা কৰিলি হেঁতেন তই।\n: তুমি মোৰ কাৰণে ইমান চিন্তা কৰা but মই!\n: একো নাই হ'ব দে ভালে থাক সদায় মোৰ পোৱালিটো।\nভুলবোৰ কৰো বুলি কৰা নাযায়, যি ভুলৰ শেষ পৰিণতি কেৱল বিষাদ। তথাপি মৰমবোৰ একেই থাকে। কাৰণ, তাই মোক তেজৰ জোখেৰে নহয় হৃদয়ৰ জোখেৰে আপোন কৰিছিল। কিয় নাজানো মোৰ এই সন্দেহবাদী মনটোৱে তাইৰ বুকুত বাৰে বাৰে আঘাত হানিছিল, তাই কিন্তু এবাৰলৈও কোৱা নাছিল সেই আঘাতৰ গভীৰতা কিমান!\nখং, অভিমান, আঁশা এইবোৰ আচলতে নিজৰ মানুহবোৰৰ ওপৰতহে কৰা যায়।\nযিবোৰ অত্যাধিক হৈ গলেই মই হৈ পৰো পাগল অথবা নষ্ট ল'ৰা। সেই চাগে সৰু সৰু কথাৰ পৰাই একো একোটা ডাঙৰ ইচু আৰম্ভ হয়। আৰু মোৰ এই অজুহাত বিচাৰি ফুৰা দুৰ্বল মনটোৱে বাৰে বাৰে তাইৰ স্বভিমানত আঘাত সানে।\nএই যে দিনটো online আছা, phone এটাও কৰা নাই, message এটাও নাই, মইতো নাজানো কিহত বা ব্যস্ত তাই। এনেধৰণৰ অৰ্থহীন ভৱনাবোৰে জ্বলাই মাৰে মোক।\nভাৱ হয় তাই বাৰু আঁতৰি গৈছে নেকি! মই বাৰু গুৰুত্বহীন হৈ পৰিছো নেকি! মনত হেজাৰটা ভাৱনাই খেলি থাকে তেতিয়াই আৰম্ভ হয় একো একোখন কুৰুক্ষেত্ৰ।\nযদিওবা ভুলবোৰ মোৰেই আছিল তথাপি ইমানৰ পিছতো তাই মোক কোনোদিন বেয়া পাব নিশিকিলে। এই কাজিয়াবোৰৰ মাজতেই লুকাই আছিল ভাতৃস্নেহ , মৰম ইত্যাদি যাক মই বা তাই অনুভৱ নকৰোঁ। আচলতে বুঁজা-নুবুঁজাৰ অংকবোৰ বৰ জটিল। এই জটিলতাবোৰৰ মাজেৰেই মই আগবাঢ়ো তাইৰ আঙুলিৰ মূৰত ধৰি জীৱনৰ সৰ্পিল পথেৰে। তাই কয় আৰু অলপ আগবাঢ়িলেই পাবি জীৱনৰ সংজ্ঞা।\nসঁচাকৈয়ে আমিবোৰৰ জীৱনত একো একোজন comradeৰ বৰ প্ৰয়োজন তেওঁ লাগে যিয়েই নহওঁক। প্ৰতিপল মোৰ ভাল লগা বেয়া লগাবোৰ তাই বুঁজে। মোৰ দুষ্টালিবোৰ হজম কৰে অথবা এই নষ্ট ল'ৰাটোক জীৱন দৰ্শনৰ দিশ দেখাই লৈ যায় আঁউসীৰ পৰা জোনাকলৈ। কোনে কয় তেজৰ সম্পৰ্কই সকলো- ক'তা আমিচোন কুমেৰু আৰু সুমেৰুৰ পৰাই এক মধ্যবিন্দুত অৱস্থিত।এনেকৈয়ে হাঁহিবোৰ হাঁহি হৈ থাকক,\nদুখবোৰ জ্বলি -পুৰি মৰক\nসুখবোৰ ভাঁহি থাকক কুমেৰুৰ পৰা সুমেৰুলৈ।\n✍ দাদুমণি বৰা\nLabels#অনুভৱ, #দাদুমণি বৰা


Viskaldix in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Viskaldix ar byavahar, ppali, parshwakriya, upkaar, kriya-pratikriya aaru satarkatabani\nViskaldix ৰ লাভ আৰু ব্যৱহাৰসমূহ- Viskaldix Benefits & Uses in Assamese- Viskaldix ar laabh aaru byavaharsamuh\nViskaldix ৰ পালি আৰু সেয়া কেনেদৰে ল'ব- Viskaldix Dosage & How to Take in Assamese - Viskaldix ar paali aaru xeya kenedore lobo\nViskaldix ৰ পাৰ্শ্চক্ৰিয়াসমূহ- Viskaldix Side Effects in Assamese- Viskaldix ar parshwakriyasamuh\nViskaldix সংক্ৰান্ত সতৰ্কতাবাণীসমূহ- Viskaldix Related Warnings in Assamese- Viskaldix xonkranta xatarkatabanisamuh\nঅইন দৰৱৰ সৈতে Viskaldixৰ গুৰুতৰ ক্ৰিয়া-প্ৰতিক্ৰিয়া- Severe Interaction of Viskaldix with Other Drugs in Assamese- Oinor xoite Viskaldix ar gurutor kriya-pratikriya\nViskaldix মতভেদসমূহ- Viskaldix Contraindications in Assamese- Viskaldix nishedhsamuh\nViskaldix ৰ বিষয়ে সততে সোধা প্ৰশ্নসমূহ- Frequently asked Questions about Viskaldix in Assamese- Viskaldix ar bikhoye satate xodha prashnasamuh\nখাদ্য আৰু মদৰ সৈতে Viskaldix ক্ৰিয়া-প্ৰতিক্ৰিয়া- Viskaldix Interactions with Food and Alcohol in Assamese- khadya aaru modor xoite Viskaldix kriya-pratikriya\nViskaldix ৰ লাভ আৰু ব্যৱহাৰসমূহ - Viskaldix Benefits & Uses in Assamese - Viskaldix ar laabh aaru byavaharsamuh\nViskaldix তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nViskaldix ৰ পালি আৰু সেয়া কেনেদৰে ল'ব - Viskaldix Dosage & How to Take in Assamese - Viskaldix ar paali aaru xeya kenedore lobo\nViskaldix-ৰ উপাদানসমূহ - Viskaldix Active Ingredients in Assamese - Viskaldix-ar upadaansamuh\nViskaldix ৰ পাৰ্শ্চক্ৰিয়াসমূহ - Viskaldix Side Effects in Assamese - Viskaldix ar parshwakriyasamuh\nগৱেষণাৰ ভিত্তিত, Viskaldix ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nViskaldix সংক্ৰান্ত সতৰ্কতাবাণীসমূহ - Viskaldix Related Warnings in Assamese - Viskaldix xonkranta xatarkatabanisamuh\nViskaldix-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Viskaldix পাৰ্শ্ব-প্ৰতিক্ৰিয়াৰ কখা চিন্তা নকৰাকৈ গ্ৰহণ কৰিব পাৰে।\nViskaldix-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nViskaldix এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Viskaldix গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Viskaldix কি প্ৰভাৱ দেখা গৈছে?\nViskaldixৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Viskaldix কি প্ৰভাৱ দেখা গৈছে?\nViskaldixৰ কলিজা ৰ ওপৰত কোনো পাৰ্শ্ব-প্ৰতিক্ৰিয়া নাই।\nহৃদযন্ত্ৰৰ ক্ষেত্ৰত Viskaldix ৰ কি প্ৰভাৱ দেখা গৈছে?\nViskaldixএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Viskaldixৰ গুৰুতৰ ক্ৰিয়া-প্ৰতিক্ৰিয়া - Severe Interaction of Viskaldix with Other Drugs in Assamese - Oinor xoite Viskaldix ar gurutor kriya-pratikriya\nViskaldix তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nViskaldix মতভেদসমূহ - Viskaldix Contraindications in Assamese - Viskaldix nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Viskaldix লোৱা অনুচিত যাতে -\nViskaldix ৰ বিষয়ে সততে সোধা প্ৰশ্নসমূহ - Frequently asked Questions about Viskaldix in Assamese - Viskaldix ar bikhoye satate xodha prashnasamuh\nএই Viskaldix-এ অভ্য়াস বা নিচাৰ সৃষ্টি কৰে নেকি?\nViskaldixৰে অভ্যাস গঠনৰ কোনো কথাৰ প্ৰতিবেদন পোৱা নাই।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Viskaldix লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু Viskaldix লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Viskaldix ব্যৱহৃত নহয়।\nখাদ্য আৰু মদৰ সৈতে Viskaldix ক্ৰিয়া-প্ৰতিক্ৰিয়া - Viskaldix Interactions with Food and Alcohol in Assamese - khadya aaru modor xoite Viskaldix kriya-pratikriya\nখাদ্য আৰু Viskaldixৰ ক্ৰিয়া-প্ৰতিক্ৰিয়া\nখাদ্যৰ সৈতে Viskaldix লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Viskaldixৰ মাজৰ প্ৰতিক্ৰিয়া\nমদৰ সৈতে Viskaldix সেৱন কৰাটো বিপজ্জনক হ'ব পাৰে।


ঘৰ ভাঙি প্ৰতিশোধ ল’ব নোৱাৰিব! যোগী চৰকাৰৰ পৰা উত্তৰ বিচাৰিলে উচ্চতম ন্যায়ালয়ে\nSupreme Court raps UP govt. ঘৰ ভাঙি প্ৰতিশোধ ল’ব নোৱাৰিব! যোগী চৰকাৰৰ পৰা উত্তৰ বিচাৰিলে উচ্চতম ন্যায়ালয়ে\nঘৰ যিমানেই অবৈধ নহওঁক কিয়, ইয়াক নিয়ম মানি ভাঙিব লাগিব। সকলো আইনী প্ৰক্ৰিয়া অনুসৰণ কৰিব লাগিব। অৱশ্যে, সেই আইনী প্ৰক্ৰিয়া উত্তৰ প্ৰদেশ চৰকাৰে গ্ৰহণ কৰা নাছিল বুলি অভিযোগ কৰা হৈছে। এই বিষয়টোক লৈয়েই জমিয়ত-উলামা-ই-হিন্দ-য়ে শীৰ্ষ আদালতৰ কাষ চাপিছে। উচ্চতম ন্যায়ালয়ে বৃহস্পতিবাৰে গোচৰটোত উত্তৰ প্ৰদেশ চৰকাৰৰ পৰা উত্তৰ বিচাৰিছে।\nযোগী চৰকাৰে দাবী কৰিছিল যে ভাঙি পেলোৱা সকলোবোৰ ঘৰ অবৈধ। এই ঘৰবোৰৰ মালিকসকলে নুপুৰ শৰ্মা কাণ্ডত ৰাজপথলৈ ওলাই আহি প্ৰতিবাদ কৰিছিল। প্ৰতিবাদকাৰীসকলে আৰক্ষীৰ ওপৰত আক্ৰমণ চলাইছিল। তেওঁলোকে বিভিন্ন সম্পত্তি ধ্বংস কৰিছিল।\nলগতে পঢ়ক: উত্তৰ প্ৰদেশত পৰিয়ালৰ লোকৰ মাজতে সম্পত্তি হস্তান্তৰ হ’লে দিব নালাগিব ষ্টাম্প শুল্ক\nযোগী চৰকাৰৰ প্ৰশাসনে প্ৰতিবাদকাৰীসকলক এসেকা দিবলৈ গ্ৰেপ্তাৰ কৰিয়েই শান্ত হোৱা নাছিল, প্ৰতিবাদকাৰীসকলৰ ঘৰবোৰো এটা বৃহৎ আৰক্ষী বাহিনী লৈ গৈ ভাঙি দিছিল। ইয়াৰ বিৰুদ্ধে আদালতৰ কাষ চাপিছে জমিয়তে।\nজমিয়তে অভিযোগ কৰিছে যে উত্তৰ প্ৰদেশত ঘৰ ভঙাৰ ক্ষেত্ৰত চৰকাৰে কোনো নিয়ম অনুসৰণ কৰা নাছিল। যিজন ব্যক্তিৰ নামত জাননীখন প্ৰেৰণ কৰা হৈছিল তেওঁ ঘৰটোৰ গৰাকীয়েই নহয়। ঘৰটোৰ গৰাকী মানুহজনৰ পত্নী। কেৱল সেয়াই নহয়, আৰক্ষীয়ে ঘৰ ভঙাৰ জাননী দিয়া ব্যক্তিজনকো গ্ৰেপ্তাৰ কৰি ৰাখিছে।\nইমানখিনি ভুল কৰাৰ পিছতো যোগী প্ৰশাসনে জাননীখনৰ উত্তৰ দিয়াৰ সময়সীমালৈ অপেক্ষা কৰা নাছিল। আৰক্ষী আৰু কিছু মানুহ পঠিয়াই গোটেই ঘৰটো ভাঙি দিছিল। ইপিনে, যাৰ নামত ঘৰটো আছে অৰ্থাৎ ঘৰটোৰ মালিকনীয়ে নিৰ্দিষ্ট সময়ত ঘৰটোৰ কৰ পৌৰ নিগমক পৰিশোধ কৰিছে। পানীৰ বাবে দিবলগীয়া কৰ নিৰ্দিষ্ট সময়ত পৌৰ নিগমক পৰিশোধ কৰিছে। তদুপৰি, সেই কৰ পৰিশোধ কৰাৰ বাবে পৌৰ নিগমে ঘৰৰ মালিকনীক এখন প্ৰমাণপত্ৰও প্ৰদান কৰিছে।\nলগতে পঢ়ক: মানসিক সন্তুষ্টিৰ মোহ: বিলাসী চাকৰি এৰি গাধৰ ফাৰ্ম খুলিলে গৌড়াই\nইয়াৰ পিছতো প্ৰশাসনে প্ৰমাণপত্ৰ প্ৰদান কৰা ব্যক্তিজনৰ ঘৰটো কেনেকৈ বলপূৰ্বক ভাঙি পেলাব পাৰে? এই প্ৰশ্ন লৈয়েই আদালতৰ কাষ চাপিছে জমিয়ত-উলামা-ই-হিন্দ। উচ্চতম ন্যায়ালয়ে এই ক্ষেত্ৰত প্ৰশাসনিকভাৱে গ্ৰহণ কৰা অবৈধ কাৰ্যকলাপৰ অভিযোগৰ গুৰুত্ব সোনকালেই বুজি পালে। স্বাভাৱিকভাৱে উচ্চতম ন্যায়ালয়ে এই অভিযোগসমূহৰ সম্পৰ্কত উত্তৰ প্ৰদেশৰ যোগী চৰকাৰৰ পৰা উত্তৰ বিচাৰিছে। গোচৰটোৰ পৰৱৰ্তী শুনানিৰ তাৰিখ ২১ জুন নিৰ্ধাৰণ কৰা হৈছে। উক্তদিনা ন্যায়াধীশ এ এছ বোপান্না আৰু ন্যায়াধীশ বিক্ৰম নাথে যোগী চৰকাৰৰ বক্তব্য শুনিব।


গল্পঃ হামিদা / অমৃতা প্ৰীতম\nHomeঅনূদিত গল্পগল্পঃ হামিদা / অমৃতা প্ৰীতম\nইংৰাজী অনুবাদঃ হৰি শৰ্মা\nমূল গল্পকাৰঃ অমৃতা প্ৰীতম\nতেনেই পুৱাতে, আন্ধাৰ তেতিয়াও আঁতৰাই নাই, হামিদা ঘৰৰ পৰা বাহিৰলৈ ওলাই আহিল। এনেদৰে পুৱা ওলাই অহাটো তাই অভ্যাস। ৰাস্তাটোৰ ফুটপাথেদি তাই গৈ থাকিল। অলপ দূৰ গ’লেই ফিল্ডখন পায়গৈ। তাই কেইখোজমান গৈছিল হে তেনেতে গছজোপাৰ গাতে লাগি মানুহৰ শৰীৰ এটা পৰি থকা দেখিলে। তাই সাহস গোটাই আঙুলিৰ মূৰত ভৰ দি পৰি থকা দেহটোৰ ওচৰ পালেগৈ। সেয়া পাগলী তিৰোতাজনীৰ দেহ। নিৰ্জীৱ শিলৰ দম এটাৰ দৰে তাই পৰি আছে। তাইৰ দুই ভৰিৰ মাজত সদ্যজন্মা এটা কেঁচুৱা। এতিয়াও মাকৰ নাড়ীৰ পৰা বিচ্ছিন্ন হোৱা নাই।\nহামিদাৰ ডিঙি ভেদি চেপা আৰ্তনাদ এটা ওলাই আহিল। তাই চকু মুদি দিলে। এনে লাগি গ’ল যেন বাগৰি পৰিব। শীতল তেজ এসোঁতা পিঠিয়েদি উজাই আহিব। স্বামী ৰছিদক এই বিষয়ে কবলৈ তাই ঘৰলৈ দৌৰ মাৰিলে।\nৰছিদ আহিল আৰু মানুহজনীৰ নাড়ী পৰীক্ষা কৰিলে। চোৱাৰ কোনো প্রয়োজনেই নাছিল , কাৰণ ইতিমধ্যে মৃত্যুৱে তাইৰ মুখখন শিল যেন কৰি পেলাইছিল। মৃত্যুৱে কিন্তু কেচুঁৱাটোক আঁকোৱালি ন’ললে। তাৰ হৃদস্পন্দন স্বাভাৱিক গতিতেই চলি আছে। সি তাৰ বাওঁহাতেৰে বুঢ়া আঙুলিটো চুহি আছিল। হামিদাই লৈ অহা পুৰণি কাপোৰ এখনেৰে মৃত শৰীৰটো ঢাকি দিলে।\n‘আল্লাৰ নামত’ ৰছিদে কেঁচুৱাটো নাড়ীডাল কাটি মাকৰ পৰা বিচ্ছিন্ন কৰিলে। হামিদাই তাইৰ দোপাট্টাৰে কেচুঁৱাটো মেৰিয়াই ল’লে।\nপুৱাৰ কুঁৱলীজাকৰ দৰে বাতৰিটো গাঁওখনত বিয়পি পৰিল। তিৰোতাবোৰে মথিবলৈ ঢালি লোৱা ময়দা কাঁহীৰ পৰা আঁতৰাই থ’লে। তেওঁলোকে চৌকাত জ্বলাই লোৱা জুইকুৰা এৰি হামিদাৰ ঘৰলৈ দৌৰ মাৰিলে। হামিদাই কেচুঁৱাটো গা ধুৱাই নতুন কাপোৰ পিন্ধালে। খাটীয়া এখনত কেচুঁৱাটো শুৱাই দিলে। এনে লাগিল কাপোৰৰ টোপোলা এটাহে। হামিদাই গাখীৰত তিয়াই থোৱা কপাহ অকনমান সি চুপি আছিল। জাভেদে তাৰ কণমানি আলহীটোক আপোন ভাৱে চাই আছিল।\n‘আল্লাই তোমাক দয়া কৰক।’\n‘আল্লাই তোমাৰ ঘৰ ভৰাই তোলক।’\n‘তোমাৰ সন্তান দীৰ্ঘজীৱী হওক।’\n‘তোমাৰ প্রতি আল্লাৰ কৃপাদৃষ্টি পৰিছে।’\nতিৰোতাবোৰ আহি হামিদাক এনেদৰে আশীৰ্বাদ কৰিলে।\nতেওঁলোকে হামিদাৰ দয়াক উচ্চ প্রশংসা কৰি ঘৰা-ঘৰি হ’ল। জ্যেষ্ঠসকলে মৃত পাগলী তিৰোতাজনীৰ শৰীৰ কবৰ দিলে। গধূলি ৰছিদে হাৰিকন লেম্পটোৰ চিমনিটো চাফা কৰি ফিটাডাল বঢাই জ্বলাই দিলে। কেচুঁৱাটোয়ে তাৰ চকুযোৰ উজ্জলাই তুলিলে। হামিদাই কেচুঁৱাটোক জুমি জুমি চালে। ‘ কি দুৰ্ভাগ্যই বাৰু এই অপ্রকৃতিষ্ঠ মানুহজনীক এনে এটা কামত প্রবৃত্ত কৰিলে ? তাই নিজকে সুধিলে - ‘ এই কামত তাইৰ সন্মতি আছিল নে , নে তাইক ধৰ্ষণ কৰিলে ? মানুহজনে বুজি পাইছিল নে যে এই অস্বাভাৱিক মানুহজনীৰ গৰ্ভত স্থাপন কৰা বীজটোৰ এদিন কি অৱস্থা হ’ব। তাই বাৰু প্রসৱ যন্ত্রণা কেনেকে সহ্য কৰিছিল ? তাইকতো পৰিচৰ্যা কৰিবলৈ কোনো ধাই নাছিল। তাই আৰ্তনাদবোৰ নিশ্চয় ৰাতিৰ অন্ধকাৰে গিলি পেলাইছিল। ঠাণ্ডা বতাহৰ কোবাল ছাটিয়ে তাইৰ যন্ত্রণা নিশ্চয় দুগুণ বঢ়াই তুলিছিল। কিন্তু প্রকৃতিৰ নিয়ম যে অলংঘণীয়। কেচুঁৱাটোৱে নাজানে মাকৰ কি যন্ত্রণা। সি এই পৃথিৱীলৈ আহিল। মাকে নিজক শেষ কৰি তাক আনিলে ।\nহামিদাই খাটখনৰ কাষতে কলমটিয়াই থাকিল। তাই সপোন দেখিলে ৰছিদে ঘোঁৰাৰ লেগাম ধৰি দ্ৰুত গতিৰে তাইক এৰি আতঁৰি গৈছে। তাইক তিনিদিন তিনিৰাতি বাগানৰ মালিৰ পঁজাঘৰত ৰাখি ঘৰটোৰ পৰা বাহিৰ কৰি উলিয়াই পঠাইছে। তাৰ পাছত তাই পাগলী হৈ গৈছে। গৰ্ভত এটি ভ্ৰুণ লৈ তাই গাৱত অনাই বনাই ফুৰিছে। তাৰ পাছত এদিন গছৰ ছাঁত এটা কেঁচুৱা জন্ম দিছে। সন্তানটি দেখিবলৈ ঠিক জাভেদৰ দৰে। সি তাৰ দাঁত নোহোৱা আলুৰে স্তনৰ মুখ গুজিছে। কিন্তু শুকান স্তনত কোনো গাখীৰ নাই।\nহামিদা খকমককৈ সাৰ পালে।তাইৰ নতুন কেঁচুৱাটোৱে তীব্রভাৱে চিঞৰি কান্দিছে। তাই তাক কোলাত লৈ বুকুৰ মাজত সোমোৱাই ল’লে। তাই কিছু উৎকন্ঠাৰে জাভেদলৈ চালে।সি এইমাত্র টোপনি গৈছে।তাই ৰছিদলৈ কিছু সময় চালে। তেওঁ চোতালৰ চৌকাৰ কাষত বহি আছে।তেওঁ তাইক এৰি যোৱা নাই অথবা বাহিৰ কৰি পঠিওৱা নাই। তাইক ঘৰতে সুন্দৰকৈ ৰাখিছে। তেওঁ এজন মৰমিয়াল স্বামী। তেওঁ তাইক কেঁকোৰা-কেঁকুৰি চুলিৰে মৰমলগা জাভেদক উপহাৰ দিছে। এতিয়া তাইৰ পৰিয়াল বাঢ়িল। ভগৱানে নিজেই অন্য এটা সন্তান পঠাইছে। হামিদা উঠিল। তাই নতুন কেঁচুৱাটোৰ কপালত চুমা খালে।\nজাভেদে দুবছৰ তাইৰ বুকুৰ গাখীৰ খালে। হামিদাই শুনিছিল যে বগা জিৰা খালে তিৰোতাৰ বুকুত গাখীৰ উৎপন্ন হয়। তাই বগা জিৰা মিহলাই এগিলাচ গাখীৰ খালে। তিনিদিনৰ পিছত হামিদাৰ স্তন গাখীৰে ওপচি পৰিল। তাই তুলি লোৱা কেঁচুৱাটোক নিজৰ কেঁচুৱাৰ দৰে গাখীৰ খুৱাবলৈ ল’লে।\nফিৰিঙতিৰ পৰাই খাণ্ডৱ দাহ হোৱাৰ দৰে হামিদাই তুলি লোৱা অনাথ শিশুটিৰ কথা গাঁৱত বিয়পি পৰিল। ‘পাগলী তিৰোতাজনী হিন্দু আছিল। মুছলিমবোৰে হিন্দু ল’ৰা এটা তুলি ল’লে। ইমান সহস্ৰজন হিন্দু থাকোতে ল’ৰাটো মুছলিম কৰি পেলালে।’\nমেকুৰী পোৱালীটো ইঠাইৰ পৰা সিঠাইলৈ লৈ ফুৰাৰ দৰে হামিদাই অনাথ শিশুটি বুকুত লৈ ইফালে সিফালে দৌৰি থাকিল।সমুখৰ চোতালৰ পৰা চ’ৰাঘৰলৈ চ’ৰাঘৰৰ পৰা শোৱা কোঠালৈ,ভিতৰৰ পৰা পাছ চোতাললৈ অ’ত ত’ত দৌৰি ফুৰিল।হামিদাৰ এনে লাগিল যেন তাইৰ ঘৰৰ চালে বেৰেও কেচুঁৱাটো আৰু মৃত মাকৰ কথাকে কৈছে।\nহিন্দু সকলে কথাটো আলোচনা কৰিবলৈ সভা এখন আয়োজন কৰিলে।\n‘আমি নিশ্চিত নে যে পাগলী তিৰোতা জনী হিন্দু আছিল?’ - এজনে সুধিলে।\n‘মই এই কথাটো নিজকানে শুনিছোঁ, তাই লালা মুচাৰ এজন চহকী বনিকৰ জীয়ৰী আছিল। তাইৰ স্বামীৰ দ্বিতীয় পত্নীয়ে খোৱা বস্তুত কিবা এবিধ মিহলাই তাইক পাগল কৰি পেলালে।’’ -এজনে উত্তৰ দিলে\n‘‘মোৰ কথা হ’ল যে তাইৰ ঘৰৰ মানুহে মানুহজনীক ঘৰতে ৰাখি চোৱা-চিতা কৰিব লাগিছিল।’\n‘কিন্তু কি কৰিবা এইয়া তাইৰ ভাগ্য।’ আন এজনে ব্যাখ্যা কৰিলে ।\n‘মই নিজ চকুৰে তাইৰ বাওঁ হাতত ‘ঔম’ শব্দটো টাটু কৰা প্ৰত্যক্ষ কৰিছোঁ।’ এজনে মাটিত ভৰিৰ গোৰোহা মাৰি কথাটোত জোৰ দিলে।\n‘বন্ধুসকল।এইটো কেনে অনিয়ম চোৱাচোন। আমি বহলকৈ মেলিব খোজা চকুত সিহঁতে ধূলি মাৰিছে।’\n‘আমাৰ সকলোৰে বাবে লাজৰ কথা। যেন হিন্দুধৰ্মী ল’ৰা এটাক ইছলামধৰ্মী কৰাটো পৃথিৱীৰ একেবাৰে স্বাভাৱিক কথা এটাহে।’\nকিছুলোকে কথাটো এৰিব খুজিলে।\n‘আমি ক’ব নোৱাৰো কোন বদমাচ এই সন্তানৰ পিতৃ। কোনে এতিয়া জাৰজ সন্তানৰ পিতৃত্ব স্বীকাৰ কৰিব।’\n‘মূৰ্খ! প্ৰচণ্ড উষ্মাৰে এজনে চিঞৰি উঠিল। বিষয়টো আমাৰ আৰু সিহঁতৰ বিশ্বাসৰ সংঘাত। আমি যদি এই কথাটো নধৰোঁ,কাইলৈ সিহঁত সকলোৱে আমাক মুছলিম কৰিব খুজিব। তোমালোকে দেখা নাইনে, সিহঁতৰ আচৰণবোৰ কেনে দাম্ভিক হৈছে?’\nকোঠাটোৰ পৰিবেশ ঘৃণাৰে বিষাক্ত হৈ পৰিল।\n‘আমি ল’ৰাটো ঘূৰাই আনিম। চাম, কোনে আমাক বাধা দি ৰাখিব পাৰে, তাক ডাঙৰ কৰিবলৈ ইমান সমস্যা নহ’ব। তাক ডাঙৰ দীঘল কৰিবলৈ পানীৱালাৰ ঘৈণীয়েক জনীক চান্দা তুলি পইচা দিম।’\n‘নিশ্চয় আমি কোনোৱে এই ভাগ্যহীন ল’ৰা এটাক তুলি-তালি ডাঙৰ কৰাৰ নিচিনা জামেলা এটাত সোমাব নোৱাৰো।’\n‘কোনেও ক’ব নোৱাৰে যে ল’ৰাটো কলা-বোবা নহ’ব বা মাকৰ নিচিনা পগলা নহ’ব বা সি.....’\n‘সেইবোৰ প্ৰসংগ কিয় ? যেতিয়া সি ডাঙৰ হ’ব, সি মন্দিৰটো সৰা-মোচা কৰিব পাৰিব। সি বিচৰা দুবেলা-দুসাজ আমি যোগান ধৰিব পাৰিম।’\nসিহঁতে পৰস্পৰে প্ৰশংসাত হাতচাপৰি বজাই উঠিল।\n‘পানীৱালাৰ তিৰোতাজনীৰ কিবা কথা থাকিব পাৰে।আমি কিবা কৰাৰ আগতে তাইক বিচৰাটো ভাল হ’ব।’\n‘তাই আমাক বিমুখ কৰিবলৈ সাহস নকৰে । আমি তাইক ৰূপৰ অলংকাৰ এপদ দি পাছত বিষয়টো উত্থাপন কৰিম ।’\n‘আনে কাঢ়ি নিয়াৰ আগতে আমি আমাৰ সম্পত্তিৰ হিচাপ জনাতো উচিত । ধৰা হওঁক ল’ৰাটো ডাঙৰ হোৱাৰ পাছত সিহঁতে তাইক আমাৰ বিৰুদ্ধে নলগাবনে ?’\n‘তোমালোকে এতিয়াই তাক ঘূৰাই অনাটো নিবিচাৰানে? যদি তোমালোকে নিজৰ বিশ্বাস, ধৰ্মক ৰক্ষা কৰিবলৈ এফেৰিমানো কৰিব নোৱাৰা, তেন্তে সাগৰত ডুবি মৰাই ভাল ।’\n‘যদি কোনোবাই তোমাৰ পথাৰৰ পৰা নলা কাটি পানিখিনি লৈ যায়, তেন্তে হয়তো মনে মনে থাকিব পাৰা কিন্তু যদি একো নোকোৱাকৈ ল’ৰাটোকে কাঢ়ি লৈ যায় তেতিয়া কি মৌন হৈ ৰ’বা ?’\nপুনৰ পৰিবেশটো ঘৃণাৰে পূৰ্ণ হৈ পৰিল । যেন কয়লা জুইৰ ধোঁৱাই কোঠাটো আৱৰি ধৰিলে ।\nতেতিয়াৰ পৰা হিন্দুবোৰে ৰছিদত তীব্ৰ বিদ্বেষৰ দৃষ্টিৰে চাবলৈ ধৰিলে । সি তেতিয়াই গাঁওখনেদি পাৰ হৈ যায়, তাৰ প্ৰতি এই দৃষ্টি নিক্ষেপ কৰা হয় ।\nৰছিদে সিহঁতক উপেক্ষাৰ ভাও জুৰিলে । কিন্তু সি পত্নীক সৰ্তক কৰি দিলে যে বিষয়টো বৰ সহজ হৈ থকা নাই । যেতিয়াই ৰছিদে ল’ৰাটোক বিষয়ে কিবা ক’ব খোজে, হামিদাৰ হৃদয় ভয়ত কঁপি উঠে । তাই অকণমানিটোক ছমাহ দিন ধৰি প্ৰতিপাল কৰিলে , নিজৰ বুকুৰ গাখীৰ খুৱালে । এতিয়া সিয়ো তাইক জাভেদৰ দৰে ৰ’ লাগি চায় । তাৰ গাল দুখন নোদোকা হৈ পৰিছে । সি হামিদাক নিজৰ মাক বুলিয়েই ভাবিছে । তাই ঘৰখনৰ য’তেই নাথাকক তাৰ চাৱনিয়ে তাইকে বিচাৰি ফুৰে । সি তাৰ হাত ৰছিদৰ ফালে আগবঢ়াই দিয়ে , যিকোনো শিশুৱে দেউতাকক বিচৰাৰ দৰে । হিন্দুসকলে কেঁচুৱাটোৰ কথা জন্মৰ প্ৰথম দিনাই কিয় নাভাবিলে ? কিয় সিহঁতে তাইক ছমাহ উজাগৰী নিশা কটাবলৈ দিলে ? কিয় সিহঁতে তাইক বুকুৰ গাখীৰৰ বাবে বগা জীৰাৰ গুটি খাবলৈ বাধ্য কৰালে ? কিয় তাইক কেঁচুৱাটোৰ শৌচ , পেচাব কৰা কাপোৰ ধুৱালে ? কিয় ? কিয় ?\nএদিন হিন্দুসকলৰ জেষ্ঠ দুজনমানে ৰছিদক মাতি পঠালে ।\nহামিদৰ জিভা শুকাই গ’ল । তেওঁলোকে ৰচিদক বেয়া ব্যৱহাৰ কৰিব নেকি? তেওঁলোকে অপমান কৰিব নেকি? তাই স্বামীৰ মূৰত হাত থৈ সুধিলে । তায়ো ৰছিদৰ লগতে যাবলৈ কাকূতি-মিনতি কৰিলে । তায়ে তেওঁলোকৰ সকলো প্ৰশ্ন উত্তৰ দিব। কেঁচুৱাটো তাইক দিবলৈ মিনতি কৰিব । কিন্তু ৰছিদে তাইক নিব নুখুজিলে । সি অকলেই তেওঁলোকে মাতি পঠিওৱা ঘৰটোলৈ গ’ল ।\nহিন্দুসকলৰ জেষ্ঠসকলৰ দল এটা চোতালত খাটীয়া পাৰি বহি আছিল । তেওঁলোকে ৰছিদ আৰু তাৰ লগৰীয়া সকললৈ অপেক্ষা কৰি আছিল ।\nৰছিদ অকলেই আহিল । তেওঁলোকৰ সবলতাৰ বিপৰীতে ৰছিদৰ উপস্থিতি যেন এক অৱমাননাৰ প্ৰতীক। এক অসহজ নীৰৱতা বিৰাজ কৰিলে ।\n‘ঠিক আছে , তুমি কি কৰিব খুজিছা ? তুমি ল’ৰাটো আমাক ঘূৰাই দিবা নে নিদিয়া ?’ এজনে বৰ গৰ্বিতেৰে হুপি থকা হোকাটো কাষৰজনক দি সুধিলে।\n‘জীৱন এটা ধৰি ৰাখিবলৈ বা এৰি দিবলৈ মোৰ কি অধিকাৰ আছে ? সেয়া কেৱল আল্লা, যাৰ দান এইয়া । আল্লাইহে সকলো বিবেচনা কৰিব পাৰে ।’ কপালখন স্পৰ্শ কৰি আকাশলৈ চাই ৰছিদে উত্তৰ দিলে ।\n‘এইবোৰ বাজে কথা । বাস্তৱলৈ আহা ।’ এজনে খঙতে ফোঁচফোঁচাই ক’লে ।\n‘আল্লাই অসীম দয়া কৰি মোক এই শিশুটিৰ জীৱন বচাবলৈ তুমি দিছে । যদি দুঘণ্টাৰ পাছত গৈ পালোহেঁতেন, তেন্তে এই কেঁচুৱাটি কুকুৰ-মেকুৰীয়ে ফালি চিৰা-চিৰ কৰিলেহেঁতেন । আল্লাই তাৰ কপালত আয়ুস লিখি দিছে ।’\n‘সঁচা , যদি ভগৱানে কাৰোবাৰ আয়ুসত চাউল কঠা দিয়ে, তেন্তে এই পৃথিৱীৰ কাৰো সাধ্য নাই যে তাৰ আয়ুস চুটি কৰিব । কিন্তু তুমি সন্দেহ নাৰাখিবা । ইয়াৰ মাক হিন্দু আছিল । আমি হিন্দু সন্তানক বেলেগে লৈ যোৱাটো কেতিয়াও সহ্য কৰিব নোৱাৰে ।’\n‘বন্ধুসকল । মই নাজানো তাই হিন্দু নে মুছলিম । তাই হিন্দু, মুছলিম সকলোৰে ঘৰৰ পৰা আহাৰ খাই জীয়াই আছি ।’\n‘তাই পাগল আছিল । তুমি সুস্থ নহয়নে ?’ এজনে খঙত ফোঁচফোঁচালে ।\nযদি তোমালোকে প্ৰথম দিনা কেঁচুৱাটো পালাহেঁতেন আৰু ডাঙৰ- দীঘল কৰিলাহেঁতেন , মই কেতিয়াও এটা শব্দ ক’বলৈ নাযাওঁ । আমি যেতিয়া প্ৰথম তাক কোলাত তুলি লওঁ, সি কেইডালমান হাড়ৰ সমষ্টি । মোৰ পত্নীয়ে অসীম যত্নেৰে তাক ছমহীয়া কৰিলে আৰু তাৰ জীৱন বচালে । এতিয়া হঠাতে তোমালোকে তাৰ ভৱিষ্যত সম্পৰ্কে সজাগ হৈছা । বন্ধুসকল । আল্লাৰ বিচাৰৰ প্ৰতি সজাগ হোৱা । এইয়া তেওঁৰ হুকুম হ’ব পাৰে ল’ৰাটোক কোনে ডাঙৰ- দীঘল কৰিব; তুমি নে মই । তোমালোকে কি ভাবিছা মই ইয়াৰ পৰা আঁতৰি যাম ।’ ৰচিদৰ কণ্ঠত এটা দৃঢ়তা ফুটি উঠিল । কেইজনমান হিন্দুৱে ৰচিদৰ ডিঙি কাটি পেলাওঁ যেন কৰিলে।\n‘ আমি এই বিষয়টো এৰি নিদিওঁ ।’\nএজন হিন্দুৱে নম্ৰভাৱে ক’লে- ল’ৰাটো তোমাৰ বা কাৰো সম্পৰ্কীয় নহয় । এইটো এটা ধৰ্ম সম্পৰ্কীয় কথা । কোনেও ইয়াৰ পথত বাধা হ’ব নোৱাৰে । কিয় তোমাৰ জীৱন বলিশাললৈ আগ বঢ়াইছা ? তোমাৰ ভীষণ ক্ষতি হ’ব নোৱাৰে । নক’বা যে আমি সৰ্তক কৰি দিয়া নাছিলো । তুমি বিবেচনা কৰা কি কৰিলে ভাল । ল’ৰাটো নিজ ইচ্ছাৰে আমাক দিয়া । যদি খৰচ লাগে দিবলৈ ৰাজী আছো।’\n‘নিশ্চয় নিশ্চয় ।’ বাকীসকলে সমস্বৰে চিঞৰিলে।\n‘আল্লাই আমাক দয়া কৰক ।’ ৰচিদে কাণত দুই হাত দি আটাহ পাৰি উঠিল ।\n‘ইয়াত আমাৰ পানীৱালাৰ তিৰোতাজনী আছে। আমাৰ দুজনমান তোমাৰ লগত তোমাৰ ঘৰলৈ যাওক আৰু ল’ৰাটো হৈ আহক । আমি তাক পৰাচিত কৰি হিন্দু কৰিম ।’\n‘শেষবাৰৰ বাবে মই ভিক্ষা খুজিছোঁ ।’ ৰছিদে দুই হাত যোৰ কৰি প্ৰাৰ্থনাৰ ভংগীত কাকূতি কৰিলে । ল’ৰাটোক দয়া কৰা, সি য’তে আছে, ত’তে থাকিবলৈ দিয়া । মোৰ পত্নীয়ে নিজ গৰ্ভজাত সন্তানৰ দৰে তাক প্ৰতিপাল কৰিছে ।’\n‘আমি তোমাক চিধা কথা কৈছোঁ আৰু কি কৰিব লাগে তাকো কৈছোঁ । যদি তুমি বুজিছা জ্ঞানীলোকৰ দৰে আমাৰ সতে আঁহা। নহ’লে ইয়াৰ ফলাফললৈ বাট চোৱা । আমিও জানো পোন আঙুলিত ঘিঁউ নুঠে ।’\nহিন্দু জেষ্ঠসকলে বিষয়টো নিষ্পত্তি কৰিবলৈ থিয় হ’ল । পানীৱালাৰ ঘৈণীয়েকক তাত দেখা গ’ল । তাইৰ মূৰটো দোপাট্টাৰে ঢকা। ৰচিদ নিৰুপায় হ’ল। সি থিয় হ’ল আৰু দলটোক তাৰ ঘৰলৈ লৈ আহিল।’\nহামিদা দুৱাৰডলিত থিয় হৈ আছিল। তাইৰ চকু সমুখৰ ৰাস্তাত নিবদ্ধ। তাই দেখিলে ৰচিদৰ আহত দুচকু আৰু তাৰ স’তে অহা মানুহবোৰ । তাইৰ কলিজা কঁপিব ধৰিলে। মনত পৰিল এদিন তাইক মাকৰ পৰা কাঢ়ি লৈ যোৱাৰ কথা। তাইৰ দেউতাকৰ পৰা পৃথক কৰি দিয়াৰ কথা আৰু ভাই-ভনীৰ সতে সু-সম্পৰ্ক নোহোৱা কৰি দিয়াৰ ঘটনাবোৰ। অনাথ শিশুটি তাইৰ নিজ তেজ-মঙহ যেন হৈ পৰিল। হামিদা দৌৰি ভিতৰলৈ গ’ল। কেঁচুৱাটো তাইৰ বুকুত সুমুৱাই ল’লে।\nৰচিদে তাৰ নিজ চোতাললৈ ৰাস্তা হেৰুওৱা পথিকৰ দৰে ঢলংপলংকৈ আহিল। সি একো ক’বৰ দৰকাৰ নহ’ল বা হামিদাৰো সুধিবৰ প্ৰয়োজন নহ’ল । পানীৱালা তিৰোতাজনীয়ে হামিদাৰ বুকুৰপৰা কেঁচুৱাটো কাঢ়ি আনিবলৈ ইতঃস্ততা কৰিলে।\n‘খৰ কৰা,বহুত পলম হৈছে।’ এজন হিন্দুৱে কঠোৰ মাতেৰে আদেশ দিলে, ‘ আমাৰ কৰিব লগা অন্য কাম আছে।’\nপানীৱালা তিৰোতাজনীয়ে অনাথটিক হামিদাৰ দুবাহুৰ পৰা এৰুৱাই আনিলে । ল’ৰাটোৰ হাত দুখনে হামিদাৰ দোপাট্টা এৰি নিদিলে । তাইৰ মূৰটো হাউলি গ’ল ।পানীৱালাৰ তিৰোতাজনীয়ে হামিদাৰ দোপাট্টাৰ পৰা কেঁচুৱাটোৰ হাত দুখন এৰুৱাবলৈ জোৰ দিব লগা হ’ল । কেঁচুৱাটোৱে অচিনাকি কঠিন হাতৰ স্পৰ্শত জোৰেৰে কান্দি উঠিল ।\nহামিদা মাটিত বাগৰি পৰিল । তাই কেঁচুৱাটোৰ কান্দোন ঘূৰি ঘূৰি শুনিলে । তাইৰ স্তনেদি গাখীৰ ওলাই কামিজটো তিয়াই পেলালে ।\nসেই ৰাতি ৰচিদৰ ঘৰৰ চৌকালে জুই নগ’ল । জাভেদে তাৰ দেউতাকক সুধিলে ‘আব্বা,মোৰ সৰু ভাইটিক তেওঁলোকে ক’লৈ নিলে? আব্বা! মোৰ ভাইটি কেতিয়া ঘৰলৈ আহিব? ৰচিদে পুতেকলৈ চালে আৰু বুকুত তাৰ মূৰটো সুমুৱাই ল’লে ।\nহামিদাই কেঁচুৱাটিৰ কথা ভাবিলে। তাই বাৰু লোকে ছিঙা ফুলপাহ কিয় বুটলি ল’লে ? তাইৰ অন্তৰ্ভাগৰ পানীয়ে মৰহা ফুলপাহ সজীৱ কৰি তুলিছিল। আৰু এতিয়া তাইক নিঃসঙ্গতাত ডুবাই তেওঁলোকে কাঢ়ি লৈ গ’ল। তাইৰ কাষত থাকিল ৰচিদ, তাইৰ সন্তান জাভেদৰ পিতৃ।\nদ্বিতীয় দিনা পাৰ হ’ল। তৃতীয় দিনাও। তাৰ পাছৰ দিনা প্ৰত্যেক গাঁওবাসীৰ মুখত এটাই কথা। সেই হতভগীয়া কেঁচুৱাটোৰ ভাগ্যৰ কথা। সি এতিয়া মৃত্যুৰ দুৱাডলিত। সিহঁতে মুখত দিয়া প্ৰতিটোপাল গাখীৰ বমি কৰি দিছে।\nগল্পকাৰৰ পৰিচয়ঃ ১৯১৯ চনত পাঞ্জাৱত অমৃতা প্ৰীতমৰ জন্ম । তেওঁ প্ৰথম উল্লেখযোগ্য পাঞ্জাৱী মহিলা কবি-গল্পকাৰ-উপন্যাসিক। তেওঁ ভাৰত আৰু পাকিস্তান উভয়ৰে জনপ্ৰিয় লেখক আছিল । Kagaz Te Canvas শীৰ্ষক উপন্যাসৰ বাবে সন্মানীয় জ্ঞানপীঠ বঁটা লাভ কৰে । তেওঁ পদ্মশ্ৰী আৰু পদ্ম-বিভূষণ সন্মানেৰেও সন্মানিত। তেওঁ Sunehade নামৰ কবিতা সংকলনৰ বাবে সাহিত্য অকাডেমী বঁটা লাভ কৰিছিল। ২০০৫ চনত নতুন দিল্লীত মৃত্যু হোৱা অমৃতা প্ৰীতম এগৰাকী প্ৰগতিশীল সবল মহিলা লেখিকা হিচাপে জনাজাত।\nউৎসঃ অনুবাদকৰ ‘অমৃতা প্ৰীতমৰ গল্প’ নামৰ গ্ৰন্থৰ পৰা উক্ত গল্পটি লোৱা হৈছে। গ্ৰন্থখন প্ৰকাশ কৰিছে পূৰ্বাঞ্চল প্ৰকাশনে।


ঝন ঝন ঝন ঝন… | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nDecember 26, 2012 February 24, 2018 হৰিপ্ৰসাদ0Comments সংগীত, হৰিপ্ৰসাদ\n১৯৯৯ চনৰ জানুৱাৰী মাহ। হঠাতে হিয়াত বান্ধি লৈ ফুৰা জুনুকাবোৰ ঝনঝনাই উঠিল এক ৰোমাঞ্চকৰ পৰিবেশত। গুৱাহাটী বিশ্ববিদ্যালয়ত পঢ়িবলৈ গৈয়েই আন্তঃমহাবিদ্যালয় যুৱ মহোৎসৱত ভাগ ল’বলৈ পালো। মোৰ জীৱনৰ অন্যতম সমবেত সংগীত— নিৰ্মলপ্ৰভা বৰদলৈ বাইদেউৰ ‘ঝন ঝন ঝন, ঝন ঝন’। আপোনাৰ বাৰু ঝন ঝন ঝন শুনিলে কেনে হয়?\nআহক অকনমান গল্প কৰো:\nএখন দেশত এজন ৰজা আছিল। তেওঁ ভাস্কৰ্য বিদ্যা শিকাৰ হেঁপাহত এজন নিপুণ গুৰুৰ ওচৰলৈ ঢাপলি মেলিলে আৰু মনৰ ভাব ব্যক্ত কৰিলে। তাৰপাছত—\nগুৰু: ভাস্কৰ্য বিদ্যা কেনেকৈ শিকিব, যদি আপুনি ছবি আঁকিব নাজানে?\nৰজা: ছবি অঁকা কলাটো শিকাই দিয়ক।\nগুৰু: আপুনি ছবি আঁকিব কেনেকৈ, যদিহে নাচৰ জ্ঞান নাথাকে?\nৰজা: তেনেহলে নাচৰ বিষয়ে অকণমান…।\nগুৰু: বাদ্য সংগীত নাজানিলে নাচ জনাটো সম্ভৱ নহয়।\nৰজা: অনুগ্ৰহ কৰি…।\nগুৰু: বাদ্য সংগীত তেতিয়াহে জানিব, যেতিয়া আপুনি গান গোৱা কলাটো গভীৰভাৱে চৰ্চা কৰিব।\nৰজা: গান গোৱাটোৱেই যদি সকলো কলাৰ মুল উত্স, তেনেহলে হে মহাশয়, অনুৰোধ কৰিছো, এই গুৰু সংগীতৰ অকণমান প্ৰকাশ মোৰ ওপৰত পেলাওক।\nআহক অকণমান ভিতৰলৈ যাওঁ:\nময়ে‌ই আপোনাৰ লগত কথা পাতোঁ বা আপুনিয়ে‌ই মোৰ লগত কথা পাতক, কথা একেটা‌ই। এ‌ই কথা কোৱা আৰু শুনাবোৰ একো একোটা শব্দৰ প্ৰবাহ মাথোন। বিশাল শূন্যতাত এক বিশাল শব্দইক অনবৰতে এঙামুৰি দি থাকে যদি‌ও মানুহে যেতিয়াৰ পৰা মুখেৰে শব্দ কৰিব ধৰিলে তেতিয়া‌ই সংগীতৰ সৃষ্টি হ’ল। ই মাথোঁ বিকাশ লাভ কৰি আহি আছে। এ‌ই শব্দবোৰৰ পৰা‌ই ভাষা‌ই স্বৰবৰ্ণ, ব্যঞ্জনবৰ্ণ আদি বিভিন্ন উচ্ছাৰণৰ সমাহাৰ ঘটা‌ই আগুৱা‌ই আহিছে আৰু সংগীতে বিভিন্ন লয়ত শব্দৰ প্ৰবাহক উঠা-নমা কৰি নিজক প্ৰতিষ্ঠা কৰিছে। সংগীত আৰু আমাৰ কথাৰ মাজত অভিন্নতাৰ স্বাক্ষৰ ৰূপে কালিদাসৰ কথা চাব পাৰি। সৰোবৰৰ পাৰত গাভৰুৰ হাতৰ পৰা খহি পৰা কলহটো খটখটিৰে বাগৰি পানীত পৰালৈকে কৈ গ’ল— ঠং ঠং ঠঠং ঠং ঠঠঠং ঠঠং ছঃ…।\nসংগীতৰ এই যাত্ৰাক তিনিটা ভাগত ভগোৱা হ’ল—\nআদিম কাল: ইন্দো-ইউৰোপীয়ান পৰিয়ালটোৱেই পৃথিৱীৰ ভাষাৰ ক্ষেত্ৰত আটাইতকৈ পুৰণি পৰিয়াল। অ’ল্ড ইন্দো-এৰিয়ান (সংস্কৃত) সেই পৰিয়ালৰে এক সদস্য। ইয়াৰে স্বাক্ষৰ বহন কৰি সৃষ্টি হোৱা বেদসমূহত তিনি ধৰণৰ স্বৰ সাধিত হৈছিল— উদাত্ত, অনুদাত্ত আৰু স্বৰিত। তাৰ ছাঁতেই সপ্তস্বৰৰ সৃষ্টি হ’ল খ্ৰীষ্ট পূৰ্ব প্ৰথম শতাব্দীৰ আগভাগতে। ইয়াৰ প্ৰমাণ ভৰতমুনিৰ নাট্যশাস্ত্ৰ।\nমধ্যকাল: গান্ধৰ্ব আৰু মাৰ্গী সংগীতে প্ৰাণ পাই উঠিছে এই কালছোৱাত। ৰামায়ণ, মহাভাৰতৰ গাথা-মালিতাৰ পৰা আৰম্ভ কৰি বিভিন্ন ধৰণৰ গীত-সংগীতৰ সৃষ্টি হ’ল। পঞ্চম শতিকাত মাতঙ্গদেৱে বৃহদ্দেশীত ৰাগৰ কিছু ধাৰণা আগবঢ়ালে। তাৰপাছত তেৰ শতিকাত শাৰঙ্গদেৱৰ সংগীত ৰত্নাকৰত স্বৰগ্ৰাম, ৰাগ, তাল আদিৰ বিস্তৃত বিৱৰণ পোৱা গ’ল। তেতিয়াৰ পৰা সংগীত আহি আছে কোনোবা ৰজাৰ সাৰে থকা অথবা শুই থকা মুহূৰ্তৰ উপহাৰ হৈ, কাৰোবাৰ হাঁহি-কান্দোনৰ সাক্ষী হৈ।\nআধুনিক কাল: শব্দৰ তীব্ৰতা, তীক্ষ্নতা, প্ৰাবল্য, মন্দ্ৰসপ্তক, মধ্যসপ্তক, তাঁৰসপ্তকৰ স্বৰ সমষ্টি কেনেদৰে প্ৰয়োগ কৰিলে নৰমক গৰম আৰু গৰমক নৰম কৰিব পাৰি তাৰ চৰ্চা আৰম্ভ হৈছে আধুনিক কালছোৱাত। যেনে ক’ব পাৰি মিউজিক থেৰাপি। ৰুচ বিজ্ঞানী ড. ডোজিয়েলে শৰীৰত সংগীতৰ প্ৰভাৱৰ বিষয়ে গৱেষণা কৰি কিছু সিদ্ধান্ত দাঙি ধৰিছে—\n১. ৰক্ত সঞ্চালনত সংগীতে প্ৰভাৱ পেলায়।\n২. সংগীতৰ প্ৰভাৱৰ ফলত ৰক্তচাপ বাঢ়িব অথবা কমিব পাৰে।\n৩. সাংগীতিক স্বৰৰ প্ৰয়োগৰ ফলত হৃৎপিণ্ডৰ গতিবেগ বাঢ়ে।\n৪. কোনো নিৰ্দিষ্ট সংগীতৰ তৰঙ্গ, তীব্ৰতা আৰু স্বৰ প্ৰয়োগ বিধিয়ে ৰক্তচাপ তথা দৈহিক কম্পনৰ ওপৰত প্ৰভাৱ পেলায়।\nআহক কথাৰ সামৰণি মাৰোঁ:\nঅন্ধই শব্দক অনুসৰণ কৰি আগবঢ়াৰ দৰে আমাৰ আগে আগে ঝন ঝন কৰি যোৱা সময়ৰ সংগীত অনুসৰণ কৰি পিছে পিছে আমি গৈ আছোঁ। কাণত বাজিছে মাথোঁ ঝন ঝন ঝন, ঝন ঝন…।\nভূপেন হাজৰিকাৰ সুগন্ধ...\nভূপেন হাজৰিকাৰ ‘নতুন পুৰুষলৈ এখনি সৰু চিঠি&#...\nৰ’দেই হওক বা বৰষুণেই হওক ছাতিটো নেৰিবা →


Timo5in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Timo5ar byavahar, ppali, parshwakriya, upkaar, kriya-pratikriya aaru satarkatabani\nTimo5Eye Drop - ₹47 (₹59, 20% छूट)\nTimo5ৰ মূল্য আৰু পেকৰ চাইজ - Timo5Price and Pack Size in Assamese - Timo5ar mulya aaru pakor size\nTimo5की जानकारी\nTimo5ৰ লাভ আৰু ব্যৱহাৰসমূহ- Timo5Benefits & Uses in Assamese- Timo5ar laabh aaru byavaharsamuh\nTimo5ৰ পালি আৰু সেয়া কেনেদৰে ল'ব- Timo5Dosage & How to Take in Assamese - Timo5ar paali aaru xeya kenedore lobo\nTimo5ৰ পাৰ্শ্চক্ৰিয়াসমূহ- Timo5Side Effects in Assamese- Timo5ar parshwakriyasamuh\nTimo5সংক্ৰান্ত সতৰ্কতাবাণীসমূহ- Timo5Related Warnings in Assamese- Timo5xonkranta xatarkatabanisamuh\nঅইন দৰৱৰ সৈতে Timo 5ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Timo5with Other Drugs in Assamese- Oinor xoite Timo5ar gurutor kriya-pratikriya\nTimo5মতভেদসমূহ- Timo5Contraindications in Assamese- Timo5nishedhsamuh\nTimo5ৰ বিষয়ে সততে সোধা প্ৰশ্নসমূহ- Frequently asked Questions about Timo5in Assamese- Timo5ar bikhoye satate xodha prashnasamuh\nখাদ্য আৰু মদৰ সৈতে Timo5ক্ৰিয়া-প্ৰতিক্ৰিয়া- Timo5Interactions with Food and Alcohol in Assamese- khadya aaru modor xoite Timo5kriya-pratikriya\nTimo5ৰ লাভ আৰু ব্যৱহাৰসমূহ - Timo5Benefits & Uses in Assamese - Timo5ar laabh aaru byavaharsamuh\nTimo5তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTimo5ৰ পালি আৰু সেয়া কেনেদৰে ল'ব - Timo5Dosage & How to Take in Assamese - Timo5ar paali aaru xeya kenedore lobo\nTimo 5-ৰ উপাদানসমূহ - Timo5Active Ingredients in Assamese - Timo 5-ar upadaansamuh\nTimo5ৰ পাৰ্শ্চক্ৰিয়াসমূহ - Timo5Side Effects in Assamese - Timo5ar parshwakriyasamuh\nগৱেষণাৰ ভিত্তিত, Timo5ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTimo5সংক্ৰান্ত সতৰ্কতাবাণীসমূহ - Timo5Related Warnings in Assamese - Timo5xonkranta xatarkatabanisamuh\nTimo 5-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTimo 5ৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Timo5ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nTimo 5-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Timo 5ৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Timo5গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Timo5কি প্ৰভাৱ দেখা গৈছে?\nTimo 5ৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Timo5কি প্ৰভাৱ দেখা গৈছে?\nTimo 5ৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Timo5ৰ কি প্ৰভাৱ দেখা গৈছে?\nTimo 5এ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Timo 5ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Timo5with Other Drugs in Assamese - Oinor xoite Timo5ar gurutor kriya-pratikriya\nTimo5তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTimo5মতভেদসমূহ - Timo5Contraindications in Assamese - Timo5nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Timo5লোৱা অনুচিত যাতে -\nTimo5ৰ বিষয়ে সততে সোধা প্ৰশ্নসমূহ - Frequently asked Questions about Timo5in Assamese - Timo5ar bikhoye satate xodha prashnasamuh\nএই Timo 5-এ অভ্য়াস বা নিচাৰ সৃষ্টি কৰে নেকি?\nTimo 5ৰে অভ্যাস গঠনৰ কোনো কথাৰ প্ৰতিবেদন পোৱা নাই।\nTimo5লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Timo 5য়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু ডাক্তৰৰ পৰামৰ্শ মতেহে Timo5লওক।\nনহয়, Timo 5য়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Timo5ক্ৰিয়া-প্ৰতিক্ৰিয়া - Timo5Interactions with Food and Alcohol in Assamese - khadya aaru modor xoite Timo5kriya-pratikriya\nখাদ্য আৰু Timo 5ৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Timo5আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Timo 5ৰ মাজৰ প্ৰতিক্ৰিয়া\nTimo 5ৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nTimo5ৰ অনুকল্প - Substitutes for Timo5in Assamese\nআপুনি বা আপোনাৰ পৰিয়ালৰ কোনোবাই Timo5লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Timo5ব্যৱহাৰ কৰিছিল নেকি?\nআপুনি কিমান পৰিমাণে Timo5সেৱন কৰিছিল?\nআপুনি Timo5ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Timo5সেৱন কৰে?


সূৰ্যলৈ নাছাৰ ‘হট টিকট' - গণিত চ’ৰা\n06 Apr সূৰ্যলৈ নাছাৰ ‘হট টিকট’\nPosted at 13:58h in বিজ্ঞান-প্ৰযুক্তি by ভাৰ্গৱ বৰঠাকুৰ0Comments\nসূৰ্যৰ দৰে নক্ষত্ৰবোৰৰ পৰা নিউক্লীয় সংযোজন প্ৰক্ৰিয়াৰে তাপ আৰু পোহৰ উৎপন্ন হোৱাৰ লগতে অবিৰামভাৱে আধানযুক্ত কণিকা বিকিৰণ হয়৷ আৰু এই আধানযুক্ত কণিকাসমূহ তীব্ৰগতিৰে মহাকাশত সিচৰিত হৈ পৰে৷ এই আধানযুক্ত কণিকাসমূহক ‘সৌৰ বতাহ’ (Solar wind) বুলি জনা যায়৷ পৃথিৱীৰ চুম্বকীয় ক্ষেত্ৰখনে এখন গোলাকাৰ ঢালৰ দৰে সূৰ্যৰ এই ভয়ানক বতাহজাকৰ পৰা আমাক ৰক্ষা কৰাৰ লগতে বাসোপযোগী পৰিবেশৰ সৃষ্টি কৰিছে৷\n‘সৌৰ বতাহ’ সম্পৰ্কে প্ৰথম অৱস্থাত বিজ্ঞানীসকল সম্পূৰ্ণৰূপে অজ্ঞাত আছিল৷ প্ৰায় ১৯৫৪ চনত প্ৰথমবাৰৰ বাবে আমেৰিকাৰ মহাকাশ বিজ্ঞানী ইউজিন পাৰ্কাৰৰ (Eugene Parker) গৱেষণাই ‘সৌৰ বতাহ’ সম্পৰ্কত বহু ৰহস্যজনক তথ্য প্ৰকাশ কৰিছিল৷ প্ৰথম অৱস্থাত পাৰ্কাৰৰ গৱেষণা-পত্ৰখন কেইবাখনো আন্তঃৰাষ্টীয় গৱেষণা-পত্ৰিকালৈ পঠিয়াইছিল যদিও প্ৰকাশ কৰা হোৱা নাছিল৷ সেই সময়ৰ ‘এষ্ট্ৰ’ফিজিকেল জাৰ্নেল’ (Astrophysical journal)ৰ সম্পাদক তথা পাৰ্কাৰৰ সহকৰ্মী ভাৰতীয় মূলৰ বিজ্ঞানী সুব্ৰহ্মণ্যম চন্দ্ৰশেখৰে গৱেষণা-পত্ৰখন গুৰুত্ব সহকাৰে লৈ প্ৰকাশ কৰিছিল৷ বিভিন্ন পৰীক্ষা-নিৰীক্ষা আৰু তথ্য-প্ৰমাণৰ অন্তত বিজ্ঞানীসকল সৌৰ বতাহ সম্পৰ্কত নিশ্চিত হৈছিল৷ আৰু যাৰ ফলত বিজ্ঞানী পাৰ্কাৰৰ নামো বিদ্বান সমাজৰ মাজত জনপ্ৰিয় হৈ পৰিছিল৷ সৌৰ বতাহ সম্পৰ্কত কৰা গৱেষণাৰ বাবে ইউজিন পাৰ্কাৰক বিভিন্ন সন্মানেৰে সন্মানীত কৰা হৈছিল৷ শেহতীয়াকৈ, অহা জুলাই মাহৰ ৩১ তাৰিখে উৎক্ষেপণ কৰিবলগীয়া, নাছাৰ (NASA) ঐতিহাসিক সূৰ্য অভিমূখী মহাকাশ যানখনৰ নামো বিজ্ঞানীজনৰ সন্মানৰ্থে ‘Parker solar probe’ ৰখা হৈছে৷\nবিশ্বব্ৰহ্মাণ্ডক লৈ বিজ্ঞানীসকলৰ কৌতুহলৰ যেন সীমা নাই৷ এই কৌতুহলী মনৰ বাবেই নতুন নতুন তথ্য পোহৰলৈ আহে, সৃষ্টি হয় নতুন যুগৰ৷ তেনে কিছুমান কৌতুহলী মনেই জন্ম দিলে মানৱ ইতিহাসৰ অত্যন্ত ব্যয়বহুল আৰু সবাতোকৈ অধিক ভয়ানক মহাকাশ অভিযান “Parker Solar probe” মিছন৷ এই মহাকাশ যানখনে প্ৰায় চল্লিছ নিযুত মাইল সূৰ্যৰ কাষ চাপি প্ৰয়োজনীয় তথ্য সংগ্ৰহ কৰিব৷ চল্লিছ নিযুত মাইল! আমাৰ দেখাত বহু দূৰ যেন লাগিলেও Astronomical scaleৰ ফালৰ পৰা ই বহুত কম দূৰত্ব৷ জানিব পৰা মতে ‘Parker solar probe’ মহাকাশ যানখনে ১৯৭৬ চনত সূৰ্য অভিমুখে যোৱা প্ৰথমখন মহাকাশযান Helios2তকৈ সাতগুণ বেছি দূৰত্ব অতিক্ৰম কৰি তথ্য সংগ্ৰহ কৰিব৷ ‘Parker Solar probe’য়েই হ’ব মানৱ ইতিহাসৰ প্ৰথমখন মহাকাশযান, যি সূৰ্যৰ বৰ্হিভাগৰ (Corona) পৰা সৰ্বনিম্ন দূৰত্বত উৰি বিভিন্ন তথ্য সংগ্ৰহ কৰিব৷\nসাত বছৰৰ অন্তত সূৰ্যৰ নিকটতম দূৰত্বত উপস্থিত হোৱাকৈ নিৰ্মাণ কৰা মহাকাশযানখনত বিশেষ কিছুমান অত্যাধুনিক উচ্চমানৰ প্ৰযুক্তিৰ ব্যৱহাৰ হৈছে৷ উল্লেখযোগ্য যে যাত্ৰাকালত যানখনক শুক্ৰগ্ৰহৰ মহাকৰ্ষণ শক্তিয়েও বিশেষ ভাৱে সহায় কৰিব৷ অৰ্থাৎ এক নিৰ্দিষ্ট দূৰত্বত শুক্ৰগ্ৰহৰ মহাকৰ্ষণ শক্তিয়ে যানখনক গতিশক্তি প্ৰদান কৰিব (সেই বিশেষ পৰিঘটনাটোকে সাধাৰণতে Gravity Assists বুলি কোৱা হয়) আৰু অধিক বেগেৰে সূৰ্যৰ কাষ চাপি যাব৷ আৰু এক নিৰ্দিষ্ট সময়ত গৈ বুধগ্ৰহৰ পৰা প্ৰায় দহ গুণ দূৰত্ব অতিক্ৰম কৰি সূৰ্যৰ অতি ওচৰৰ পৰা তথ্য সংগ্ৰহ কৰিব৷ সূৰ্যৰ একেবাৰে ওচৰত যানখনৰ গতিবেগ হ’ব প্ৰতিঘণ্টাত সাত লাখ কিলোমিটাৰ৷ ইমান তীব্ৰ বেগেৰে কিবা এটা বস্তুৱে পৃথিৱী আৰু চন্দ্ৰৰ দূৰত্ব অতিক্ৰম কৰিবলৈ ত্ৰিছ মিনিটতকৈও কম সময় লাগিব৷ সেই হিচাপৰ পৰা ‘Parker Solar probe’ যানখন, বৃহস্পতি গ্ৰহ অভিমুখে যাত্ৰা কৰা ‘Juno’ কৈও অধিক তীব্ৰবেগী যানৰূপে বিবেচিত হ’ব৷ অৰ্থাৎ ‘Parker Solar probe’খন হ’ব মানৱ নিৰ্মিত আটাইতকৈ দ্ৰুতবেগী মহাকাশ যান৷\nসূৰ্যৰ বৰ্হিভাগৰ (Corona) উষ্ণতা প্ৰায় পাঁচ লাখ ডিগ্ৰী চেণ্টিগ্ৰেডতকৈও অধিক৷ সেই কৰ’ণা অংশৰ পৰা চল্লিছ লাখ মাইল দূৰত্বত থাকি তথ্য সংগ্ৰহ কৰিবলৈ মহাকাশ যানখনত কি ধৰণৰ প্ৰযুক্তি ব্যৱহাৰ কৰিব লাগিব বাৰু? মহাকাশযানখন গলি নাযাব নেকি? স্বাভাৱিকতেই সকলোৰে মনলৈ এই প্ৰশ্ন আহিব পাৰে৷ সূৰ্যৰ অকল্পনীয় উষ্ণতাপ্ৰৱণ পৰিবেশত পূৰ্বতকৈ ইমান ওচৰৰ পৰা তথ্য সংগ্ৰহ কৰাটো বিগত সময়চোৱাত বিজ্ঞানী-অভিযন্তাসকলৰ বাবে প্ৰত্যাহ্বানস্বৰূপ আছিল৷ বহুক্ষেত্ৰত আছিল প্ৰযুক্তিগত সীমাবদ্ধকতা৷ কিন্তু সীমাবদ্ধকতাই জানো সৃষ্টি কৰিব পাৰে বিজ্ঞান-প্ৰযুক্তিৰ জড়তা? বিজ্ঞান-প্ৰযুক্তিৰ ক্ষেত্ৰত সীমাৱদ্ধকতাই সদায় নতুন দিগন্তৰ সন্ধান দিয়ে, সৃষ্টি কৰে ন ন উদ্ভাৱনৰ৷ তেনে এক উদ্ভাৱনৰেই নাম ‘ Parker solar probe’৷\nপৃথিৱীতকৈ মহাকাশযানখনে প্ৰায় ৫২০ গুণ অধিক তাপ আৰু ‘সৌৰ বতাহ’ৰ সন্মুখিন হ’ব৷ অৰ্থাৎ প্ৰায় ১৩৭৭ ডিগ্ৰী চেণ্টিগ্ৰেড উষ্ণতাৰ সন্মুখিন হ’বলগীয়া মহাকাশ যানখনত থাকিব ১১.৪৩ চেণ্টিমিটাৰ ডাঠ ‘Carbon-composite shield’ৰ বিশেষ ৰক্ষাকবচ৷ যি সূৰ্যৰ তাপ, চুম্বকীয় ক্ষেত্ৰ আৰু তেজস্ক্ৰীয় বিকিৰণৰ পৰা মহাকাশ যানৰ ভিতৰৰ অত্যাধুনিক যন্ত্ৰ-পাতিবোৰক ৰক্ষা কৰি পৃথিৱীসদৃশ পৰিৱেশতে সক্ৰিয় কৰি ৰখাত সহায় কৰিব৷ প্ৰায় ১৫০ কোটি ডলাৰ খৰচেৰে নিৰ্মিত মহাকাশযানখন এখন সৰু গাড়ীৰ সমান৷ উল্লেখযোগ্য যে যানখনে প্ৰায় ২৪ বাৰ সূৰ্যৰ অতি বিপদসংকুল ঠাইৰ মাজেৰে পাৰ হৈ তথ্য সংগ্ৰহ কৰিব৷ বিজ্ঞানীসকলৰ বিশ্বাস সূৰ্যৰ উত্তাপত বিলীন হোৱাৰ আগতেই মহাকাশ যানখনৰ পৰা প্ৰয়োজনীয় সকলো তথ্য আহৰণ কৰিব পৰা যাব৷\nসৌৰ বতাহ এনে এক ভয়ানক মহাজাগতিক পৰিঘটনা যি নেকি কোনো আগজাননী নিদিয়াকৈয়ে পৃথিৱীৰ সকলো বৈদ্যুতিক সা-সামগ্ৰীৰ বিস্তৰ ক্ষতি কৰি আমাৰ ‘আধুনিক জীৱনযাত্ৰা’ক ক্ষন্তেকতেই কোঙা কৰি তুলিব পাৰে৷ বিজ্ঞানীসকলৰ বাবে ‘সৌৰ বতাহ’ কিন্তু আজিও এক নুবুজা সাথঁৰ৷ তদুপৰি কি শক্তিৰ দ্বাৰা এই ‘সৌৰ বতাহ’ত তীব্ৰবেগৰ সঞ্চাৰ হয়? সূৰ্যৰ বৰ্হিভাগৰ (Corona) উষ্ণতা, পৃষ্ঠভাগতকৈ (Photosphere) কিয় অধিক? সূৰ্যৰ বৰ্হিভাগৰ (Corona) মাজেদি তাপ আৰু শক্তিৰ সঞ্চাৰ কিদৰে হয়? বিগত ছটা দশক ধৰি ৰহস্যৰ আৱৰ্তত থকা বিজ্ঞানীসকলৰ এনে বহু কথাৰ উত্তৰ বিচাৰি যাব নাছাৰ ‘Parker solar probe’ মহাকাশ যানখনে৷ উল্লেখযোগ্য যে এই গৱেষণাৰ তথ্যই সূৰ্যৰ দৰে মহাবিশ্বৰ আন নক্ষত্ৰসমূহৰ জীৱন প্ৰক্ৰিয়াত ঘটা বহু ৰহস্যপূৰ্ণ তথ্যও পোহৰলৈ আনিব৷\nকেনেডী মহাকাশ কেন্দ্ৰৰ (Kennedy space Centre) পৰা উৎক্ষেপণ কৰিবলগীয়া মহাকাশ যানখনে কঢ়িয়াই নিব এটা বিশেষ ‘ইলেক্ট্ৰনিক মাইক্ৰছিপ’৷ য’ত, ‘হট টিকট’ (Hot ticket) নামেৰে আৰম্ভ কৰা নাছাৰ এই প্ৰকল্পত, বিনামূলীয়াকৈয়ে ইচ্ছ্যুকসকলে নিজৰ নাম মহাকাশ যানখনৰ যোগেদি সূৰ্যলৈ পঠিয়াব পাৰিব৷ ‘হট টিকট’ শীৰ্ষক বিশেষ প্ৰকল্পটোৰ বাবে অভিনেতা উইলিয়াম চাটনাৰে (William Shatner) এটা প্ৰম’ছ’নেল ভিডিঅ’ মুকলি কৰিছে৷ জানিব পৰা মতে সেই বিশেষ ‘ইলেক্ট্ৰনিক মাইক্ৰছিপ’টোত বিজ্ঞানী ইউজিন পাৰ্কাৰৰ গৱেষণা-পত্ৰখনো লৈ যোৱা হ’ব৷ নাছাৰ এই ঐতিহাসিক মহাকাশ অভিযানৰ ‘হট টিকট’ত নিজৰ নাম সন্নিৱিষ্ট কৰিবলৈ শেষ সময় কেৱল ২৭ এপ্ৰিললৈকে৷\nইউজিন পাৰ্কাৰ, নাছা, মহাকাশ, সূৰ্য, সৌৰ বতাহ, হট টিকট


বিয়াত বহিয়েই পুনৰ ক’ভিড ৰােগীৰ চিকিৎসাত নামিল এগৰাকী মহিলা চিকিৎসক - NEWS8 NE\nবিয়াত বহিয়েই পুনৰ ক’ভিড ৰােগীৰ চিকিৎসাত নামিল এগৰাকী মহিলা চিকিৎসক\nনিউজ ডেস্ক। দেশত কাল কোৰোনাই লৈছে ভয়ংকৰ ৰূপ। আক্ৰান্ত আৰু মৃত্যুৰ সংখ্যা বৃদ্ধি পাইছে দ্ৰুতগতিত।\nএনে সময়ত আহৰি নাইকীয়া হৈছে ক’ভিড যোদ্ধা সকলৰ। বিশেষকৈ প্ৰথম শাৰীৰ যোদ্ধা হিচাপে বিবেচিত হোৱা চিকিৎসক সকলে উশাহ লবলৈয়ো পোৱা নাই অকণমান সময়।\nবহুতো চিকিৎসকে পিতৃ-মাতৃ অথবা আত্মীয়ৰ মৃত্যু হোৱা সত্ত্বেও অব্যাহত ৰাখিছে মানৱ সেৱা। দুখ, শোক আৰু কষ্টক নেওচি তেওঁলোকে কৰি গৈছে নিজৰ কৰ্তব্য।\nএইবাৰ তেনে এক উদাহৰণ পুনৰ দাঙি ধৰিলে এগৰাকী মহিলা চিকিৎসকে। গাৰ পৰা মাহ হালধিৰ গোন্ধ যাবলৈ নাপাওতেই ক’ভিড ৰোগীৰ চিকিৎসাৰ বাবে কৰিলেগৈ দায়িত্ব সম্পাদন। অৰ্থাৎ নিজৰ বিবাহ অনুষ্ঠানৰ পাছতে ৰোগীক সেৱা কৰাৰ বাবেই কৰ্তব্যত যোগদান কৰিলে চিকিৎসক গৰাকীয়ে। ঘটনাটো আহমেদাবাদৰ।\nজানিব পৰা মতে চিকিৎসক গৰাকীৰ নাম হল ডাঃ আৰতি। তেওঁ চিকিৎসক হিচাপে কৰ্তব্য কৰে আহমেদাবাদ অসামৰিক চিকিৎসালয়ত। কিন্তু পূৰ্ব নিৰ্ধাৰিত সময় অনুসৰি তেওঁৰ বিবাহ সম্পন্ন হৈছিল। নিজৰ বিয়াৰ বাবে তেওঁ লৈছিল কেইদিনমানৰ ছুটী।\nবিবাহ ঠিক মতেই সম্পন্ন হৈ গ’ল। কিন্তু বিবাহৰ দুদিন পিছতে তেওঁক চিকিৎসালয় কৰ্তৃপক্ষই ফোন কৰি জনালে যে চিকিৎসালয়ত ৰোগীক সেৱা কৰিবলৈ চিকিৎসক কৰ্মচাৰীৰ অভাৱ হৈছে। গতিকে যিমান পাৰে সোনকালেই তেওঁ কৰ্তব্যত যোগদান কৰিব লাগে।\nকৰ্তৃপক্ষৰ সেই ফোনকল লাভ কৰিয়েই আৰতিয়ে পিছদিনাই কৰ্তব্যত যোগদানৰ সিদ্ধান্ত লয়। অৰ্থাৎ বিবাহৰ চতুৰ্থ দিনা গাৰ পৰা মাহ হালধিৰ গোন্ধ যাবলৈ নাপাওতেই হাতৰ মেহেণ্ডিৰ ৰঙেৰেই যোগদান কৰেগৈ কৰ্তব্যত আৰু আৰতিৰ এই কাৰ্যক এতিয়া সকলোৱে কৰিছে উচ্চ প্ৰশংসা। এই কথা বিয়পি পৰিছে সৰ্বত্ৰে।\nউল্লেখ্য যে আৰতিয়ে চিকিৎসালয় খনৰ ডায়েটিচিয়ান হিচাপে কৰ্মৰত। কোৰোনা ৰোগীৰ আৰোগ্য লাভৰ ক্ষেত্ৰত পুষ্টিগত খাদ্য খোৱা অতিকে জৰুৰী। তেওঁ ৰোগীৰ পৰিপুষ্টিৰ দিশটো চোৱাচিতা কৰে।\nনিজে কৃত্ৰিম অক্সিজেন লৈ জীয়াই থাকিও আনক যােগান ধৰিছে প্ৰাণবায়ু!\nআৱেগিক মুহূৰ্ত! নতুন মুখ্যমন্ত্ৰীৰ মাতৃৰ পৰা আশীৰ্বাদ ল’লে বিদায়ী মুখ্যমন্ত্ৰীয়ে